
si îngeri 


Îngerul hermeneut 


Andrei Pleşu - Îngerul autorităţii o interpretare la Parabola lucrătorilor 
nevrednici ai viei 


Preambul 


Pe treapta a patra, în ordine ascendentă, a ierarhiilor cereşti, aşa cum le orânduieşte 
Dionisie Aeropagitul, se află „Stăpâniile”, sau „Stăpânirile” (gr. £covoiav, lat. 
Potestates). Corespondentul lor ebraic este Elohim. Termenul grecesc se traduce 
prin „Autorităţi”. Sunt oştiri situate deasupra arhanghelilor şi în mod special 
implicate în creaţia lumii. 


Dar „£covoia ” are, în Noul Testament, o întrebuințare aparte, pe care vom încerca 
să o lămurim, analizând parabola lucrătorilor nevrednici ai viei, o parabolă a 
nesocotirii autorităţii şi a restaurării ei. 


lată, mai întâi, textul propriu-zis al parabolei, în cele trei versiuni ale lui. (Am ales 
traducerea lor din ediția Bartolomeu Anania): 


Mt. 21, 33-46: „Ascultaţi altă parabolă: Era un om stăpân al casei sale, care a 
Sădit vie; şi a împrejmuit-o cu gard, a săpat în ea teasc, a clădit turn şi a dat-o pe 
seama lucrătorilor, iar el s-a dus departe. lar când s-a apropiat vremea roadelor, 
şi-a trimis slujitorii la lucrători, ca să-i ia roadele; dar lucrătorii, prinzându-i pe 
slujitori, pe unul l-au bătut, pe altul l-au omorât, iar pe altul l-au ucis cu pietre. 
A mai trimis alți slujitori, mai mulţi decât cei dintâi, şi tot aşa au făcut cu ei. În 
cele din urmă l-a trimis la ei pe fiul său, zicând: De fiul meu se vor ruşina. Dar 
lucrătorii viei, văzându-l pe fiu, au zis între ei: Acesta este moştenitorul; veniţi 
să-l omorâm şi să avem noi moştenirea lui... Și, punând mâna pe el, l-au scos 
afară din vie şi l-au omorât. Deci, când va veni Stăpânul viei, ce le va face 
lucrătorilor acelora? Iar ei I-au răspuns: Pe cei răi cu rău îi va pierde, iar via o 
va da altor lucrători, care-i vor da roadele la vremea lor. lisus le-a zis: Oare 
niciodată n-aţi citit în Scripturi: Piatra pe care au nesocotit-o ziditorii, aceasta a 
ajuns în capul unghiului; de la Domnul s-a făcut aceasta şi minunată este în 
ochii noştri? De aceea vă spun: Lua-se-va de la voi împărăţia lui Dumnezeu şi i 
se va da neamului care-i va face roadele. Cel ce va cădea pe piatra aceasta se va 
sfărâma, iar pe cel pe care ea va cădea, îl va zdrobi. lar arhiereii şi fariseii, 
auzindu-l parabolele, au înţeles că despre ei vorbeşte. Și căutând să-L prindă s- 
au temut de mulţime, pentru că îl socotea proroc." 


Mc. 12, 1-12: »Si a început să le vorbească în parabole: Un om a sădit o vie, a 
împrejumuit-o cu gard, a săpat în ea teasc, a clădit turn şi a dat-o pe seama 
lucrătorilor şi s-a dus departe. Și la vremea cuvenită a trimis la lucrători un 
slujitor ca să ia de la ei din roada viei. lar ei, prinzându-l, l-au bătut şi i-au dat 
drumul fără nimic. Şi din nou a trimis la ei un slujitor, dar şi pe acela, lovindu-l 
cu pietre, i-au spart capul şi l-au izgonit cu ocară. Şi a trimis un altul. Dar şi pe 
acela l-au ucis; şi pe mulţi alţii, pe unii i-au bătut, iar pe alţii i-au omorât. Încă îl 
mai avea pe un fiu al su iubit, şi în cele din urmă l-a trimis la lucrători 
spunându-şi: De fiul meu se vor ruşina. Dar acei lucrători au zis între ei: Acesta 
este moştenitorul; veniţi să-l omorâm, şi moştenirea a noastră va fi... Şi au pus 
mâna pe el, l-au omorât şi l-au aruncat afară din vie. Ce va face stăpânul viei? 
Va veni şi pe lucrători îi va pierde, iar via o va da pe seama altora. Oare nici 
Scriptura aceasta n-aţi citit-o: Piatra pe care au nesocotit-o ziditorii, aceasta a 
ajuns în capul unghiului; de la Domnul s-a făcut aceasta şi este minunată în 
ochii noştri? Şi căutau să-l prindă, dar se temeau de popor; fiindcă înţeleseseră 
că împotriva lor a spus parabola. Și lăsându-L, s-au dus.” 


Le. 20, 9-19: „Și a început să-i spună poporului parabola aceasta: Un om a sădit 
vie şi a dat-o pe seama lucrătorilor şi a plecat departe pentru multă vreme. Şi la 
vremea cuvenită a trimis la lucrători un Slujitor ca să-i dea din rodul viei. 
Lucrătorii însă, bătându-l, l-au trimis fără nimic. Și a trimis apoi un alt slujitor; 
dar ei, bătându-l şi pe acela şi batjocorindu-l, l-au trimis fără nimic. Și după 
aceea l-a trimis pe al treilea, dar ei, rănindu-l şi pe acela, l-au alungat. Și 
stăpânul viei a zis: Ce voi face? ÎI voi trimite pe fiul meu cel iubit; poate că de el 
se vor ruşina. Dar lucrătorii, văzându-l, s-au vorbit între ei zicând: Acesta este 
moştenitorul; să-l omorâm, pentru ca a noastră să fie moştenirea... Și scoțându-l 
afară din vie, l-au ucis. Aşadar, ce le va face acestora stăpânul viei? Va veni, şi 
pe lucrători îi va pierde, iar via o va da altora. lar ei, auzind, au zis: Doamne 
fereşte! EI însă, privind la ei, a zis: Aşadar, ce-nseamnă ceea ce e scris: Piatra pe 
care au nesocotit-o ziditorii, aceasta a ajuns în capul unghiului? Tot cel ce va 
cădea pe piatra aceasta se va sfărâma, iar pe cel pe care ea va cădea, îl va zdrobi. 
Şi cărturarii şi arhiereii căutau să pună mâna pe EI în chiar ceasul acela, dar se 
temeau de popor; că înţeleseseră că împotriva lor a spus EI această parabolă.” 


a. „Soarta” hermeneutică a acestei parabole este dintre cele mai agitate. S-a putut 

spune că avem de-a face cu „unul din cele mai grele texte ale tradiției creştine” , o 


1 Tania Oldenburg, „Spiralen der Gewalt (Die bosen Winzer)”, în Roben Zimmermann (ed.), 
Kompendium der Gleichnisse Jesu, Guterslocher Verlagshaus, Gutersloch, 2007, p. 365. 

„poveste de groază” (Horrorgeschichte), „un text periculos” “, conţinând prea 
multe elemente de „absurd” (stăpânul care trimite neîncetat mesageri şi pe însuşi 
fiul său, în ciuda experienţei, mereu repetate, a uciderii lor) ?. 


Exegeza de după al doilea război mondial (ilustrând teza textului „periculos”) a 
emis ipoteza unei componente antisemite a parabolei: Dumnezeu-Tatăl se răfuieşte 
cu poporul lui Israel şi decide, în final, că îl va deposeda de prerogativele sale (va 
da „via” altora). Este evident că ipoteza nu se susţine, decât dacă socotim că şi 
unele pasaje din Vechiul Testament sunt „anti-semite”. În realitate, şi la Is. 5, 7 şi 
la Is. 3, 14 şi la Ier. 12, 10, „„via” e o metaforă a lui Israel, iar supărarea divină se 
referă nu la ea, ci la proasta ei administrare. La fel, în parabola noutestamentară, nu 
via este obiectul mâniei sacre, ci cei care se ocupă de ea: nu de israeliți e vorba, ci 
de elita lor conducătoare (care de altfel, e de faţă când Iisus vorbeşte şi se recu- 
noaşte în pilda spusă de EI). 


E adevărat însă că există, în scrierile veterotestamentare, o acumulare de tensiune 
între poporul ales şi trimişii - prost primiţi - ai Domnului (Cf. 2 Rg. 24, 19; 36, 15; 
ler. 7, 25-26; 26, 21), dar nu această dimensiune a Vechiului Legământ e în 
discuţie aici. 


Parabola viei 
(A lucrătorilor 
ucigași), prid 
vorul bisericii 
Sfinții Împărați 
a Mănăstirii 


Hurezi, 1694 


 Ibid., p. 353 şi 365. 

* Cf Reinhard Feldmeier, „Heil im Unheil. Das Bild Gottes nach dem Parabel von den bosen 
Winzern ”, în Theologische Beitrage, 25 (1994), p. 10, cu citate din E. Lohmeyer, care vorbeşte 
de „„neverosimilitatea ” textului şi din E. Hirsch, după care „Stăpânul viei se comportă pur şi 
simplui ca un nebun”. Mai subtil, Paul Ricoeur vorbeşte despre „extravaganța ” voită a 


parabolelor, ca strategie a deschiderii de noi perspective. (Cf. Paul Ricoeur, „Biblical 
Hermeuneutics ”, în Semeia, 4, (1975), pp. 29-145. 


Parabola viei (A lucrătorilor ucigaşi), pridvorul bisericii Sfinţii Împărați a 
Mănăstirii Hurezi, 1694 


Pe de altă parte, e un fapt că Biserica primelor veacuri creştine a dat, prin comen- 

tatori ca Sfântul Irineu, sau Sfântul loan Gură de Aur, o interpretare anti-iudaică a 

parabolei, care însă nu e susținută de textul propriu-zis. 


Mai greu de înțeles sunt însă o sumedenie de „analize” care se străduiesc să 
introducă temele parabolei în circuitul câtorva „ideologii” cochete, fără legătură cu 
mesajul lor real, cu intenția „autorului”, cu situarea lui istorică. Textul e, practic, 
uitat, sau rescris, pentru a îngădui un comentariu divagatoriu, trendy, politically 
correct, de natură - cum spune, pe bună dreptate, Klyne Snodgrass - să-i 
„uzurpeze” sensul. 


In studiul deja citat, Tania Oldenburg, contrariată de faptul că, printre lucrătorii 
viei, nu se vorbeşte de nici o femeie, condamnă perspectiva „androcentrică” a 
istorisirii. 


Cât despre violența podgorenilor, ea se explică prin situația lor economică 
disperată, cauzată de exploatarea localnicilor de către latifundiari străini de țară (W 
şi L. Schottroff) ?. 


William Herzog crede şi el că parabola exprimă suferința fermierilor evrei, care, 
din proprietari ai pământului, ajunseseră simpli muncitori plătiţi.” 


Derapajul culminează cu o „contribuție” din 2003 a lui R. Q. Ford, care susține că 
avem dinainte o parabolă anti-război, utilizabilă pentru o mai bună înțelegere a 
războiului din Iraq. (Stăpânul viei fiind o metaforă a cotropitorilor americani).” 


* Pentru toată această dezbatere, vezi, între altele, David Stern, „Jesus'Parables from the 
Perspective of Rabbinic Literature: The Example of the Wicked Husbandmen ”, în C. Thoma, M. 
Wyschogrod (editors), Parable and Story in Judaism and Christianity, New York, 1989, pp. 42- 
80, Aaron A. Milavec, „A Fresh Analysis of the Parable of the Wicked Husbandmen in the Light 
of Jewish-Christian Dialogue”, în C. Thoma şi M. Wyschogrod, op. cit. pp. 81-117; Klyne R. 
Snodgrass, „Recent Research on the Parable of the Wicked Tenants: An Assessment”, în Bulletin 
for Biblical Research, 8 (1998), pp. 191-193. 

* Apud Tania Oldenburg, op. cit., pp. 358-359. 

€ William R. Herzog, Parables as Subversive Speech: Jesus as Pedagogue of the Oppressed, 
Westminster / John Knox, Louisville, 1994. În mod surprinzător, până şi un exeget de talia lui 
Joachim Jeremias, în cartea sa despre Parabolele lui lisus, a fost tentat, încă din deceniul al 
şaselea al veacului trecut, să invoce „starea de spirit revoluţionară a ţăranilor galileeni ”. 


Înainte de a încerca o lectură proprie a parabolei, vom aminti alte trei interpretări 
care, spre deosebire de cele menţionate adineaori, se apleacă asupra textului cu 
ceva mai multă responsabilitate hermeneutică, chiar dacă, din punctul nostru de 
vedere, abuzează şi ele, uneori, de virtuțile ingeniozităţii. 


Pentru Paul Ricoeur, de pildă, Parabola lucrătorilor nevrednici ai viei trebuie 
văzută în strânsă legătură cu Parabola semănătorului. În amândouă e vorba de 
„roade” obţinute ca efect al unei însămânţări divine, respectiv de obstacolele care 
le pot împiedica să ajungă la destinaţia lor legitimă. Ricoeur constată că în loc să 
trimită „stăpânului” recolta cerută, lucrătorii tocmiţi îi trimit corpul mort al câte 
unui mesager. Concluzie: există o conexiune inversă între „rod” şi „viaţă”. Între 
Cuvânt şi trup. Pentru ca cel dintâi să se afirme, trebuie ca cel de-al doilea să se 
stingă. lar afirmarea celui dintâi e totuna cu recunoaşterea lui lisus ca fiind 
Hristos.” Demonstrația e de o ispititoare fineţe, dar forţează în mod arbitrar (şi 
inexplicabil) textul analizat. În realitate, proprietarul viei nu capătă rodul în locul 
mesagerilor sacrificați: nu capătă nimic. Sacrificiul trimişilor nu are ca rezultat 
livrarea recoltei. 


O perspectivă specifică asupra parabolei aduce abordarea ei dintr-un unghi marcat 
de psihologia analitică a lui C. G. Jung: „stăpânul” e indi vidul uman în genere, via 
e spiritul din noi, care trebuie grădinărit, îngrijit, „trecut pe rod”, lucrătorii cei răi 
sunt credinţele, deprinderile şi atitudinile noastre negative, trimişii stăpânului sunt 
mesajele divine rejectate de eul recalcitrant, iar uciderea fiului este respingerea 
adevăratului „moştenitor” al sufletului, piatra lui unghiulară, lisus Hristos, care 
locuieşte de drept în centrul lui. ° 


În sfârşit, demnă de menţionat ni se pare cercetarea versiunii pe care o dă parabolei 
Evanghelia după Toma. Jean-Marie Sevrin observă că, în textul lui Toma, ea e 
grupată în aceeaşi suită (logia 63-65) cu alte două parabole (Bogatul nesăbuit şi 
Cina cea mare). Toate trei incriminează ataşamentul faţă de avere, care aduce cu 
sine dezastrul şi blochează mântuirea. Nu numai în cazul lucrătorilor viei, ci şi în 
cazul proprietarului. Acesta din urmă nu e neapărat un om „bun” (ypņotóç), cum se 
spune la începutul parabolei. Sevrin propune lectura porc, care înseamnă 


7 R. Q. Ford, The Iraqi Conflict and a Parable of Jesus, Constellation (Fall 2003): http:// 
www.tepc.org / resources / constellation, apud Tania Oldenburg, op.cit. p.363. 


3 Cf. Paul Ricoeur, The Bible and the Imagination, în H. D. Benz (ed.), The Bible as a Document 
of the University, Scholars Press, Chico, 1981, pp. 59, 65, 66, 68. 

° Cf. Robert Winterhalter şi George W. Fisk, Jesus" Parables: Finding Our God Within, Paulist, 
New York, 1993, pp. 112-117. 

„cămătar”. ` Dar chiar şi în accepțiunea „om bun”, proprietarul ar fi o dovadă a 
faptului că preocuparea excesivă pentru bunuri materiale e destrămătoare pentru 
oricine . 


In ce ne priveşte, preferăm să ne întoarcem la text şi la inserția lui posibilă într-o 
analitică a modului în care mesajul divin este (sau nu) recepționat de cei cărora li 
se adresează. 


b. Problema autorităţii. În parabola de mai sus nu e vorba, ca în Parabola 
Semănătorului sau în aceea a Copiilor din Piețe, de simple devieri şi obnubilări al 
receptivităţii, (opacitate mentală, superficialitate, supralicitare a lumescului, sau 
abuz al spiritului critic). E vorba de transformarea blocajului în agresiune. E vorba 
de o non-receptivitate furioasă, de un refuz, care se manifestă ofensiv, mergând 
până la crimă. Lucrătorii nevrednici ai viei nu sunt nici indiferenți, nici inadecvaţi 
faţă de mesajul care li se transmite. Nevrednicia lor devine vrednicia de a respinge, 
de a anula. Înainte de a înţelege sau nu ceea ce li se cere, ei vor suprimarea sursei 
care li se adresează. În termeni contemporani, am putea numi comportamentul lor 
„ateism militant”, necredinţă dictatorială, furor al secularizării. 


Lucrătorii tocmiţi să lucreze via în absenţa stăpânului sfârşesc prin a nu-i 
recunoaşte dreptul de proprietate: nu numai că nu-i dau partea cuvenită din rodul 
obținut, dar îi maltratează şi ucid mesagerii, iar la urmă îi omoară fiul, sperând să 
uzurpe, astfel, dreptul la moştenire. În fond, ceea ce lucrătorii pun în discuţie este 
autoritatea celui care i-a angajat: autoritatea lui asupra bunurilor sale şi autoritatea 
lui asupra lor. 


Nu poate fi întâmplător că, în toate evangheliile sinoptice, parabola lucrătorilor 
nevrednici ai viei e rostită într-un context în care „arhiereii, cărturarii şi bătrânii” 
cer lui lisus să-şi explice „autoritatea” (£covora): cu ce putere, în numele a ce şi al 
cui faci ceea ce faci? - sună întrebarea lor. (Cf. Mt. 21, 23-27, Mc. 11, 27-33, Lc. 
20, 1-8). Acelaşi termen (£&ovoia) apăruse în trei pasaje anterioare (Mt. 7, 29; Mc. 
1, 22; Le. 4, 32), nu însă ca subiect de interogaţie suspicioasă, ci ca atribut 
impunător al discursului hristic: lisus, spre deosebire de „cărturarii” din jur, 
vorbeşte - spune textul - ca unul care are „autoritate” (putere). Problema este a 
recunoaşte această autoritate, a o credita, a fi receptiv la manifestările ei. 


1 Cf. Jean-Marie Sevrin, Un groupement de trois paraboles contre les richeses dans L'Evangile 
selon Thomas: EvTh 63, 64, 65, în Jean Delorme (ed.), Les paraboles evangeliques: Perspectives 
nouvelles, Cerf, Paris, 1989. 

“ Cf. K. Snodgrass, op. cit., p. 195, n. 42 


Recunoaşterea autorităţii e, prin urmare, o condiție „eliminatorie” a asimilării 
mesajului ei. Parabolele nu pot ajunge la cei care se situează în afara autorităţii 
hristice, mai exact la cei pentru care lisus e în afara sferei autorității. (E de 
menţionat, în treacăt, că la Marcu, „fiul” ucis e scos în afara viei, iar la Luca, el 
este ucis după ce e scos în afară). 


Dar ce fel de autoritate e aceea pe care o întruchipează Fiul? Şi de ce viaţa 
spirituală nu se poate lipsi de orizontul ordonator al unei instanţe autoritare, al 
unui „ascendent” asumat? E o întrebare grea pentru lumea modernă, care a 
confecționat conceptului de „autoritate” un „dosar” mai curând discutabil. 
Chestionarea metodică a oricărei prealabile autorităţi cognitive ca prim pas al 
drumului către adevăr a devenit, de la Descartes încoace, procedura „de bun simț” 
a investigaţiei filosofice. „Măcar o dată în viaţă” trebuie să te îndoieşti de tot: 
percepții senzoriale, texte, învăţători. Cu alte cuvinte, Descartes pariază strategic 
pe ceea ce unii exegeţi au numit „autoritatea persoanei întâi” °. Dar şi dincolo de 


teritoriul filosofiei, „autoritatea” a căpătat conotaţii antipatice. 


Să amintim contaminarea deformatoare pe care ea a suferit-o dinspre conceptul 
puterii. Orice putere politică e potenţial nelegitimă, prin urmare orice invocare a 
autorității e potenţial castratoare, nedemocratică, vinovată. Instituţiile, de la 
Biserică la Stat, de la Şcoală la Justiție, sunt pândite, toate, de riscul auto- 
ritarismului. Părinţii tind să fie prea autoritari cu copiii, bărbaţii, prea autoritari cu 
femeile, profesorii, prea autoritari cu elevii. Conceptul autorităţii a alunecat, pe 
nesimţite, spre statutul ingrat al unui antonim al libertăţii. El pune în pericol 
drepturile omului, imperativul egalității sociale, autonomia persoanei. Poate şi 
merită el să fie „reabilitat? 


Să ne întoarcem la textul parabolei şi la contextul evanghelic. Autoritatea 
„stăpânului” viei, (numit ca atare doar la Matei: oiyo6eozo7nş) e, în primul rând, 
autoritatea celui îndreptățit prin lege ca deţinător al pământului, autoritatea 
conferită de proprietate. La Matei şi la Marcu se adaugă îndreptățirea celui care a 
investit în proprietatea sa: a împrejmuit-o, a înzestrat-o cu teasc şi turn, a pregătit-o 
pentru exploatare, cu alte cuvinte a „creat-o” ca dispozitiv fertil. „Stăpânul” 
(analog al lui Dumnezeu) are, deci, de partea sa, autoritatea ordinii şi a creaţiei.” 
El face posibil şi garantează „rodul”, ca expresie a bunei rânduieli a lumii. E 


? Cf. Steven L. Reynolds, „Descartes and First Person Authority”, în History of Philosophy 
Quarterly, Vol. 9, nr. 2, apr. 1992, pp. 181-189. 

? Cf. Rm. 9, 21, unde se invocă autoritatea olarului asupra lutului, aşadar a Creatorului asupra 
lumii create. 


temelia viei şi a câştigului vierilor. Vierii însă vor beneficiul întregii construcții, 
fără a accepta temelia. Cu alte cuvinte, vor să construiască pe nisip şi nu pe stânca 
autorităţii legitime care i-a înfiinţat. 


Imaginea nou-testamentară a autorităţii nu e niciodată conotată autoritar. Când 
lisus „menajează” opacitatea „celor din afară” o face tocmai pentru a nu le limita 
libertatea, fie ea şi libertatea de a nu-l asculta. La fel, când avertizează asupra 
„minunilor” înşelătoare ale falşilor profeţi (Mt. 24, 24; Mc. 13, 22; 2 Tes. 2, 9), sau 
când îi dojeneşte pe cei care, pentru a crede, vor „semne şi minuni” (repaid) (In. 4, 
48). A convinge prin miracole este, pentru El, o înşelătorie, un mod nefiresc de a 
induce supunere. Autoritatea adevărată e cea pe care o recunoşti în mod liber. 
Nu e - ca să vorbim în termenii lui Max Weber - nici autoritatea legii, nici cea a 
cutumei (tradiţiei), nici cea a carismei personale, sau a unei competenţe livreşti (ca 
aceea a „cărturarilor”). E autoritatea pe care o alegi. Căreia îi răspunzi, căreia îi 
faci credit. Nu ea ţi se impune samavolnic, prin dictat, ci tu eşti acela care o 
investeşte, care o configurează ca autoritate. 


Stăpânul viei nu uzează de forţă decât la urmă, când toate încercările de dialog sunt 
definitiv eşuate. Până atunci, răbdarea Sa frizează inexplicabilul: e mereu în 
postura celui care emite apeluri încrezătoare (mai multe rânduri de mesageri, 
printre care fiul său „cel iubit”), e mereu cel care cere o recunoaştere echitabilă. O 
cere, nu o instituie în mod unilateral. Admite, iarăşi şi iarăşi, lipsa de ecou, 
ostilitatea, violenţa. E un exemplu paradoxal de autoritate care se amână pe sine, în 
speranţa unei reacţii adecvate, a unei consimțţiri binevoitoare. 


Tot astfel, lisus are autoritate asupra auditorilor săi, numai în măsura în care 
auditorii săi îi confirmă şi îi „hrănesc” autoritatea. Un fel de a spune că are atâta 
autoritate câtă i se oferă. E unul din misterele „receptivităţii” sale. 


De altfel, textele evanghelice vorbesc adeseori despre autoritate ca despre o virtute 
delegată. lisus însuşi şi-a primit întreaga autoritate („în cer şi pe pământ”) de la 
Tatăl (Mt. 28, 18; In. 5, 27; 17,2). Orice specie a autorităţii se validează, în ultimă 
instanţă, prin mandat divin: şi cea a conducătorilor seculari (In. 19, 10-11; Rm. 13, 
1-3) şi cea a îngerilor (Ap. 14, 18) şi cea a apostolilor (Mt. 10, 1; 2 Cor. 10, 8; 13, 
10). Stăpânul poate conferi „împuterniciri” speciale (autoritate) şi slugilor (Mc. 13, 
34; Lc. 19, 17), iar în orizontul Apocalipsei se dau „puteri” discreţionare morţii şi 
tuturor flagelurilor...(Ap. 6, 8; 9, 3, 10). Prin urmare, „prinţul acestei lumi” este şi 
el o sursă posibilă de „autoritate”: „autoritatea întunericului”, a diavolului (éčovoía 
TOD OKÓTOVÇ, TOÔ Zaravă) (Le. 22, 53; FA 26, 18; Col. 1, 13; Ef. 6, 12; Ap. 13,2), 
în luptă îndârjită cu aceea a Mielului, asociată luminii (Ap. 18, 1). De altfel, 


diavolul, în încercarea sa de a-l ispiti pe lisus, găseşte potrivit să inițieze, între 
altele, un joc al autorității. Adversarul ştie că prestigiul şi avantajele posturii 
dominatoare constituie o tentaţie căreia nu i se rezistă uşor. Din vârful unui munte, 
el oferă interlocutorului său „stăpânirea şi slava” tuturor împărăţiilor lumii (Lc. 4, 
5-7). Autoritatea poate fi, aşadar, impură, negociată interesat şi, la limită, 
cumpărată (Cf. FA, 8, 18-20). Nu e o „calificare” în sine. Autoritatea pe care o 
întruchipează lisus se deosebeşte însă de toate celelalte tipuri de autoritate (şi se 
situează deasupra lor - cf. Col. 2, 6) prin câteva atribute inconfundabile: vrea să fie, 
cum spuneam mai devreme, asumată în mod liber de cei cărora li se adresează, se 
configurează în strictă relație cu ei, dobândindu-şi „greutatea” prin tocmai aportul 
lor (cu alte cuvinte are nevoie să fie „investită”, delegată, nu numai de sus în jos, ci 
şi de jos în sus) şi - ceea ce o face unică - e dispusă să se afirme prin sacrificiu, 
adică prin anulare de sine: e o Atotputernicie gata să se confrunte cu experienţa 
înfrângerii, a neputinței." 


Cel care se supune unei asemenea autorităţi îi va imita metabolismul. Îşi va găsi 
identitatea în chiar faptul de a şi-o fi suspendat, se va recunoaşte pe sine ca 
autoritate, recunoscând autoritatea legitimă care îl solicită. Altfel spus, va căpăta 
autoritate în clipa când va recunoaşte, ca fiind suverană, o alta. Autoritatea 
recunoscută se va răsfrânge asupra celui care o recunoaşte, şi se va regăsi în el în 
acelaşi moment în care el se va regăsi în ea. A dobândi autoritate în plan spiritual e 
a accepta să găzduieşti instanţa autorităţii supreme, mai exact a descoperi că eşti, în 
adâncul tău, totuna cu ea, loc al prezenţei ei, „locuinţă” a ei. Cunoaşterea sinelui 
propriu se împlineşte în tocmai ieşirea din sine a sinelui, în întâlnirea lui cu 
eminenţa sa fondatoare. Atingi, astfel, condiția „fiului lui Dumnezeu”, adică a celui 
care a primit autoritatea Tatălui (In. 1, 12). Ai autoritatea de la care te împărtăşeşti. 
Recuperezi postura de „beneficiar” al Pomului Vieţii, prin altfel de cunoaştere 
decât aceea, pripită, simplificatoare, rezultată din frecventarea originară a Pomului 
Cunoaşterii (Ap. 22, 14). 


Evident, recunoaşterea unei autorităţi exterioare sinelui propriu seamănă a „cedare 
de suveranitate”. Ceea ce câştigi e însă mai prețios decât ceea ce pierzi. Câştigi o 
vindecătoare comuniune cu autoritatea care „te umbreşte”. În spaţiul evanghelic, 
umbra (0x10) e altceva decât întunericul (oxoroc, oxoria) benefice. 


* Cf. Reinhard Feldmeier, op. cit. p. 21: „die machtvolle Ohnmacht (neputinţa plină de putere) 
pe care o exprimă crucifixul, în contrast cu imaginea zeului invulnerabil din Grecia antică. Cf. şi 
cele două tipuri de apariţie a lui lisus în scrierile profeților: în umilinţă (Is. 53, 7) şi în slavă 
(Dn. 2, 31 şi urm.) 


În Faptele Apostolilor ni se povesteşte cum, în aşteptarea lui Petru, oamenii îşi 
scoteau bolnavii în stradă, pe paturi sau tărgi, sperând ca umbra celui aşteptat să 
cadă, vindecător, asupra lor (FA. 5, 15). 


Sfânta Fecioară devine zămislitoare, „plină de har” când e „umbrită”, prin Duhul 
Sfânt, de puterea Celui-Preaînalt (Lc. 1, 35). Schimbarea la Faţă are şi ea loc în 
umbra unui nor luminos (Mt. 17, 5; Mc. 9, 7; Le. 9, 34). si 


Tot în umbră, în umbra răcoroasă a pomului uriaş crescut din bobul de muştar, 
păsările cerului găsesc un bun adăpost pentru cuiburile lor (Mc. 4, 32). Umbra 
poate avea şi o dimensiune profetică, anticipând, în plan contingent, „bunurile 
viitoare” (Evr. 8, 5 şi, mai ales, 10, 1). Capacitatea de a umbri (Ezrokrdlo) 
terapeutic e, paradoxal, apanajul autorităţii care a trecut prin episodul adumbririi de 
sine, al jertfei. Iar respingerea unui asemenea episod duce, de regulă, de la „umbră” 
la „întuneric”. 


E ceea ce se întâmplă cu lucrătorii nevrednici ai viei. La prima vedere, ei nu par să 
fie decât simpli contestatari ai autorităţii existente. În realitate, fac mult mai mult: 
substituie autorităţii legitime o autoritate fără temei în ea însăşi şi anume propria 
lor autoritate. A nu accepta nici o autoritate înseamnă, de obicei, a accepta totuşi 
una: autoritatea personală. Căci nu poţi contesta ceva în numele a nimic. 
Podgorenii nu sunt anarhişti. Sunt insurgenți aflaţi în serviciul profilului şi 
profitului propriu, devenit idol. Nu practică doar suspendarea autorităţii, ci 
înstrăinarea ei, transferul prerogativelor ei asupra unei autorităţi fără autoritate: Eul 
sufocat de el însuşi şi, prin aceasta, uşor confiscabil de „autoritatea întunericului”. 
(Cf. Ap. 17, 13). Refuzând să lucreze pentru proprietarul viei, ei sfârşesc prin a nu 
mai lucra nici pentru ei înşişi. Dimpotrivă, îşi asigură un final catastrofal, o „criză” 
letală, de natură să favorizeze „ceasul” răului. 


c. Fiul şi piatra din capul unghiului. S-a discutat îndelung despre sensul citatului 
psalmic de la sfârşitul parabolei (Ps. 118, 22). Exegeza s-a blocat, întrucâtva, pe 
trei direcţii: 

1. Discontinuitatea dintre parabola propriu-zisă şi citat. E drept că ne aflăm 
dinaintea unui caz special: parabola lucrătorilor nevrednici ai viei e singura din 
întregul corpus neotestamentar care se încheie cu un citat. O anumită tensiune între 
părțile ei e de necontestat: parabola valorifică o metaforă agrară, citatul - una 


"5 Pentru asocierea revelaţiei cu norul vezi şi Is. 24, 16-18. 


arhitecturală. Povestea parabolei se termină prost, în vreme ce textul psalmului 
trimite spre un final triumfal.!€ 


Diferenţa de registru între cele două componente ale compoziției scripturare 
constituie, pentru unii interpreţi, o probă a faptului că citatul a fost adăugat ulterior, 
de Biserica timpurie. Alţii observă că raportul dintre partea expozitivă a parabolei 
şi versetul psalmic e raportul - curent în tradiția iudaică - dintre mashal (parabolă) 
şi nimshal (aplicaţia parabolei, explicaţia ei). Mi se pare, totuşi, evident, că există, 
în textul de care ne ocupăm, o legătură strânsă, cu nuanţă profetică, între uciderea 
„fiului cel iubit” şi „piatra nesocotită de zidari”, ajunsă apoi „în capul unghiului”: e 
legătura dintre sacrificiu şi resurecție. Parabola nu ne spune doar că via va fi dată 
altora mai vrednici, ci şi că, în cele din urmă, jertfa culminează în răscumpărare, iar 
moartea în miracolul Învierii. 


2. Savanţii au văzut însă şi aici o problemă: e oare sigur că, vorbind despre „fiul” 
din parabolă, lisus e auto-referenţial, că face o aluzie - dinaintea oponenților săi - 
la propriul său destin? Nu cumva se referă la loan Botezătorul? Sau la Isaac? Nu 
vom intra în detaliul tehnic al acestor ipoteze !7. 


Credem însă, ca şi Klyne Snodgrass, că încercarea de a înţelege această parabolă în 
afara conflictului direct dintre lisus şi autoritățile Templului, respectiv între 
misiunea încredinţată lui lisus de Tatăl şi opacitatea faţă de ea a elitei israelite, nu 
poate duce decât la speculaţii vagi. 


3. Mai interesantă este o a treia dezbatere, care poate rotunji reflecția asupra 
„autorităţii” de la care am pornit. Ce legătură este între „Fiu” şi „piatră”? Şi ce fel 
de piatră e cea invocată în citatul din Psalmi? E o „piatră de temelie”, fundamentul 
pe care se înalță orice construcție? Sau este piatra care încununează construcția, 
cea din vârf, fără de care construcția nu poate fi socotită încheiată? 


Asocierea dintre „fiu” şi piatră are un consistent preambul vetero-testamentar. Se 
vorbeşte, în mai multe locuri, despre o „odraslă” a Domnului (mai aproape de 
sensul Septuagintei ar fi, poate, termenul „vlăstar”, „ramură” răsărită din seminţia 
lui David), care va înălța Tatălui Său un templu pe măsură. (2 Rg. 7, 12-16; Is. 4, 
2; 11, 1; 28, 16; Ier. 23, 5; 33, 15; Zah. 3, 8-9; 6, 12-13). „Odrasla” va fi „piatra 


16 Cf Klyne R. Snodgrass, op. cit. p. 203. 
Y Cf. inventarierea lor la Snodgrass, op.cit, pp. 199-202 

cea mai însemnată” (Zah. 4, 7-10) din vârful noii constructii." S-a vorbit şi despre 
un joc de cuvinte, plauzibil în context semitic, între „fiu” (ben) şi „piatră” ('eben). 
Ipoteza e greu de susţinut, de vreme ce lisus nu vorbea în ebraică, ci în aramaică, 
unde „fiu” se spune „bar”. = 


Pasajele din Vechiul Testament semnalate mai sus au, toate, ecouri directe în Noul 
Testament. lisus e „piatra cea neluată în seamă” de constructori şi ajunsă „în capul 
unghiului” (FA. 4, 10-11. Cf şi 1 Cor. 3, 11-12; Ef. 2, 20; 1 Ptr. 2, 4-10). Rămâne 
deschisă întrebarea cu privire la sensul exact al „pietrei din capul unghiului”. 
Exegeza deosebeşte între o accepţiune „orizontală” a termenului şi una verticală. În 
plan orizontal, piatra unghiulară e cea care leagă la colţ (şi ţine laolaltă) două ziduri 
alăturate, ceea ce se poate întâmpla fie la nivelul bazei construcţiei (caz în care 
„unghiul” face parte din structura temeliei), fie la nivelul acoperişului, caz în care 
piatra unghiulară are şi aspectul unui ornament de tipul balustradei, care să prevină 
căderea peste cei de jos. (cf. Dt. 22, 8). 20 E însă clar că, în acest înţeles, o clădire 
are cel puţin patru asemenea „pietre” şi că asta intră în contradicţie cu unicitatea lui 
lisus. 


Coroborând diferitele locuri în care apar termenii kepad yoviac (lat. lapis summus 
angularis, sau caput anguli) şi âxpoyowoioş (lat. summus angularis) se poate 
conchide că sensul de „temelie”, fundație şi cel de „cheie de boltă” se referă, în 
egală măsură, la „amplasamentul” hristic în economia creației şi a edificării 
spirituale. lisus e şi întemeietorul templului interior (fundaţia lui) (cf. între altele, 
Mt.7, 24) şi locuitorul lui (1 Cor. 3, 16; 2 Cor. 6, 16, In. 14, 20) şi încununarea lui. 
Fără „bază” solidă, o clădire nu poate fi începută, dar fără cheie de boltă ea nu 
poate fi socotită încheiată. Amândouă sunt expresia aceleiaşi „autorităţi”. De 


° Cf. Seyoon Kim, „Jesus - The Son of God, the Stone, the Son of Man, and the Servant: The 
Role of Zechariah in the Self-Identification of Jesus”, în Gerald F. Hawthorne with Otto Benz 
(ed.) Tradition and Interpretation in the New Testament. Essays in Honour of E. Earle Ellis for 
His 60th Birthday, Grand Rapids, Michigan, Mohr (Paul Siebeck), Tubingen, 1987, pp. 134-145. 
Pentru „secretul filiaţiei divine a lui lisus, cf. şi Jack Dean Kingsbury, „The Parable of the 
Wicked Husbandmen and the Secret of Jesus' Divine Sonship in Matthew; some Literary-Critical 
Observations”, în Journal of Biblical Literature, 105 /4 (1986), pp. 643-655. 

° Arland J. Hultgren, The Parables of Jesus. A Commentary, Eerdmans, Grand Rapids, 
Michigan/Cambridge U.K., 2002, p. 363. 

* Accepțiunea „orizontală ” a „pietrei unghiulare” e susținută de J. Duncan M. Derrett, „The 
Stone that the Builders rejected”, în F. L.Cross (ed.), Studia Evangelica, vol IV, Part l, 
Akademie-Verlag, Berlin, 1968, pp. 180-136. O discuţie mai nuanţată a problemei oferă F. F. 
Bruce, „New Wine in Old Skins: III. The Corner Stone”, în The Expository Times, 84 (1972- 
1973), pp. 231-235. 


modul cum adopţi autoritatea legitimă drept „temelie” depinde modul cum o 
primeşti ca „încununare”. Refuzul autorităţii te situează între a fi neîntemeiat şi a fi 
neterminat: fără punct de sprijin şi fără ţintă. lar în cele din urmă suspensia opțiunii 
te destramă: temelia devine obstacol, 110oc zpoorouuaroc kai nétpa okavôálov 
(lat. lapis offensionis, petra scandali, „piatră de-mpiedicare” şi „piatră de 
poticnire”, cf. Rm. 4, 32-33 unde se preia Is. 28, 16; de asemenea Is. 8, 14), iar 
cheia de boltă se prăbuşeşte peste tine (Cf. Dn. 2, 34-35). Subminat din interior şi 
(sau) desfiinţat din afară, „lucrătorul nevrednic” se va pierde. „Tot cel ce va cădea 
pe piatra aceasta se va sfărâma, iar pe cel pe care ea va cădea, îl va zdrobi” (Lc. 20, 
18. cf. şi Mt. 21,44). 


Arhanghelul 
Mihail, naosul 
bisericii Sfinţii 
Împărați a Mă 
năstirii Hurezi, 
1694 
Arhanghelul Mihail, naosul bisericii Sfinţii Împărați a Mănăstirii Hurezi, 1694 


Revenind la textul parabolei în discuţie, vom spune că podgorenii insurgenți vor fi 

văduviţi exact de ceea ce vroiau să obțină: moştenirea averii (x4npovouia). 
Nerecunoaşterea autorităţii apare, astfel, nu ca o răzmeriţă oarecare, ci ca o criză de 
statut, ca o ieşire din rânduiala tradiţiei. Celui care nu admite nici un ascendent, 
celui care nu acceptă nici o raportare la ordinea care îl include, la instanţa care îl 
face posibil, nu i se poate transmite nimic. Cine nu are deprinderea de a privi în 
sus, pe deasupra capului propriu, cine nu ştie să admire, să respecte, să compună cu 
o „superioritate” exterioară sinelui propriu, pe scurt, cine nu crede decât în propria 
autoritate sfârşeşte prin a fi „dezmoştenit”. Nu poate fi răsplătit, nu i se poate 
promite nimic. Modelul moştenitorului este lisus însuşi („moştenitor a toate”, Evr. 
1, 2. Cf. şi expresia ó 1i0og tç KiAmpovoniac „piatra moştenirii” de la Za. 4, 7). 
Singură consimţirea la autoritatea Lui mijlocitoare făgăduieşte (Ga. 3, 18) viaţă 
veşnică (Tit 3, 7), aduce răsplată (Col. 3, 24), garantează „moştenire nestricăcioasă 
şi neîntinată şi neveştejită” (1 Ptr. 1, 4). Cu alte cuvinte, nu uzurpând autoritatea 
devii moştenitor, ci, dimpotrivă, adăugând-o vieţii tale. Recunoaşterea autorităţii 
nu e dispreţ de sine, ci pasul decisiv pentru obținerea unui drept: dreptul de a 
accede la receptivitate, de a participa la moştenirea Moştenitorului. 


Respingerea autorităţii, a oricărei autorităţi, este simptomul unei relații deficiente 
cu „deasupra”, cu topografia „vârfului”. 


Într-un studiu din 1930 despre piatra unghiulară ”', Joachim Jeremias are dreptate 
să accentueze asupra sensului ei de „cheie de boltă”, „cap” al construcţiei, înco- 
ronare (Bauschlufistein). Sintagma „piatră de temelie” (Eckstein) nu se justifică, 
din punctul lui de vedere, decât pentru textul din Is. 28, 16 (tà Oeuéñia Žı©v) şi 
pentru cele câteva preluări nou-testamentare. Sunt invocate surse felurite 
(Testamentul lui Solomon, 22, 7; 23, 2-4; Hippolyt, Elenchos, V, 7, 35; Tertullian, 
Adv. Marcion, III, 7; Symmachus, Aphraates, precum şi pasaje din Targum şi 
Talmud) care consolidează accepțiunea de „piatră finală”, destinată să desă- 
vârşească întreaga construcţie. 


În această postură - postura autorităţii supreme - este Iisus „aruncat” dinaintea lui 
Pilat: „Nu avem împărat decât pe cezarul!” (In. 19, 15), strigă mulțimea. La fel 
strigaseră şi supuşii „omului de neam mare”, plecat să-şi ia investitura de a domni: 
„Nu vrem ca acesta să domnească peste noi!” (Lc. 19, 149). La fel gândesc şi 
lucrătorii nevrednici ai viei: nimeni deasupra noastră! Nici un stăpân în afară de 


* Joachim Jeremias, „Keyalń yovias — Akpoyovaios”, în Zeitschrift fur die Neutestamentliche 
Wissenschaftunddie Kundeder alteren Kirche, 29, (1930), pp. 264- 250. 


noi! Rezultatul este transformarea temeliei în piedică şi a cheii de boltă în avalanşă 
zdrobitoare. 


Ceea ce pentru credincioşi e adevăr fondator (Is. 28, 16), pentru necredincioşi e 
piatră de poticnire (Is. 8, 14). Iar neglijarea fundaţiei provoacă surparea justițiară a 
vârfului. (cf. Ps. 84, 11, care asociază adevărul cu pământul (temelia) şi dreptatea 
cu cerul (cheia de boltă). La punerea temeliei lucrează, alături de lisus, profeţii şi 
apostolii - cf. Ef. 2, 20 - dar piatra din capul unghiului e doar El ”. 


Parabola culminează prin a avertiza că inaptitudinea pentru colaborare liberă cu o 
autoritate binevoitoare declanşează mecanismul autonom al unei autorități 
rectificatoare. 


Dincolo de necesare preciziuni istorice şi filologice, de „reconstituiri” contextuale, 
menite să lămurească sensul parabolei aşa cum putea fi el auzit şi citit de auditoriul 
contemporan cu ea, trebuie să avem mereu în vedere faptul că ea e gândită pentru a 
spune ceva şi dincolo de timpul rostirii ei. lisus vorbeşte, desigur, celor din 
preajmă, dar, în acelaşi timp, vorbeşte şi celor din „preajma” atemporală a 
adeziunii la El şi la problematica misiunii Sale. Hermenutul are de instituit un sens 
valabil şi util pentru cititorul de azi ”. El nu va urmări comemorarea unui adevăr 
„de altă dată”, ci fructificarea în imediat a unui adevăr fără patină circumstanțială, 
a unui „model” parabolic oricând actualizabil. Din acest punct de vedere, Parabola 
lucrătorilor nevrednici ai viei e o parabolă a răspunderii pe care orice căpetenie 
religioasă o are pentru „turma” care i-a fost dată în grijă. Orice ierarh poate fi tentat 
de o „vrednicie” nevrednică. De preluarea în contabilitate proprie a „rodului” 


_ 


” Pentru echivalenţa „piatră unghiulară - cheie de boltă” se va consulta cu folos Rene Guenon, 
Symboles fondamentaux de la Science sacree, Gallimard, paris, 1962, cap. XLIII, pp. 278-291. 
Se observă similitudinea fonetică dintre Kyoðç (= piatră) şi kepal (= cap), cu confirmări în 
ebraicul pinnah, care înseamnă şi „unghi ” şi „căpetenie ” (Vulgata traduce pinnoth ha-am prin 
angulos populorum) sau în arabă, unde rukn e şi „unghi”, sau „colț”, dar şi „bază”, 
„fundament cu corolarul rukn el-arkân (= „unghiul unghiurilor”, adică vârf). E citat articolul 
Eckstein publicat de Ananda K. Coomaraswamy în numărul din ianuarie 1939 al revistei 
Speculum, în care se susţine accepțiunea keystone a pietrei unghiulare, diferită de foundation- 
stone, sau corner-stone. E interesant că respingerea autorităţii se exprimă adesea, în textele 
scripturare, ca o agresiune având drept ţintă capul, la propriu. loan Botezătorul e decapitat, 
Sfântul Petru e crucificat cu capul în jos, iar una din slugile trimise lucrătorilor de stăpânul viei 
este lovită în cap (Mc. 12, 4). 

* Cf. A. Hultgren, op. cit. p. 374. 


obținut, de blocaj într-un simţ „gospodăresc” imanent, cu obnubilarea treptată a 
simțului pentru Cel care i-a delegat gospodăria. 


Simone Weil deplânge, la un moment dat, tendinţa unor reprezentanţi ai clerului de 
a pune Biserica în locul lui lisus. Din transparenţă care să deschidă către mesajul 
fondator al credinţei lor, ei devin „piatră de poticnire”: deviază receptivitatea 
enoriaşilor de la „Dumnezeul Cel Viu” către suficiența unei instituţii. Autoritatea 
hristică, a „moştenitorului” care se dăruie e înlocuită cu autoritatea pământească a 
moştenitorului care acumulează şi dispune de moştenirea lui, ca de o posesiune 
privată. E replica terestră a răzmeriţei provocate în ceruri de îngerii căzuți. Căzuţi 
pentru că, fiinţe create, au vrut să uzurpeze autoritatea Creatorului. 


Arhangheli şi îngeri 


Alexandru Mihăilă - Angelologia Vechiului Testament şi a literaturii apocrife, 
câteva aspecte istorice generale 


Termenul „angelologie” - concepția despre îngeri - ar trebui folosit la plural. Nu 
există în literatura târzie vechi-testamentară şi în literatura inter-testamentară o 
sistematizare a învăţăturii despre îngeri, a claselor, ierarhizării şi funcțiilor 
acestora. Ar trebui să vorbim mai degrabă de unele menționări, de abordări 
(uneori) opuse, de confuzii şi dezvoltări ulterioare. Cu toate acestea, dincolo de 
constatările amintite, se impune găsirea unui numitor comun şi încercarea unei 
prezentări generale, fapt pentru care am păstrat singularul. 


Abordarea va fi una generală, de sinteză, plecând de la istoria şi atestarea 
aspectelor dezbătute, asumându-mi evident riscul simplificării sau al eludării unor 
elemente esenţiale. Dar este mare nevoie de discutarea unei asemenea teme în 
perimetrul studiului biblic ortodox de limbă română. 


Am inclus şi literatura apocrifă, pentru că nu se poate studia doar angelologia 
Vechiului Testament; cartea canonică Daniel a fost scrisă de altfel, din punct de 
vedere cronologic, după apocrifa 1 Enoh, ceea ce face imposibilă excluderea 
apocrifelor din discuţie. 


Originea concepţiei despre îngeri 


În straturile literare arhaice ale Vechiului Testament apare o categorie de persoane 
divine, numite idiomatic „fiii lui Dumnezeu/ai dumnezeilor” (beney elohim sau 
beney elim) sau „fiii Celui Preaînalt” (beney elyon) ”*. Aceste fiinţe divine au fost 
ulterior echivalate cu îngerii, fiinţe non-divine aflate în slujba lui Iahve, prima şi 
singura dovadă vechi- testamentară fiind tardivă (sec. II î. Hr.) şi regăsindu-se în 
Dn. 3, 25.28. Aici însoţitorul tinerilor din cuptor este numit în arameică, în v. 25 
bar elahin „fiu al lui Dumnezeu/al dumnezeilor”, dar în v. 28 mal ak „înger = 
Totuşi, anterior acestei echivalări, îngerii înşişi erau văzuți drept ființe divine. 


” S. B. Parker, „Sons of (the) God(s)”, în Karel van der Toorn, Bob Becking, Pieter W. van der 
Horst (ed.), Dictionary of Deities and Demons in the Bible, Brill, Leiden/Eerdmans, Grand 
Rapids, 21999, pp. 794-800. 


» S. B. Parker, „Sons of (the) God(s)”, pp. 798-799. 


Von Rad chiar susține că în textele preexilice îngerii ar fi ținut locul unor zeități 
. A i. 2 
canaanite care se revelau în locaţii sacre. ”® 


Denumirea ebraică de malak sau grecească de angelos, „trimis”, se putea aplica şi 
solilor umani, dar în Vulgata Fericitul Ieronim distinge nuntius „solul”, „trimisul” 
uman de angelus, „îngerul”, „trimisul” ceresc, termen obţinut prin calchiere din 
greacă. Originea unor asemenea trimişi divini ar fi panteonul ebraic pre-exilic. 


Astăzi tot mai mulți cercetători consideră că Israelul pre-exilic era politeist, Iahve 
ca divinitate naţională fiind încadrat într-un panteon, poate chiar în cadrul 
templului din Ierusalim, dar cu siguranţă în religia populară. 


Folosind literatura ugaritică drept paradigmă, L. K. Handy ” împarte „panteonul” 
ebraic pe patru paliere. 


> În primul rând s-ar situa autoritatea supremă, reprezentată de Iahve şi 
paredra sa, Aşera, omolog perechii de divinităţi creatoare El şi Aşera. 
Divinităţile supreme sunt oarecum retrase (deus otiosus), lăsând treburile 
conducerii generaţiei de zei mai tineri. 

> În al doilea rând ar fi divinităţile importante active, în Ugarit Baal, Yam şi 
Mot ca stăpâni ai uscatului, mării şi, respectiv, locaşului subpământean 
(similar lui Zeus, Poseidon şi Hades), la care s-ar adăuga şi Anat, zeiţa 
războiului. În Israel acestui palier i-ar aparţine zei precum Baal, Aştarte, 
Chemoş, pe care, chiar după Biblia ebraică, israeliții i-au adoptat începând 
cu Solomon şi căsătoriile sale cu prințese străine. Zeii activi produc 
adeseori conflicte, sunt recalcitranţi, dar insubordonările li se trec cu 
vederea pentru că ei rămân indispensabili. 

=> Celei de-a treia grupe i-ar aparține divinităţile specializate, de exemplu 
Kotar wa-Hasis, zeul meşter, sau Şatiqgatu, zeița vindecătoare. 


În Israel un rol de divinitate vindecătoare l-ar avea Nehuştan, şarpele de aramă, 
probabil identificat cu un serafim. Divinităţile din acest palier sunt propriu-zis 
tehnocraţi, specialişti în aria lor de competenţă, dar în egală măsură supuşi zeilor 
din rangul superior. 


* Gerhard von Rad, Theologie des Alten Testaments, vol. 1, Chr. Kaiser Verlag, Munchen, 
101992, p. 299. 

” Lowell K. Handy, „Dissenting Deities or Obedient Angels: Divine Hierarchies in Ugarit and 
the Bible”, în Biblical Research [BT] (1990), 35, pp. 18-35. 


=> În al patrulea rând, se întâlnesc trimişii divini, total obedienți, care în 
Ugarit servesc drept purtători de cuvânt exclusiv între zei. Faptul că şi 
trimişii (ug. mlakm) aparțin categoriei divine este probat de episodul 
construirii palatului lui Baal (KTU 1.3.111.32) % unde ei sunt numiţi „zei” 
(ug. ilm). 


De remarcat că mlakm „trimişi” corespunde întru totul din punct de vedere 
lingvistic cu ebr. mal akim „îngeri”. Concluzia lui Handy este următoarea: în 
perioada exilică şi post-exilică, atunci când israeliții au devenit monoteişti, din cele 
patru grupe divine au fost păstrate prima şi ultima. Din prima a rămas doar Iahve, 
despărțit de paredra sa, Aşera, iar trimişii divini din grupa a patra au fost 
retrogradaţi la statutul de fiinţe cereşti non-divine, supuse total lui Iahve, singura 
divinitate. 


„ki pa SI h în. m: = ea 

mu = pe a - Sa Dar. m: m i Label 
Templul sirian de la Ain Dara, cu o friză cu heruvimi şi lei, sec. X î.Hr. 


Astfel rezumată, sistematizarea făcută de Handy a opiniei academice majoritare, 
deşi foarte atrăgătoare, rămâne o construcţie ipotetică. Problema monoteismului nu 
este pe deplin elucidată. Chiar dacă Istoria deuteronomistă şi profeţii acuză regii şi 
poporul de derapaje politeiste, nu se cunoaşte exact din punct de vedere istoric în 


* N. Wyatt, Religious Texts from Ugarit, Sheffield Academic Press, Sheffield, 220 02, p. 78. 


ce consta cultul oficial de la Templul din Ierusalim, dacă era politeist sau mono- 
latru. De asemenea, nu se poate spune cu certitudine ce pondere deţinea concepţia 
după care lahve o avea ca paredră pe Aşera, deşi ea apare menţionată în câteva 
inscripții din perioada monarhiei. 


În legătură cu teoria despre retrogradarea divinităţilor minore în îngeri, aceasta 
constituie realmente o provocare pentru un biblist ortodox. Trebuie însă precizat că 
în mentalitatea antică orientală nu exista o demarcaţie strictă între „a naşte” şi „a 
crea” în legătură cu zeii. Distincția dintre creat şi necreat se conturează mai bine 
odată cu definitivarea monoteismului biblic în perioada exilică şi postexilică 
(începând cu sec. VI î. Hr.). 


Pe de altă parte, cercetătorii Vechiului Testament, provenind majoritatea din 
spaţiul teologic creştin şi iudaic, au avut în permanenţă tendinţa de a separa religia 
Israelului antic de religiile altor popoare, subliniind unicitatea acesteia, deşi în 
ultimul timp această concepție conservatoare este tot mai contestată (de exemplu 
de şcoala minimalistă). 


Pe linia clasică, C. Westerman vede tocmai o diferență între mesagerii divini 
biblici şi cei din alte religii: trimisul lui Iahve este după părerea lui „premitologic”, 
pentru că nu aparţine vreunui panteon, iar textul biblic nu precizează de unde vine 
şi unde se întoarce. * 


G. von Rad observă că atunci când subiectul se arată şi acţionează spre salvarea 
omului, acesta este înger, dar atunci când vorbeşte, este Iahve Însuşi. ° Aceasta ar 
arăta că atunci când îngerul lui Iahve apare singur, el trebuie pus în legătură cu 
Iahve Care Se revelează în formă umană. `! 


In această înţelegere teologică, la care subscriu, îngerii sunt de la început un apanaj 
al monoteismului, şi nu o reminiscență politeistă. 


„Trimişii” (malakim) divini sunt puşi în paralel şi cu denumirea de „slujitori” ( 
abadim în lov 4, 18; meşaretim în Ps. 103, 5), fiind echivalaţi în ultimul pasaj cu 
„duhurile” (ruhot) şi „focul arzător” (eş loheţ). O altă denumire des întâlnită este 


Claus Westermann, Genesis, vol. 2, Neukirchener Varlag: Biblischer Kommentar. Altes 
Testament 1/2 , Neukirchen-Vluyn, 1981, p. 290. 

*“ Gerhard von Rad, Theologie des Alten Testaments, pp. 284-286. 

* Gordon J. Wenham, Genesis 16-50, Word Books: Word Biblical Commentary [WBC] 2, 
Dallas, 1994, p. 9. 


aceea de „sfinţi” (qedoşim) * În Dn. 10, 13; 20-21 fiinţele divine care se îngrijesc 
de un popor se numesc „prinţ” sar, termen care provine din los. 5, 14-15 * şi care 
este tradus în Theodotion prin strategos, iar în LXX prin archon „conducător”, 
„stăpânitor”. Aceasta din urmă va determina denumirea ulterioară de archai, 
„stăpâniri”, pentru una dintre clasele angelice. În Dn. 10, 13 Mihail apare drept 
„prinț” sau arhonte, fiind îngerul poporului Israel. În Dn. 4, 10-20 se întâlneşte şi 
denumirea de „veghetor” (aram. ir; LXX angelos, pe când Theodotion chiar 
transliterează în greacă ir) şi „sfânt” (aram. gadiş) *. 


În literatura inter-testamentară, un rol deosebit îl joacă denumirea de „veghetori” 
(1 Enoh 12, 2-4; 20, 1), explicată prin parafraza „cei care nu dorm” (1 Enoh 39, 
12-13; 40, 2; 61,12). Tot acum apare şi expresia de „fiii cerului” (1 Enoh 6, 2; 13, 
8; 12, 4; 14, 3; 101, 1), sub influenţa expresiei vechi „fiii lui Dumnezeu”. 


Sfatul divin si oştirea cerească 


Unele piese literare arhaice trădează o influenţă canaanită directă, realitate care la 
nivel formal este incontestabilă. Psalmul 28 de exemplu, care începe prin a-i 
îndemna pe „fiii dumnezeilor” (ebr. beney elim) să-l aducă slavă lui Iahve (v. 1), a 
fost considerat o adaptare a unui imn canaanit care îl avea în centru pe Baal. * 

La fel Psalmul 81 proclamă că în „adunarea divină” (expresia ‘adat 'el constituie o 
reminiscență din „adunarea lui El”), „în mijlocul dumnezeilor (elohim, care aici nu 
poate avea sens singular!)” (v. 1) Iahve ia cuvântul şi îi mustră de neglijenţă pe 
„dumnezeii” numiţi şi „fiii Celui Preaînalt” (v. 6). În cele din urmă îşi asumă El 
Însuşi conducerea efectivă, judecând pământul şi stăpânind neamurile (v. 8). 
Aceasta ar presupune că „fiii dumnezeilor” sau „dumnezeii” ar deţine controlul 
câte unui neam, fapt sugerat şi de un text foarte interesant din Dt. 32, 8-9: „Când 
Cel Preaînalt (elyon) a împărțit moştenire popoarelor, când a împărțit pe fiii lui 
Adam, atunci a statornicit hotarele neamurilor după numărul îngerilor lui 
Dumnezeu, lar partea Domnului este poporul lui Iacov, Israel e partea lui de 
moştenire”. 


32 lov 5, 1 (în LXX angeloi hagioi); 15,15; Os. 12, 1 (în TM gedoşim, în Biblia sinodală 
traducere inexactă!); Zah 14:5; Dn. 4,10,14,20; 8:13; Ps. 85, 7 (TM 89: 6.9). 

* Louis F. Hartman, Alexander A. di Lella, The Book of Daniel, Yale University Press: Anchor 
Bible [AB] 23, New Haven/London, 2008, p. 282. 


* Biblia sinodală combină LXX cu TM: „un înger, un sfânt”. 
» Mitchell Dahood, Psalms I: 1-50. Introduction, Translation, and Notes, Yale University Press, 
New Haven/London, 200, p. 175. 


Finalul v. 8 are „după numărul fiilor lui Israel” în TM în loc de numărul „îngerilor 
lui Dumnezeu” ca în LXX. Aceasta demonstrează că inițial în textul ebraic exista 
sintagma beney elohim (pe care LXX o traduce prin „îngeri”), aşa cum dovedeşte 
şi fragmentul din Qumran 4Q37Deutj (4Q37 12:14), dar TM a modificat-o pentru a 
evita ideea împărțirii popoarelor după numărul „fiilor lui Dumnezeu”. Aşadar 
iniţial, când Cel Preaînalt a departajat sfera de influenţă, fiecare popor a intrat sub 
conducerea câte unui dumnezeu, doar că partea lui lahve era poporul Israel. De aici 
s-a născut ulterior ideea că fiecare popor este în grija câte unui înger, aşa cum este 
ea atestată în Dn. 10,13, 20-21 * şi Sir. 17, 14. 

Dacă în Fc. 10 sunt în total şaptezeci de naţiuni, Targumul lui Pseu- do-lonatan la 
Fc. 11, 7 contextualizează hotărârea lui Dumnezeu de a amesteca limbile, legând-o 
tocmai de existenţa a şaptezeci de îngeri."$ 


Interesant că şi în Ugarit zeiţa Aşera ca mamă a zeilor avea în total şaptezeci de fii 
(KTU 1.4.VI.45). 


În sens istoric, discursul lui Iahve la plural din câteva pasaje din Facere (1, 26; 3, 
22; 11, 7) se referă la „fiii lui Dumnezeu”, care vor fi ulterior identificaţi cu îngerii, 
aşa cum mai păstrează interpretarea iudaică, diferit însă de cea creştină care vede în 
acest plural taina Sfintei Treimi ”. 


“* Jeffrey H. Tigay, Deuteronomy, The Jewish Publication Society: The JPS Torah Commentary, 
Philadelphia/New York/Jerusalem, 1996, pp. 513-515; Duane L. Christensen, Deuteronomy 
21:10-34:12, Word Books: WBC 6b, Dallas, 2002, p. 796; J.A. Thompson, Deuteronomy: An 
Introduction and Commentary, Inter-Varsity Press: Tyndale Old Testament Commentaries 
[TOTC] 5, Nottingham / Downers Groove, 2008, p. 326. 

“ Louis F. Hartman, Alexander A. di Lella, The Book of Daniel, p. 283. 

* „Și Domnul a spus celor şaptezeci de îngeri care stau înaintea Lui: Veniţi, ne vom cobori şi le 
vom amesteca limbile, încât nimeni să nu mai înțeleagă graiul semenului său”. 

* Cf. Sfântului loan Gură de Aur, Omilii la Facere 8:2, în Scrieri. Partea întâia, trad. D. 
Fecioru, EIBMBOR: Părinţi şi Scriitori Bisericeşti [PSB] 21, Bucureşti, 1987, p. 100. 


Basorelief cu doi 
SN ar SSN A i sfincși inaripați 
cu coif în stil 
hittit și alţi doi 
fără aripi (!) cu 
coafură egipteană 
de tip Hathor, 
Meghido, Epoca 


Bronzului Recent 


Basorelief cu doi sfincşi înaripaţi cu coif în stil hittit şi alţi doi fără aripi (!) cu 
coafură egipteană de tip Hathor, Meghido, Epoca Bronzului recent 


În Iov 1, 6; 2, 1 „fiii lui Dumnezeu”, pe care LXX îi echivalează cu îngerii 
(angeloi), sunt ca nişte curteni care îl informează regulat pe Iahve despre ceea ce se 
petrece pe pământ. Printre ei se află şi potrivnicul (numele satan apare aici 
articulat) “. Aceasta indică recunoaşterea lui Iahve ca rege, un concept împrumutat 
din mitologia canaanită * sau mesopotamiană *. 


“ John E. Hartley, The Book of Job, Eerdmans, Grand Rapids, 1988, NICOT, pp. 71-72. 

* Werner H. Schmidt, Alttestamentlicher Glaube, Neukirchener, Neukirchener- Vluyn, 8199, 
pp. 205-206. J.P. Ross, „Jahweh Șebă '6t in Samuel and in Psalms”, în Vetus Testamentum [VT] 
17 (1967), nr. 1, pp. 76-92 consideră că Iahve l-a înlocuit pe Baal în sec. XI î. Hr. în sanctuarul 
din Şilo. 


Heruvim cu 
coroană, posta- 
ment cultic de 
bronz descope 
rit în Enkomi 
(Cipru), sec. XII 


îi. Hr. 


Heruvim cu coroană, postament cultic de bronz descoperit în Enkomi (Cipru), 
sec. XII î. Hr. 


O imagine foarte sugestivă o oferă şi sfatul divin ” condus de Iahve, a cărui 
celebrare se făcea probabil la Anul Nou “. De exemplu, profetul Miheia fiul lui 
Imla îşi confirmă spusele invocând vederea sfatului divin (3 Rg. 22, 19): „Am 
văzut pe Domnul stând pe tronul Său, şi toată oştirea cerească sta lângă El, la 
dreapta, şi la stânga Lui”. 


Urmează o deliberare în care fiecare îşi expune părerea („unul spunea una, şi altul 
alta” - v. 20), ca până la urmă un duh (ebr. ruah) să propună ademenirea regelui 


“ Roy A. Rosenberg, ,„ Yahweh Becomes King”, în JBL 85 (1966), nr. 3, pp. 297-307 - conceptul 
regalității lui Iahve s-a dezvoltat în perioada exilului, la mijlocul sec. VI î. Hr., sub influenţa 
universalismului zeului lunar Sin. 

® E. Theodore Mullen jr., The Divine Council in Canaanite and Early Hebrew Literature, 
Scholars Press: Harvard Semitic Monographs [HSM] 24, Chico, 1950. 

“ Edwin C. Kingsbury, „The Prophets and the Council of Yahweh”, în JBL 83 (1964), nr. 3, pp. 
279-286. 


păcătos Ahab, făcându-se el însuşi duh mincinos în gura profeților care vesteau 
izbânda la luptă (vv. 21-22). 


Alaiul de la curtea lui Iahve este numit „oștirea cerului” (ebr. teba haşşamaim). 
Conform descrierii din ciclul literar al profetului Elisei, ea cuprinde „cai şi care de 
foc” (4 Rg. 6, 17) invizibile omului obişnuit până când Dumnezeu îi „deschide 
ochii”, într-unul dintre aceste care profetul Ilie fiind înălţat la cer (4 Rg. 2, 11). * 


Înainte să cucerească Țara Făgăduinţei, Iosua îl întâlneşte chiar pe conducătorul 
(sar) oştirii cereşti (los. 5, 14). 


Motivul oştirii cereşti apare şi în literatura inter- testamentară, exemplară fiind 
apariţia unor oştiri combatante în aer în 2 Mac. 5, 2-4. 


Oştirea divină, din care făceau parte, ca şi din sfatul divin, „fui lui Dumnezeu”, 
cunoaşte ulterior un proces de astralizare, prin care au trecut şi religiile din Siria şi 
Mesopotamia. Mai ales în secolele de dominație asiriană, sec. VIII-VII î. Hr., 
oştirea divină este identificată cu astrele. “ Aşa de exemplu, prin paralelismul 
membrelor, fiii lui Dumnezeu sunt identificaţi în lov 38, 6 cu stelele “iar în Dn. 
8,10 oştirea cerească este pusă în paralel cu stelele. Într-un text ce aminteşte de Dt. 
32, 8-9, anume Dt. 4, 19, se precizează că israeliţii trebuie să-L cinstească pe 
Iahve, în timp ce Iahve le-a dat celorlalte popoare să cinstească oştirea cerului. 


Descrieri ale îngerilor 


=> Spre deosebire de teofaniile clar antropomorfe din Fc. 15, 1-15 şi 32, 23-33, 
unde Dumnezeu apare ca ‘iş, „bărbat, „om ”, îngerii apar într-un mod mai 
accentuat, fie în formă non-umană (în para focului - Iş. 3, 2, în stâlp de nor - 
Iş. 14, 19-20), fie ca o voce din cer (Fc. 21, 15-20; 22, 9-19), fie ca oameni 
cu puteri supranaturale (lovindu-i pe locuitorii Sodomei cu orbire - Fc. 19, 
invizibil pentru vrăjitorul Valaam - Nm. 22, făcând minuni - Jd. 6 şi 13). 


^ James A. Montgomery, A Critical and Exegetica! Commentary on the Book of the Kings, T&T 
Clark, London/New York, 1960, p. 353; Paul R. House, 1, 2 Kings, Broadman & Holman 
Publishers: New American Commentary [NAC] 8, Nashville, 1995, p. 277. Totuşi T. R. Hobbs, 2 
Kings, Word Books Publishers, Dallas, 1985, WBC 13, p. 78 identifică oştirea de foc cu armata 
siriană. 

*“ H. Niehr, „Host of Heaven”, în K. van der Toorn, B. Becking. P.W. van der Hoorst (ed.), 
Dictionary of Deities and Demons in the Bible, pp. 428-429. 

“ Robert L. Alden, Job, Broadman & Holman Publishers: NAC 11, Nashville, 1993, p. 371. 


=> Doar în los. 5, 13-15 îngerul doar se prezintă ca fiind de origine cerească, 
fără să demonstreze prin înfăţişare şi putere nimic supraomenesc *. 

=> În Jd. 6, „omul lui Dumnezeu” a cărui identitate nu este cunoscută la 
început este descris de femeia lui Manoe ca având „înfăţişarea unui înger al 
lui Dumnezeu, foarte înfricoşător ” (Biblia sinodală traduce „luminos ”). 

> În Iz. 40, 3 îngerul însoțitor al profetului este descris ca un om „a cărui 
înfăţişare era ca arama strălucitoare”. 

> Totuşi, abia în sec. II î. Hr., în cartea Daniel (10, 5-6), imaginea trimisului 
divin capătă o strălucire deosebită 26: „Şi mi-am ridicat ochii mei şi iată un 
om îmbrăcat în veşminte de in, iar coapsele lui încinse cu aur curat şi de 
preț; / Trupul lui ca şi crisolitul şi faţa lui ca fulgerul, iar ochii lui ca 
flăcările de foc, braţele şi picioarele lui străluceau ca arama lustruită şi 
sunetul cuvintelor lui ca vuietul unei mulțimi. ” 

> Îngerul se înalță la cer cu flacăra focului de la jertfă (Jd. 13, 20), pluteşte 
între cer şi pământ (1 Par. 21, 16) sau vine în zbor grăbit (Dn. 9, 21 - TM 
redă „încărcat de grijă”, ceea ce reprezintă un nonsens şi trebuie corectat 
cu „venind în zbor” 27). 


Aripile unor asemenea personaje cereşti antropomorfe sunt menţionate în literatura 
biblică mult mai târziu, deşi sunt obişnuite pentru fiinţele teriomorfe hibride 
(heruvimii şi serafimil). 


> În Za. 5, 9, profetul vede două femei cu aripi ca de barză, pe care Jeremias 
le pune în legătură cu heruvimii din Iz. 1 şi 10. 28 Ingerul apare ca un 
bărbat (ebr. iş). 


Parafrazând Jd. 6, Iosif Flaviu adaugă aici şi un amănunt picant, pentru că îngerul 
respectiv (un duh) apărând ca „un tânăr chipeş şi măreț’, a trezit suspiciunile lui 
Manoe că soția sa s-a îndrăgostit de acela a cărui frumusețe o lăuda 29. 


Vechiul Testament nu spune nimic despre sexul îngerilor, despre aceasta 
discutându-se indirect în literatura intertestamentară, aşa cum se va preciza. 


Îngerul este bun şi dotat cu inteligență sclipitoare: „în ochii mei tu eşti bun, ca un 
înger al lui Dumnezeu” (1 Rg. 29, 9) sau „regele, stăpânul meu, este ca îngerul lui 
Dumnezeu şi poate ca să asculte şi bune şi rele” (2 Rg. 14, 17), aici „a asculta” 
având sensul de „a discerne”. 


* Esther J. Hamori, „, When Gods Were Men”: The Embodied God in Biblical and Near Eastern 
Literature, W. de Gruyter: BZAW 384, Berlin/New York, 2008, pp. 114, 126. 


Heruvim cu co 
roană atef, fildeș, 
Arslan Tash, 
Siria (?), sec. IX 

î. Hr. 


Heruvim cu coroană atef, fildeş, Arslan Tash, Siria (?), sec. IX î. Hr. 
Trimişii lui Dumnezeu 


Termenul malak derivă de la rădăcina l- -k „a trimite”, neatestată ca verb în limba 
ebraică, dar care se regăseşte în Ugarit. 


O atenţie specială trebuie acordată „îngerului lui Iahve” („îngerul Domnului”, mal 
ak Yahwe), formulă ce apare de 58 de ori, sau în varianta „îngerul lui Dumnezeu” 
de 11 ori. Acest tip angelic se confundă cu Dumnezeu în teofanie, fenomen întâlnit 
în Pentateuh şi în Judecători. 


> Astfel, în Fc. 16, Agar vorbeşte cu îngerul lui Iahve (v. 7-11), dar în v. 13 se 
arată că Agar se referă la Iahve, Cel ce-i grăise. 

> În Fc. 21, 17 Dumnezeu a auzit glasul copilului lui Agar, dar îngerul lui 
Dumnezeu a strigat din cer. 

> În Fe. 22, în pericopa jertfei lui Isaac, îngerul lui Iahve strigă către Avraam 
(v. 11-12), dar acesta numeşte locul acela „Iahve Se arată” (v. 14); sau, 


mult mai clar, în v. 15-16, îngerul lui lahve îl cheamă iarăşi, dar vorbeşte în 
numele lui Iahve: „A strigat a doua oară îngerul Domnului din cer către 
Avraam şi a zis: «Juratu-M-am pe Mine însumi, zice Domnul, că de vreme 
ce ai făcut aceasta şi n-ai cruțat nici pe singurul tău fiu, pentru Mine etc.» ”. 

> Apoi, în Fc. 31, îngerul lui lahve îl apelează în vis pe lacob (v. 11), dar se 
prezintă ca fiind Dumnezeu: „Eu sunt Dumnezeu, Cel ce ţi S-a arătat în 
Betel” (v. 13). 

> Într-o relatare foarte stranie despre atacul asupra lui Moise la un popas de 
noapte în drum spre Egipt, pe de o parte se spune că l-a întâmpinat îngerul 
lui Iahve (Iş. 4, 24), apoi, după tăierea împrejur a fiului lui Moise, „S-a dus 
Iahve de la el” (v. 26). 

> În Is. 33, se arată că Iahve va trimite înaintea poporului îngerul Său şi nu va 
veni El Însuşi, ca să nu se mânie pe popor şi să-L pedepsească (v. 2-3), dar 
în v. 14 se spune că El Însuşi va merge cu poporul. 

> În Jd. 6, 12-22a se relatează cum îngerul lui Iahve i se arată lui Ghedeon, 
dar în v. 22b-24 Cel cu care vorbise era lahve. 

> În sfârşit, în Jd. 13, 21-22, părinții lui Samson înţeleg că cel care li s-a 
arătat este îngerul lui Iahve (v. 21), dar trag concluzia: „am văzut pe 
Dumnezeu” (v. 22). 


Unii autori au văzut în locurile în care Dumnezeu acționează versiuni mai vechi, 
antropomorfizante, iar în cele în care îngerul ÎI înlocuieşte pe Dumnezeu, versiuni 
mai noi, în care teofania este transcendentalizată, divinul manifestându-se exclusiv 
prin intermediary *. Alţii au încercat să explice confuzia prin obişnuinţa ca mesa- 
gerul să vorbească exact cu cuvintele celui care l-a trimis." 


Eichrodt vede însă în această realitate o intenţie teologică: Dumnezeu Se 
întrupează temporar în forma umană a îngerului pentru a-i asigura pe oameni de 
prezenţa şi asistenţa Sa. Prin „îngerul Domnului” care se confundă cu Iahve, se 
poate depăşi separarea dintre transcendenţa şi imanenţa divină. `! 


* S. A. Meier, „Angel of Yahweh”, în K. van der Toorn, B. Becking, P. W. van der Horst (ed.), 
Dictionary of Deities and Demons in the Bible, p. 58 consideră că „îngerul lui Iahve” a fost 
inserat special, din motive teologice, şi anume în contexte care îl dezavantajau pe Iahve (apărea 
ca un adversar - cf. Nm. 22, în formă vizibilă de om - cf. Fc. 16, 13; Jd. 6, 13; Fc. 22, 14, sau în 
contexte foarte delicate teologic - cf. Is. 4, 24). 

5 Claus Westermann, Genesis, vol. 2: Genesis 12-36, p. 291. 

`l Walther Eichrodi, Theology of the Old Testament, trad. J.A. Barker, The Westminster Press, 
Philadelphia, 1967, vol. 2, pp. 27-28. Şi Stephen L. White, „Angel of the Lord: Messenger or 
Euphemism? ”, în Tyndale Bulletin 50 (1999), nr. 2, pp. 299-305 vede în „îngerul lui Iahve” un 
eufemism care subliniază transcendenţa divină. 


Îngerul Domnului care vorbeşte ca Dumnezeu a fost însă privit, începând cu 
apologeţii creştini ca de exemplu Sfântul Iustin, ca fiind o preînchipuire foarte 
subtilă a lui Hristos, trimis al Tatălui, dar, deopotrivă, Dumnezeu °° 


Un alt tip angelic aparte este „îngerul lui Iahve în care este numele Lui” (Is. 23, 20- 
21). Ideea după care Iahve Îşi poate aşeza numele în anumite entităţi sau locuri este 
desigur de provenință deuteronomistă %, asemănătoare celei despre aşezarea 
numelui divin în sanctuar (cf. Dt. 12, 5). 


În literatura apocaliptică, acest înger a fost se pare identificat cu Mihail în cartea 
parabolelor lui Enoh, dar şi cu Iaoel în Apocalipsa lui Avraam *. El devine însă 
foarte important în contextul preocupărilor recente în 

legătură cu ceea ce se numeşte hristologia angelomorfică, în sensul că îngerul lui 


Iahve în care este numele Lui reprezintă un tip vetero-testa- mentar al lui Hristos 

În Jubilee 1, 27-29 îngerul care mergea înaintea taberei lui Israel este numit 
„îngerul prezenţei”, fiind cel însărcinat să-i predea lui Moise tablele conţinând 
istoria lumii. 


5° Gunther Juncker, „Christ as Angel: The Reclamation of a Primitive Title”, în Trinity Journal 
15 (1994), nr. 2, pp. 221-250. 

3 Deja observaţia era făcută de Martin Noth, Das zweite Buch Mose. Exodus, Vandenhoeck & 
Rzuprecht: Das Alte Testament Deutsch [ATD] 5, Gottingen, 1959, pp. 156, 208 în legătură cu 
pasajele din Iş. 23, 20-21 şi 33, 2-3. Cf. şi Hans Ausloos, „The ‘Angel of YHWH! in Exod. xxiii 
20-33 and Judg. ii 1-5. A Clue to the 'Deuteronomțist)ic Puzzle? ”, în VT 58 (2008), nr. 1, pp. 1- 
12. 

* Darrell D. Hannah, Michael and Christ: Michael Traditions and Angel Christology in Early 
Christianity, Mohr Siebeck: Wissenschafitliche Unter-suchungen zum Neuen Testament [WUNT] 
II 109, Tubingen, 1999, pp. 51-54. În 1 Enoh 69, 14-15, un înger căzut îi cere lui Mihail să-i 
spună numele divin ca să-l poată folosi în jurăminte, pentru că Dumnezeu îi încredinţase 
acestuia aka (probabil referire secretă la tetragramă, încifrată prin ghematrie) (cf. Apocalipsa 
lui Enoh, trad. R. Onişor, Reintregirea, Alba Iulia, 2000, pp. 104-105). 

* Charles A. Gieschen, „The Divine Name in Ante-Nicene Christology”, în Vigiliae Christianae 
57 (2003), nr. 2, pp. 115-158. 


Tânăr cu patru 
aripi ținând în 


mâini ramurile 


unor arbuști, 
gravură în os 
descoperită în 
Haţor, sec. VIII 
îi. Hr 


Tânăr cu patru aripi ținând în mâini ramurile unor arbuşti, gravură în os 
descoperită în Hator, sec. VIII î. Hr 


În Testamentul lui Levi 18, 5, însă, se vorbeşte de mai mulţi „îngeri ai slavei 
prezenţei Domnului”. Interesant că Is. 63, 9 oferă două versiuni diferite în cele 
două tradiţii textuale. În ebraică se spune: „În toate necazurile lor, El S-a necăjit şi 
îngerul feţei Sale i-a izbăvit”, pe când în LXX: „nu un trimis, nici un înger, ci 
Însuşi Domnul i-a izbăvit”. Unii comentatori preferă varianta greacă, alţii dau 
întâietate TM. “ Oricum, dacă textul masoretic are întâietate, atunci găsim doar 
aici atestată expresia „îngerul feţei Lui” (ma! 'ak panaw) care se înscrie în aceeaşi 
tradiție a îngerului trimis să conducă tabăra israeliților prin pustie ca şi îngerul în 
care a fost pus numele divin. 


În Za. 1, 9, deci într-un text post-exilic (în jur de 520 î. Hr.), apare pentru prima 
dată un alt concept, cel al îngerului interpret (angelus interpres), care tâlcuieşte 
profetului vedeniile şi fără de care profetul nu poate înţelege ceea ce vede.” 


“ P. Winter, „ Où dă xeip npeoBtoc 0v6E 6ă yeip oepap 0v6E ià yeip åyyéñov” în VI 4 (1954), 
nr. 4, pp. 439-441. Joseph Blenkinsopp, Isaiah 56-66: A New Translation with Introduction and 
Commentary, Yale University Press: AB 19, New Haven/London, 2008 (reprint 2003), pp. 260- 
261 discută problema, el preferând varianta masoretică a „îngerului feţei” ca şi rabinul Ibn 
Ezra. Biblia sinodală traduce aici îmbinând eronat variantele. 

~ Carol L. Meyers, Eric M. Meyers, Haggai, Zechariah 1-8: A New Translation with 
Introduction and Commentary, Yale University Press: AB 25B, New Haven/London, 2008 
(reprint din 1987), p. 114. 


În cartea Daniel, pe lângă îngerul interpret care îi explică profetului viziunile 
fiarelor (cap. 7-8), apare şi îngerul care descoperă tainele (angelus revelator) - în 
apocalipsele din cap. 9 şi respectiv 10-12-, care doar îi transmite profetului 
revelații, fără viziuni simbolice.” 


În Dn. 9, 21-22 îngerul revelator este chiar Gavriil, iar în 10, 12.14 este un înger 
anonim. 


Căderea îngerilor 


Unele texte vorbesc despre posibilitatea îngerilor de a greşi. În Iov 4, 18, se 
sugerează acest lucru prin textul: „Dacă El nu se încrede în slujitorii Săi şi dacă 
găseşte vină chiar îngerilor Săi” (cf. şi 15, 15; 25, 5) * idee care ar avea paralelă şi 
în Ugarit %. 

În aşa-zisa „Apocalipsă a lui Isaia” din corpusul biblic canonic (Is. 24-27), un text 
cu siguranţă post-exilic, se vorbeşte chiar despre pedepsirea oştirii cereşti de către 
Iahve (Is. 24, 21). 


Dar Vechiul Testament canonic nu aminteşte concret de căderea fiin-ţelor cereşti, 
ci într-un mod poetic, invocând figura Luceafărului fiul dimineţii (Helel ben Şahar) 
în Is. 14, 12-15 €! sau a heruvimului căzut în Iz. 28. 


De altfel, nu se spune nimic despre identitatea şarpelui care a ispitit-o pe Eva, ci 
doar că era „cel mai şiret dintre animale” (Fe 3, 1). Abia în literatura 
intertestamentară, în Sol. 2, 24 şarpele este identificat cu diavolul (cf. şi Ap. 12,9), 
iar în 1 Enoh 69, 6 are şi nume: Gaderel. 


58 Louis F. Hartman, Alexander A. di Lella, The Book of Daniel, p. 10. 

° David J. A. Clines, Job 1-20, Word Books: WBC 17A, Dallas, 1989, p. 134. 

© Marvin H. Pope, Job: Introduction, Translation and Notes, Yale University Press: AB 15, New 
Haven/London, 2005, p. 37. 

°t Hermann Gunkel, Schopfung und Chaos in Urzeit und Endzeit. Eine religiongeschichtliche 
Untersuchung uber Gen 1 und Ap Joh 12, Vanderhoeck und Ruprecht, Gottingen, 1895, pp. 133- 
134 (deşi vechi, studiul lui Gunkel este incredibil de actual, fiind citat în continuare de 
cercetători). P. Grelot, „Isai'e XIV 12-15 et son arriere-plan mythologique”, Revue de histoire 
des religions [RHR] 149 (1956), nr. 1, pp. 18-48; P. C. Craigie, „Helel, Athtar and Phaethon 
(Jes 14, 12-15)”, în Zeitschrift fur die alttestamentliche Wissenschaft [ZAW] 85 (1973), nr. 2, pp. 
223-225; Matthias Albani, „The Downfall of Helel, the Son of Dawn: Aspects of Royal Ideology 
in Isa 14:12-13”, în Cristoph Auffarth, Loren T. Stuckenbruck (ed.), The Fall of the Angels, Brill, 
Leiden/ Boston, 2004, pp. 62-86. 


Nu sunt date prea multe detalii nici în pericopa cea mai discutată în acest sens, Fc. 
6, 1-4. În Fc. 6, 2 se vorbeşte de „fiii lui Dumnezeu” care şi-au luat femei dintre 
„fiicele oamenilor”. Textul nu este foarte clar, dar se pare că aceştia sunt cei numiţi 
nephilim „cei căzuţi” (în greacă gigantes „uriaşii”) în v. 4, iar descendenţii lor 
născuţi cu pământencele sunt numiţi „eroii din vechime” în acelaşi verset. Fiii lui 
Dumnezeu nu sunt însă condamnaţi fără echivoc pentru căsătoria lor, ci mai 
degrabă, potrivit textului, Dumnezeu constată violenţa crescută adusă de urmaşii 
acestora uriaşi (Fc. 6, 5). ? 


Literatura apocrifă va încerca să răspundă la aceste întrebări ridicate de neclaritatea 
textului canonic. 


In partea cea mai veche a cărţii 1 Enoh, cap. 6-11, numită şi Cartea Veghetorilor, 
tema lucrării o constituie tocmai căderea îngerilor veghe-tori prin legătura cu 
femeile pământence, actul apărând ca o rebeliune împotriva lui Dumnezeu ©. 


Insă aşa cum a argumentat Nickelsburg, tradiția nu a rămas unitară: într-o naraţiune 

în care conducătorul celor 200 de veghetori căzuţi pe muntele Hermon era 

Șemihaza, a fost ulterior intercalată o altă tradiţie, în care conducătorul se numea 

Asael. 


Dacă însă în 1 Enoh veghetorii întâi cad şi apoi îşi iau soții pământence, din care se 
nasc uriaşii, în Jubilee veghetorii coboară pe pământ mai întâi pentru a-i civiliza pe 
oameni în zilele lui lared (4, 15), dar sunt apoi seduşi de frumuseţea femeilor (5, 1- 
2). Diferenţa ar fi deci că în 1 Enoh descinderea veghetorilor pe pământ este 
socotită negativă, pe când în Jubilee dimpotrivă drept pozitivă. ®© Interesant este 
faptul că după 1 Enoh nu veghetorii căzuţi din cer se transformă în duhuri rele, ci 
urmaşii lor, uriaşii, care au fost ucişi de îngeri şi au devenit duhuri rele. De 
asemenea, femeile corupte de îngeri au fost după o posibilă reconstrucție a textului 
din 1 Enoh 19, 2, trans-formate în sirene. “ În Jub. 4, 22, prin amestecul cu 


“ Roland Hendel, „The Nephilim Were on the Earth: Genesis 6:1-4 and Its Ancient Near Eastern 
Context”, în C. Aujjarth, L. T. Stuckenbruck (ed.), The Fall of the Angels, pp. 13-14. 

“ Paul D. Hanson, „Rebellion in Heaven, Azazel, and Euhemeristic Heroes in 1 Enoch 6-11”, în 
JBL 96 (1977), nr. 2, pp. 195-233. Autorul vede la originea mitului revoltei legende hurite. 

“ George W.E. Nickelsburg, „Apocalyptic and Myth in 1 Enoch 6-11”, în JBL 96 (1977), nr. 3, 
pp. 383-405. 

“ James C. Vander Kam, The Book of Jubilees, Sheffield Academic Press, Sheffield, 2001, p. 33. 

“* Kelley Coblentz Bautch, „ What Becomes of the Angels" “Wives"?”, în JBL 125 (2006), nr. 4, 
pp. 766-780. Cf. şi Bogdan Neagota, „Demonologia iudeo-creştină. Mecanisme hermeneutice şi 
reguli de interpretare”, în Orma. Revistă de studii istorico- religioase 1 (2004), pp. 110-117. 


femeile, veghetorii au devenit spurcaţi (Jub. 4, 22), dar în cap. 10 iarăşi odraslele 
lor sunt numite „demoni necuraţi” (10, 1), „duhuri rele” (10, 3) şi „cei răi” (10, 
11). 


Conducătorul lor, în Cartea Jubileelor poartă alt nume, Mastema, identificat în 10, 
11 cu satan. © 


În Testamentul lui Solomon (sec. I-III d. Hr.), „prinţul demonilor” este Beelzebul, 
care a fost înger în cer, dar a căzut (6, 1-2). % Şi în Noul Testament, Beelzebul 
este numit „căpetenia demonilor” (Mc. 3, 22; Mt. 12, 24; Le. 11, 15), fiind 
identificat cu satan (cf. Mc. 3, 22-23; Mt. 12, 24.26). 


Noul Testament cunoaşte tradiția căderii îngerilor în păcat (fără să-i precizeze 
natura) şi a pedepsirii lor (cf. Lc. 10, 18; 2 Ptr. 2, 4), dar nu sunt precizate sursele. 
Acestea sunt însă probabil cărțile apocrife 1 Enoh şi Jubilee, dar, fapt de remarcat, 
nu este menționată legătura îngerilor cu femeile. 


Doar unii comentatori cred, de exemplu, că posibilitatea acestei ispitiri a îngerilor 
este încă sugerată de Sfântul apostol Pavel în 1 Cor. 11, 10, care le îndeamnă pe 
femei să stea cu văl în Biserică („semn de supunere”) „pentru îngeri”.% 


Într-adevăr, vechea interpretare creştină (Sfântul Iustin, Atenagora, Tertulian, 
Sfântul Irineu), ca de altfel şi autorii iudei precum Philon din Alexandria şi Iosif 
Flaviu, îi identifica pe fiii lui Dumnezeu cu îngerii căzuţi, păcatul lor constând în 
unirea cu femeile. 


“ James C. Vander Kam, The Book of Jubilees, p. 43. 

* Cf. Testamentul lui Solomon, trad. Ştefan Colceriu, Humanitas, Bucureşti, 2010. 

© Loren T. Stuckenbruck, „Why Should Women Cover Their Heads Because of the Angels? (1 
Corinthians 11:10)”, în Stone-Campbell Journal 4 (2001), nr. 2, pp. 205-234. Dale B. Martin, 
The Corinthian Body, Yale University Press, New Haven/London, 1995, pp. 242-249 
interpretează acoperirea cu văl ca o protecţie împotriva îngerilor care pot fi atraşi sexual. 
Joseph A. Fitzmyer, Fist Corinthians: A New Translation with Introduction and Commentary, 
Yale University Press, New Haven/London, 2008 (reprint din 1974), pp. 417-419 vede în 
acoperirea capului un semn de decenţă în faţa îngerilor care sunt prezenţi la rugăciune. Jason 
David BeDuhn, ,, ‘Because of the Angels": Unveiling Paul's Anthropology in 1 Corinthians 11”, 
în JBL 118 (1999), nr. 2, pp. 295-320 consideră că femeile sunt îndemnate să respecte statutul 
lor de reflectare mediată a slavei lui Dumnezeu, spre deosebire de bărbaţi care realizează 
aceasta direct, responsabili pentru această stare fiind şi îngerii care funcţionează la rândul lor 
ca nişte mediatori imperfecţi. 


Totuşi, începând cu Iuliu africanul, în sec. II d. Hr., interpretarea creştină va 
prefera alegoria: fiii lui Dumnezeu nu sunt îngeri, ci oamenii virtuoşi descendenţi 
din Set, corupți prin pofte carnale de fiicele oamenilor, descendente din spiţa 
blestemată a lui Cain. "° 


D. B. Martin consideră că Vechiul Testament nu-i identifică pe demoni cu duhurile 
rele, iar demonii nu sunt numiţi niciodată îngeri (nici LXX nu traduce niciodată 
mal'ak prin daimon, chiar şi atunci când misiunea îngerului este nimicitoare). 


Această identificare apare în Noul Testament (de ex. în Evangheliile sinoptice), dar 
abia Tertulian îi identifică pe demoni cu îngerii căzuţi. 7! 


Fiinţele cereşti teriomorfe: heruvimii 


Biblia ebraică nu îi descrie pe heruvimi, ceea ce sugerează că auditoriul cunoştea 
bine cum arătau aceştia. Dar deja istoricul Iosif Flaviu, în sec. I d. Hr. deplânge 
faptul că înfăţişarea heruvimilor s-a pierdut de-a lungul timpului: „Dar cum arătau 
aceşti heruvimi, nimeni nu poate s-o spună sau să şi-o închipuie” 7. În perioada 
Renaşterii târzii, începând cu Tereza de Avila, heruvimii sunt identificaţi cu putti. 


Abia cercetările arheologice moderne au permis înţelegerea că heruvimii sunt ființe 
hibride, cu cap uman, trup de leu şi aripi de vultur, deci sfincşi înaripaţi ”*. Faptul 


A 


“9 Robert C. Newman, „The Ancient Exegesis of Genesis 6:2,4”, în Grace Theological Journal 5 
(1984), nr. 1, pp. 13-36. Cf. Sf. loan Gură de Aur, Omilia a XXII-a, 2, în Omilii la Facere, pp. 
260-261. 

7t Cuvântare către greci 7-8; Despre idolatrie 4:2; 6:2, cf. Dale Basil Martin, „When Did 
Angels Become Demons? ”, în JBL 129 (2010), nr. 4, pp. 657-677. 

” Flavius Josephus, Antichităţi iudaice 8:3:3, p. 440. 

“5 David Albert Jones, Angels: A History, Oxford University Press, Oxford/New York, 2010, p. 
32, 

“WF. Albright, „What Were the Cherubim? ”, în The Biblical Archaeologist 1 (1938), nr. 1, 
pp. 1-3; R. de Vaux, „Les cherubins et l'arche dalliance, les sphinx gardiens, et les trones divins 
dans l'Ancient Orient”, în Bible et Orient, Cerf, Paris, 1967, pp. 231-259; Silvia Schroer, In 
Israel gab es Bilder: Nahcrichten von darstellender Kunst im Alten Testament, 
Universitătsverlag: Orbis biblicus et orientalis [OBO] 74, Freiburg CH/ Vanderhoeck/Ruprecht, 
Gottingen, 1987, pp. 125-130; T. N. D. Mettinger, „,Cherubim”, în Karel van der Toorn, Bob 
Becking, Pieter W. van der Horst (ed.), Dictionary of Deities and Demons in the Bible, pp. 189- 
192. Mai rezervaţi faţă de paralela arheologică, invocând aniconismul biblic, D. N. Freedman, 
M. P. O'Connor, DUD, în G. Johannes Botterweck, Helmer Ringgren, Henz-Josef Fabry (ed.), 


că au patru picioare rezultă din Ps. 17, 12 (//2 Rg. 22, 11), în care Iahve Se suie pe 
un heruvim şi zboară din înălţime ™. Aici TM are singularul, ceea ce trebuie 
preferat, ca şi în Iz. 28, 14, “pe când LXX pluralul („pe heruvimi”). 


Trupul de leu apare în majoritatea reprezentărilor grafice ale unor fiinţe hibride din 
spaţiul siro-palestinian. În perioada Bronzului târziu, astfel de fiinţe flancau tronul 
regal, exemple foarte plastice oferind sarcofagul de piatră al regelui Ahiram din 
Byblos (sec. XII-X î. Hr.) sau două piese de fildeş descoperite la Meghido (sec. 
XIII î. Hr.). Cea mai importantă, o plăcuţă de fildeş care orna probabil un articol de 
mobilier sau un perete, are încrustată o procesiune care înfăţişează aducerea unor 
prizonieri în faţa unui rege, care stă pe un tron cu piedestal, mânerul acestuia având 
forma unui leu înaripat cu faţă de om. 7 

Tot în Meghido două plăcuţe de fildeş ornamentate simetric „în oglindă” reprezintă 
un leu înaripat cu faţă de om şi barbă atacând un ţap, iar un set de trei piese 
simetrice (două dintre ele sunt tot „în oglindă”) oferă şi o variantă femelă (sunt 
vizibili patru sâni), tolănită lângă o floare şi având în loc de labele din faţă mâini. $ 


Regele din Meghido stând pe un tron flancat de heruvimi, fildeş, sec. XVI- XII î. 
Hr. 


În Epoca Fierului (din sec. XII î. Hr.), heruvimii care flanchează tronul dispar, 
rămânând însă alături de motive vegetale (flori de lotus), aşa cum atestă două 


Theological Dictionary of the Old Testament, Eerdmans, Grand Rapids, vol. 7, 1995, pp. 307- 
319 (aici p. 315). 

“> Heruvimii sunt ca un tron mobil, important fiind şi norul din 2 Rg. 22, 10 sau vântul din v. 11 - 
W. Boyd Barrick, „The Meaning and Usage of RKB in Biblical Hebrew”, în JBL 101 (1982), nr. 
4, pp. 481-503 (aici pp. 494-496). 

7€ Mitchell Dahood, Psalms 1:1-50. Introduction, Translation and Notes, p. 107. 

” Gordon Loud, The Megiddo Ivories, The University of Chicago Press: Oriental 

73 Gordon Loud, The Megiddo Ivories, pl. 7, nr. 21-23. Institute Publications 52, Chicago, 1939, 
pl. 4, nr. 2-3. 


exemplare din Samaria (sec. IX î. Hr.) realizate pe plăcuţe de fildeş unul în stil 
sirian, celălalt în stil fenician.” Un heruvim asemănător de fildeș, în stil egiptean 
însă, care provine probabil din Arslan Tash, Siria (sec. IX î. Hr.), se pare că are 
partea din spate de taur, ca şi cel din bronz, din cadrul unui postament cultic găsit 
în Enkomi, Cipru, datând din sec. XII î. Hr. % 


O reprezentare importantă a doi heruvimi care flanchează intrarea în sanctuar se 
regăseşte şi în cele două postamente cultice de teracotă de la Taanac (sec. X î. Hr.). 
81 


Cea mai fidelă paralelă a templului lui Solomon din Ierusalim o constituie templul 
din Ain Dara la nord de Aleppo (primele două faze din perioada 1300-900 î. Hr.), 
care este prevăzut la intrare, de o parte şi de alta a scărilor, cu un rând de 
basoreliefuri în bazalt reprezentând heruvimi şi lei. ® 


Etimologic, ebraicul kerub ar proveni din akkadianul karăbu „a bine-cuvânta”, „a 
se ruga”, în Mesopotamia kăribu, kuribu sau karubu jucând rolul unei divinităţi 
(geniu) orante de tipul şedu şi lamasu (taurii înaripaţi cu chip uman). ® 


În Biblia ebraică, heruvimii apar de 91 de ori, dintre care 56 de ocurenţe se 
referă la reprezentările lor iconografice de la Cortul Sfânt, Templul lui Solomon 
şi Templul utopic al lui lezechiel. 


Cel mai sfânt artefact al Cortului Sfânt, chivotul avea un capac de aur numit 
„Ispăşitor” (kapporet) cu doi heruvimi în capete, care îşi uneau aripile deasupra (Iş. 
25, 18-22). Această imagine, descrisă în redactarea sacerdotală a Pentateuhului, 
este desigur tardivă (sec. VI î. Hr., adică din perioada exilică-postexilică), pentru 


* J. W. Crowfoot, Grace M. Crowfoot, Samaria-Sebaste II: The Early Ivories from Samaria, 
Palestine Exploration Fund, London, 1935, pl. 5, nr. 1-3; Helga Weippert, Palastina in 
vorhellenistischer Zeit, C.H. Beck'sche Verlagsbuchhandlung, Munchen, 1985, pp. 655-657; 
Othmar Keel, Christoph Vehlinger, Gottinnen, Gotter und Gottessymbole. Neue Erkenntnisse zur 
Religionsgeschichte Kanaans und Israels aufgrund bislang unerschlossener ikonographischer 
Quellen, Herder: Quaestiones disputatae 134, Frei-burg/Basel/Wien, 41995, pp. 264-266. 

5 glie Borowski, „Cherubim: God's Throne? ”, în Biblcal Archaeology Review [BAR] 21 (1995), 
nr. 4, pp. 36-41. 

81 0. Keel, C. Vehlinger, Gottinnen, Gotter und Gottessymbole, pp. 175-181. 

s John Monson, „The New ‘Ain Dara Temple: Closest Solomonic Parallel”, în BAR 26 (2000), 
nr. 3, pp. 20-35. 

83 P. Dhorme, L. H. Vincent, „Les cherubins”, în Revue biblique 35 (1926), nr. 3, pp. 328-358; 
nr. 4, pp. 481-495. 


că inițial chivotul era doar o lădiţă de lemn pentru depozitarea tablelor Legii (cf. 
Dt. 10, 1-5). Nici în aşa-zisa istorie a chivotului, din 1 Rg. 4-6; 2 Rg. 6, acesta nu 
pare să aibă capacul de aur cu heruvimi. 


Heruvimii apar însă în expresia „Iahve al oştirilor (Domnul Savaot) Cel ce şade pe 
heruvimi” (yoşeb kerubim - 1 Rg. 4, 4; 2 Rg. 6,2; cf. şi 1 Rg. 19, 15), o expresie 
despre care unii cercetători cred că este de origine canaanită, fiind aplicată inițial 
lui El, zeul suprem canaanit, dar care a fost preluată de iahvism în cadrul 
sanctuarului din Şilo. ** După ce chivotul, încă o simplă lădiţă, a fost adus în 
Ierusalim, a fost depus în templul lui Solomon, în Sfânta sfintelor, sub aripile (cf. 3 
Rg. 8, 6-7) a doi heruvimi giganţi din lemn de măslin poleit cu aur, înalți de cinci 
metri (3 Rg. 6, 23-28). Chivotul este numit „piedestal” sau „aşternut al picioarelor” 
lui Iahve (ebr. hadom raglaw, cf. Plg. 2, 1; Ps. 98, 5; 131,7, 

identificarea cu chivotul făcându-se în mod expres în 1 Par. 28, 2 3> ), ceea ce ar 
însemna că heruvimii giganți pot fi înţeleşi ca flancând tronul invizibil al lui Iahve. 


Chipuri de heruvimi sunt gravate pe pereții templului, pe dinăuntru şi pe dinafară, 
precum şi pe uşi (cf. 3 Rg. 6, 29-35), sau pe tăbliile posta-mentelor din curte (7, 
29.36). Ornamente asemănătoare sunt menționate şi în descrierea templului 
vizionar al profetului Iezechiel (Iz. 41, 18-25), cu diferența notabilă că acolo 
heruvimii sunt bicefali, cu față de om şi de leu (vv. 18-19). Ca şi în atestările 
arheologice, şi în referințele iconografice din Biblia ebraică heruvimii au asociați 
taurii şi leii, ca simboluri ale forței, dar şi palmierii, care reprezentau pomul vieții. 
De altfel, heruvimii, în număr de doi după Targumul Pseudo-lonatan la Fc. 3, 24, 
apar ca gardieni ai grădinii Edenului în acest pasaj biblic, blocând accesul la pomul 
vieții alături de „flacăra cu sabie rotitoare”, aceasta din urmă putând fi înțeleasă 
drept o ființă cerească din oștirea divină ce personifica sabia de foc * . 


În viziunea chemării lui Iezechiel de la râul Chebar din Babilon (Iz. 1), sunt 
descrise patru fiinţe sau fiare (hayyot) (v. 5), cu „înfăţişare omenească”, pe care 
însă redactorii ulteriori din şcoala profetului le vor desemna drept heruvimi în 
Iz. 10, 15 („heruvimii [...] erau aceleaşi fiare pe care le văzusem la râul 
Chebar”). În cap. 1, fiinţele au patru feţe (vv. 6 şi 10), de om, de leu, de taur şi de 


“ T. N. D. Mettinger, „ Yhwh Sabaoth: The Heavenly King on Cherubim Throne”, în Tomoo 
Ishida (ed.), Studies in the Period of David and Solomon and Other Essays: Papers Read at the 
International Symposium, Tokyo, Japan, 1979, Eisenbrauns, Winona Lake, 1982, pp. 109-138. 

3 Identificarea aceasta expresă este unică şi specifică pentru Istoria cronistă, cf. Ralph W. 
Klein, 1 Chronicles, Fortress Press, Minneapolis, 2006, Hermeneia, p. 520. 

% Ronald S. Hendel, „«The Flame of the Whirling Sword»: A Note on Genesis 3:24”, în JBL 104 
(1985), nr. 4, pp. 671-674. 


vultur, dar în cap. 10 faţa de taur este înlocuită cu una de heruvim (v. 14). 5 În 
cap. 1, fiinţele au patru aripi, ceea ce le face mai apropiate de serafimii din Is. 6, 
care aveau câte şase aripi, decât de heruvimii care în mod obişnuit aveau doar 
două. ® Fiinţele au picioarele drepte (Iz. 1, 7), ceea ce ar însemna nu lipsa 
încheieturilor, ci poziţia dreaptă, cu toate pe pământ. ® 


Rămâne însă deschisă problema dacă fiinţele erau inițial bipede sau patrupede, 
însă în orice caz în redactarea ulterioară din cap. 10 ele au patru picioare. 
Identificarea fiinţelor cu heruvimii, în măsura în care acestea după Iz. 3, 12 înalță 
slavă lui Dumnezeu, pregăteşte calea către integrarea heruvimilor în ierarhiile 
cereşti, dar acest lucru se va întâmpla abia cu 1 Enoh şi Cântecele sacrificiului de 
sabat din Qumran.” De asemenea, asocierea heruvimilor cu merkaba în 1 Par. 28, 
18 constituie „un prim pas către teologia merkabei ”, probabil sprijinit şi de faptul 
că au rădăcini asemănătoare (heruvimi: k-r-b; merkaba: r-k-b). a 


Grifon şi șarpe Pomul vieții flancat Serafim cu patru Șarpe înaripat, flancat 


înaripat, gravură de patru șerpi uraeus, aripi, sigiliu aparți- de doi grifoni și de doi 
pe scarabeu prove gravură pe scarabeu de nând lui lrmeyahu șoimi, sigiliu din Epoca 
nind din Samaria, origine epipteană, sec fu lui Asa, sfârsitul Fierului IIB, provenind 
sec. VIII i. Hr XVII-XVIî. Hr sec. VIII i. Hr, din Tel Dan 


3 Walther Zimmerli, Ezekiel 1: A Commentary on the Book of the Prophet Ezekiel, Chapters 1- 
24, Fortress Press, Philadelphia, Hermeneia, 1979, p. 70. Cele patru feţe ale fiinţelor reprezintă 
stăpânirea universală a lui lahve, asupra oamenilor, animalelor domestice (bou) şi sălbatice 
(leu), dar şi asupra păsărilor (vultur), cf. Alice Wood, Of Wings and Wheels: A Synthetic Study 
of the Biblical Cherubim, Walter de Gruyter: Beihefte zur Zeitschrift fur die altestamentliche 
Wissenshaft | BZA W] 385, Berlin/New York, 2008, p. 137. 

5 Alice Wood, Of Wings and Wheels, p. 134. Totuşi, după Zimmerli, ființele nu pot fi separate 
total de heruvimi, de exemplu de heruvimul din Ps. 17 care transportă pe Iahve (p. 109). 

5 W. Boyd Barrick, „The Straight-Legged Cherubim of Ezekiel's Inaugural Vision (Ezekiel 
1:7a)", în Catholic Biblical Quarterly 44 (1982), nr. 4, pp. 543-550. 

% Alice Wood, Of Wings and Wheels, p. 137-138. 

?1 Ibid., p. 46. 


Fiinţele cereşti teriomorfe: serafimii 


O altă clasă de fiinţe cereşti teriomorfe, serafimii, apare în cadrul viziunii 
inaugurale a profetului Isaia, în cap. 6, de altfel singura ocurenţă biblică. 


Însă termenul saraf provine de la un verb care înseamnă „a arde” şi se regăseşte în 
mai multe texte biblice cu sensul de „şarpe”, fie împreună cu termenul obişnuit 
nahaş „şarpe” (Nm. 21, 6; Dt. 8, 15), fie singur (Nm. 21, 8); din ultima categorie 
fac parte şi două texte din Isaia în care şarpele are aripi (cf. 14, 29; 30, 6 - saraf 
meofef „şarpe înaripat”, „zburător”). 

Interesant însă că LXX traduce toate aceste cazuri prin obişnuitul ophis „şarpe”, 
transliterând doar în Is. 6, 2-3.6 direct termenul ebraic, seraphin, şi făcând prin 
aceasta o demarcaţie între serafimii cereşti din alaiul lui Iahve, care apar aşa cum 
am precizat doar în Is. 6, şi celelalte cazuri cu şerpi. 


Plecând de la etimologie, unii cercetători au crezut că serafimii sunt personificări 
ale fulgerului ”, iar alţii au încercat să-i identifice cu heruvimii ”, însă cel mai 
probabil erau uraei, cobre cu gâtul negru (Naja nigri-collis), plecând iarăşi de la 
atestarea arheologică a numeroase reprezentări de acest tip cu funcție apotropaică 
în Palestina (de exemplu sigilii cu şerpi uraeus înaripaţi descoperiţi în Meghido, 
Gaza, Bet-Şemeş, Lachiş sau reprezentări în fildeş la Samaria, în Iuda fiind 
caracteristic din sec. VIII î. Hr. şarpele cu patru aripi *), cu atât mai mult cu cât 
unele exemplare egiptene care îl apără pe faraon puteau avea față umană şi chiar 
mâini şi picioare ”. În acest caz, arderea sugerată de rădăcina verbală a denumirii 
s-ar referi la puterea veninului, pe care cobra îl poate injecta prin muşcătură sau îl 
poate chiar scuipa spre ochi, provocând orbirea temporară. 


* John Day, „Echoes of Baal's Seven Thunders and Lightnings in Psalm XXIX and Habakkuk III 
9 and the Identity of the Seraphim in Isaiah VI”, în VT 29 (1979), nr. 2, pp. 143-151. 

% E. Lacheman, „ The Seraphim of Isaiah 6”, în The Jewish Quarterly Review [JOR] 59 (1968), 
nr. l, pp. 71-72. 

% O. Keel, C. Vehlinger, Gottinnen, Gotter und Gottessymbole, pp. 286-287, 289, 311-314. 

% Karen Randolph Joines, „Winged Serpents in Isaiah's Inaugural Vision”, în JBL 86 (1967), 
nr. 4, pp. 410-415, J. de Savignac, „Les «Seraphim» ”, în VT 22 (1972), nr. 3, pp. 320-325. T. N. 
D. Mettinger, „Seraphim ”, în Karel van der Toorn, Bob Becking, Pieter W. van der Horst (ed.), 
Dictionary of Deities and Demons in the Bible, pp. 742-744. 


Zeiţele Isis şi 
Nephtis înaripa- 
te, Aancând stål 
pul lui Osiris, 
relief în fildeș 
din Samaria, 


sec. VIII i. Hr, 


Zeiţele Isis şi Nephtis înaripate, flancând stâlpul lui Osiris, relief în fildeş din 
Samaria, sec. VIII î. Hr. 


In textul din IS. 6, 2 serafimii au şase aripi: „cu două îşi acopereau feţele, cu 
două picioarele, iar cu două zburau”. 


Dacă sunt identificaţi cu şerpi uraeus, se înţelege mai bine de ce în textul ebraic 
serafimii nu stau „în jurul Lui” ca în LXX, ci „deasupra” lui Iahve (ebr. mima al 
lo), adică deasupra tronului. 


Această realitate este sugerată şi de prezenţa în reprezentarea iconografică antică 
din Egipt şi Fenicia a frizei cu şerpi protectori, aşa cum s-a descoperit de exemplu 
pe un cilindru din Meghido %. De asemenea, este normal în Egipt ca uraeus-ul să 
stea deasupra faraonului, prins de coroana regală. 


Angelologia în perioada intertestamentară 


97 a 

In perioada persană, dar mai ales elenistică, angelologia se dezvoltă “ în Qumran 


devenind extrem de importantă." 


* Wolfgang Zwickel, Der salomonische Tempel, von Zabern: Kulturgeschichte der Antiken Welt 
83, Mainz am Rhein, 1999, pp. 79-83. 

” Wilhelm Bousset, Die Religion des Judentums im spatheîlenistischen Zeitalter, ed. Hugo 
Gressmann, Mohr (Siebeck): Handhuch zum Neuen Testament 21, Tubingen, 1926, pp. 320-331. 
% Michael Mach, „Angels”, în Lawrence H. Schiffman, James C. VanderKam (ed), 
Encyclopedia of the Dead Sea Scrolls, vol. 1, Oxford University Press, Oxford, 2000, pp. 24-27. 


Influenţa directă a religiei persane - zoroastrismul - asupra anghe-lologiei, deşi este 
posibil să fi funcționat ca un catalizator, rămâne totuşi discutabilă la nivelul 
detaliilor, de pildă în ce măsură ierarhiile angelice reflectă puterile bune (yazatas) 
conduse de Ormuzd (Ahura Mazda). * O certitudine însă este cea legată de numele 
demonului Asmodeu din Tob. 3, 8.17, care provine de la Asma deva. 


Pe de altă parte, s-a crezut că în anumite cercuri iudaice asistăm şi la minimalizarea 
angelologiei, pentru că plecând de la FA 23, 8 („sadu- cheii zic că nu este înviere, 
nici înger, nici duh, iar fariseii mărturisesc şi una şi alta”) s-a considerat că în 
perioada post-exilică, o grupare de elită precum saducheii (aristocrația sacerdotală) 
a abandonat credinţa în îngeri ca trimişi ai lui lahve pentru că odată cu venirea 
profeților, funcţia îngerilor a încetat. '% 


Totuşi, D. Daube a arătat convingător că respingerea credinţei în îngeri nu este 
atestată, şi că de fapt saducheii nu credeau în înviere şi în starea asemănătoare 
îngerilor a sufletelor de după moarte. '! De altfel, atâta timp cât ei recunoșteau 
Pentateuhul drept canon, în care apar în mod clar îngeri, ideea că saducheii nu 
credeau în existenţa acestora rămâne contrariantă. 


La Qumran, instructorul comunităţii trebuia să-i înveţe pe „fiii luminii” ierarhiile 
îngerilor (1QS 3:14), iar de la Iosif Flaviu se cunoaşte că cei inițiați dintre esenieni 
ţineau secret numele îngerilor '%?. Aşa se expli-că şi de ce în literatura din Qumran 
numele îngerilor apar rar. Totuşi, chiar şi în discreţia intenționată, transpar câteva 
informaţii interesante, cum ar fi aceea dintr-un fragment potrivit căruia acelaşi 
înger luminos pare să aibă simultan chiar trei nume (4Q454 fragm. 3:2). 


Îngerii jucau un rol foarte activ în credința comunităţii. Texte biblice neclare 
despre revelaţie sunt reinterpretate angelologic. 


” Mary Boyce, A History of Zoroastrianism, vol. 2: Under the Achaemenians, Brill, Leiden, 
1982, p. 195. Influenţa este pusă în discuţie de James Barr, „The Question of Religious 
Influence: The Case of Zoroastrianism, Judaism, and Christianity”, în Journal of the American 
Academy of Religion [JAAR] 53 (1985), nr. 2, pp. 201-236; Charles David Isbell, 
„Zoroastrianism and Biblical Religion”, în Jewish Bible Quarterly [JBO] 34 (2006), nr. 3, pp. 
143-154. 

1% Solomon Zeitlin, „The Sadducees and the Belief in Angels”, în JBL 83 (1964), nr. 1, pp. 67- 
71 (aici p. 71). 

'% David Daube, „On Acts 23: Sadducees and Angels”, în JBL 109 (1990), nr. 3, pp. 493-497. 
Pe aceeaşi direcţie, dar mai nuanţat, ca referindu-se la învierea oamenilor ca îngeri sau ca 
spirite, Benedict T. Viviano, „Sadducees, Angels, and Resurection (Acts 23:8-9)”, în JBL 111 
(1992), nr. 3, pp. 496-498. 

'% Flavius Josephus, Războiul, 2.142. 


De exemplu, în Fc. 19, 1 doar doi dintre „oamenii” (cf. Fc. 18, 2) care l-au vizitat 
pe Avraam sunt numiţi îngeri, dar după un fragment qumranit toți „cei trei oameni 
care i-au apărut lui Avraam la stejarul Mamvri erau îngeri” (4Q180 fragm. 2- 
4:2:3).1% Această tradiţie se reflectă însă şi în Noul Testament, unde cu referire la 
Fc. 18 (Avraam) sau la Fc. 19 (Lot), se precizează: „Primirea de oaspeţi să n-o 
uitaţi căci prin aceasta unii, fără ca să ştie, au primit în gazdă, îngeri” (Evr. 13, 2). 
În tradiţia creştină însă Fc. 18 a fost interpretată triadologic '%, iar din sec. X d. r. 
inclusiv la nivel iconografic.” De asemenea, în Noul Testament este atestată 
interpretarea potrivit căreia Legea a fost dată prin intermediul îngerilor (FA 7, 53; 
Ga. 3, 19; Evr. 2, 2; cf. şi Jub. 6, 19.22; 14, 20), deşi Vechiul Testament nu preciza 
nimic asemănător, Legea fiind oferită de Iahve prin excelenţă. 


Potrivit concepţiei qumranite, omul a fost creat cu doi îngeri: „duhul adevărului” şi 
„duhul minciunii” (1QS 3:18-19), „în părți egale” (4:16.25) până la momentul final 
al judecății, când fiii luminii vor fi curăţaţi de orice efect al duhului minciunii 
(4:20-23). Aceasta se poate observa şi din cearta celor doi îngeri, unul luminos şi 
altul întunecat, la care asistă în viziune Amram, tatăl lui Moise (4Q544 // 
4QVisions of Amramb ar, fragm. 1:10-14; fragm. 2:1-6; fragm. 3:1-2). 


De altfel, în credința sectanților de la Qumran, îngerii vor participa direct la 
distrugerea necredincioşilor: ,.... cei sfinți, El va apărea pentru a sprijini. adevărul, 
spre distrugerea fiilor întunericului” (1QM 1:16). 


Conflagrația aceasta universală era văzută oarecum dualist: „Prinţul luminii” (sar 
urim) îi conduce pe toți fiii dreptății, lui opunându-i-se „îngerul întunericului” (mal 
ak hoşek) (1QS 3:20-25), dar Dumnezeu şi „îngerul adevărului Lui” (mal ak 
amitto) sunt de partea fiilor luminii (1QS 3:25). 


Pe de altă parte, în literatura intertestamentară, odată cu transcen- dentalizarea 
divinității, şi credința în îngeri suferă o remodelare. Dacă în textele biblice mai 
vechi îngerii mănâncă (cf. Fe. 19), în Tob. 12, 19 îngerul Rafael numeşte 


„aparență” (horasis) consumarea alimentelor de către el în faţa oamenilor. 


1% Florentino Garcia Martinez, Eibert J.C. Tigchelaar (ed.), The Dead Sea Scrolls, Study 
Edition, Brill, Leiden, 1999, vol. 1, pp. 372-373. 

104 Cf Sf Ambrozie cel Mare, Despre moartea fratelui său, Satyrus, 2:96 în NPNF 2, vol. 10, p. 
189. 

1% Cf Gabriel Bunge, Icoana Sfintei Treimi a Cuviosului Andrei Rubliov sau „Celălalt 
Paraclet”, trad. diac. loan I. Ică jr., Deisis, Sibiu, 1996, pp. 26-27. 


1% Florentino Garcia Martinez, Eibert J.C. Tigchelaar (ed.), The Dead Sea Scrolls, pp. 114-115. 


Acum se consolidează imaginea devenită clasică pentru îngeri. În Cartea 
Parabolelor, adică 1 Enoh cap. 37-71 (Milik o consideră însă foarte târzie, dar 
Charlesworth crede că trebuie să fi existat deja la finalul sec. I d. Hr. '%), apar 


pentru prima dată menţionate aripile îngerilor (1 Enoh 61, 1) '%. 


De asemenea, pe lângă descrierea care împrumută mult din teofaniile iahviste 
vechi-testamentare, în 2 Enoh 1, 4-5 se insistă şi pe gigantismul îngerilor. „Atunci 
doi bărbaţi uriaşi mi-au apărut, asemenea cărora nu mai văzusem niciodată pe 
pământ. / Feţele lor erau ca soarele strălucitor, ochii lor erau ca lămpile arzătoare; 
din gurile lor ieşea foc; veșmintele lor cântau (?) felurit; aripile lor străluceau mai 
mult decât aurul; mâinile lor erau mai albe decât zăpada”. 


Se încearcă şi răspunsul la unele întrebări rămase nelămurite în textul biblic, ca de 
exemplu ziua în care au fost creaţi îngerii. După Jubilee 2, 2 (cartea Jubileelor 
datează din sec. II î. Hr.), îngerii au fost creaţi în prima zi '%, la fel şi după Filon 
din Alexandria, care pleacă însă de la considerente filozofice; aparţinând 
platonismului de mijloc, era firesc pentru el ca întâi să apară lumea spirituală 
(îngerii), iar apoi lumea materială. 


După 2 Enoh 29 (sfârşitul sec. I d. Hr.) însă îngerii au fost creaţi în ziua a doua, 
indicându-se chiar şi elementul din care îşi au originea, un foc luat din piatră (v. 3: 
„Iar din piatră am tăiat un foc mare, iar din foc am creat şirurile oştirilor netrupeşti 
- zece miriade de îngeri - şi armele lor sunt înfricoşătoare şi veșmintele lor sunt 
flăcări arzătoare”). 110 


Am amintit deja că în 1 Enoh şi Jubilee se dezvoltă interpretarea căderii îngerilor 
având ca efect respectiv cauză unirea cu femeile pământence. Aceasta presupune 
chiar mai mult, anume că îngerii au sex masculin şi organe genitale, după cum în 


107 James H. Charlesworth, The Old Testament Pseudepigrapha, vol. 1, p. 7. 


De altfel şi în arta creştină, în sec. III d. Hr. îngerii sculptați pe sarcofage nu au aripi, 
acestea apărând abia în sec. IV d. Hr. (cf. David Albert Jones, Angels: A History, pp. 18-19). 

199 „Pentru că în prima zi a creat cerurile, care sunt deasupra, şi pământul şi apele şi toate 
duhurile care slujesc înaintea Lui: îngerii prezenței, şi îngerii sfinţeniei, şi îngerii duhului de foc, 
şi îngerii duhului vânturilor, şi îngerii duhului norilor şi întunericului şi zăpezii şi grindinei şi 
Chiciurii, şi îngerii ecourilor şi ai tunetului şi ai fulgerului, şi îngerii duhurilor frigului şi ai 
căldurii şi ai iernii şi ai primăverii şi ai culesului şi ai verii, şi toate duhurile creaturilor Lui 
care sunt în cer şi pe pământ. 

1° James H. Charlesworth comentează că ideea conform căreia focul apare din piatră poate fi 
de origine canaanită, făcând referire la Iz. 28, 16 „pietrele de foc” din muntele lui Dumnezeu. 
Cf. James H. Charlesworth, The Old Testament Pseudepigrapha, vol. 1, p. 148, n. f. 

Jub. 15, 26-27 se consideră că îngerii au fost creaţi tăiaţi împrejur. Totuşi, în Noul 
Testament se arată dimpotrivă că firea îngerilor este una asexuată (Mc. 12, 25; Mt. 
22, 30). 


CI 


Zeiţă cu patru aripi, gravură pe un sigiliu de hematit în stil Mitanni descoperit la 
Acco, Epoca Bronzului recent 


Se întâlneşte însă şi o altă tradiție despre căderea îngerilor, consemnată în Viaţa lui 
Adam şi a Evei în latină (Vita Adae et Evae) cap. 13-16: Dumnezeu le porunceşte 
îngerilor să se închine înaintea omului creat după chipul lui Dumnezeu, însă unii 
refuză şi devin demoni. Probabil că un ecou al acestei tradiţii secundare se 
regăseşte în Evr. 1, 6, pentru că despre omul primordial din Ps. 8 comparat cu 
Hristos autorul se întreabă retoric „Să I se închine Lui toţi îngerii lui Dumnezeu”. 


> În legătură cu cultul îngerilor, acesta nu este deloc oprit în Vechiul 
Testament. În Fc.19, 1 Lot se închină îngerilor care vin în Sodoma, în Nm. 
22, 31 vrăjitorul Valaam se închină îngerului care îi ţinea calea, iar losua 
se închină în los. 5, 14 bărbatului pe care îl întâlneşte în afara taberei şi 
care se prezintă drept „conducătorul oștirii lui Iahve” (sar seba Yahwe). 

> În Noul Testament însă situaţia se schimbă. De exemplu, în Col. 2, 18 cultul 
îngerilor (threskeia ton angelon) este oprit, iar în Apoc. 19, 10; 22, 8-9 
închinarea (proskynesis) înaintea îngerilor este interzisă, fiind acceptabilă 
doar înaintea lui Dumnezeu. 


Nici Vechiul Testament, nici literatura intertetamentară nu cunosc rolul de 
psihopomp al îngerilor. Menţiunea din Lc. 16, 22 este singulară şi pare că reflectă 
o excepţie (ca şi în cazul lui Moise), nu o regulă pentru sufletele drepţilor. !!! 


O concepţie deosebit de importantă priveşte slujirea îngerilor în templul ceresc, aşa 
cum ar susține Cântecele sacrificiului de sabat descoperite în 9 copii la Qumran 
(1Q400-407; 11Q17) şi una la Masada (Mask), care cuprind liturghia cerească 
angelică din primele 13 sabate ale anului. +? 


Slujirea cerească a îngerilor poate fi pusă în legătură şi cu „limba îngerilor” din 

1 Cor. 13, 1. Dacă în interpretarea iudaică se va hotărî că îngeri nu cunosc decât 

ebraică, în mediul creştin se va vorbi de o „limbă a îngerilor” înstrăinată de 

orice altă limbă, pe care dacă omul ajunge să o audă se poate ridica apoi chiar la 
Niue Sepi y dl 

„ascultarea” liniştii cu care Tatăl grăieşte cu Fiul. 


Ierarhiile cereşti 


Ideea ierarhiilor cereşti ca o „ipoteză totală” se dezvoltă începând cu fericitul 
Augustin, dar mai ales cu Sfântul Dionisie Pseudo-Areopagitul în sec. VI d. Hr. '!* 
Până atunci relaţia dintre diversele tipuri de îngeri nu era clar definită. 


În perioada elenistică, apar pentru prima dată nume angelice. Îngerul Gavriil 
(Gabriel) este menţionat nominal în Dn. 5, 16; 9, 21, iar îngerul Mihail în Dn. 
10, 13.21; 12, 1. 


=> In Dn. 8, 15 înfăţişarea îngerului Gavriil este descrisă „ca apariția unui 
bărbat” (ebr. geber), realizându-se un joc de cuvinte între geber „bărbat ”, 
n7 115 
„om” şi numele Gavriil. 


11 John Nolland, Luke 9:21 - 18:34, Word Books Publisher: WBC 35B, Dallas, 1993. 

112 Carol A. Newsom, „Songs of the Sabbath Sacrifice”, în Lawrence H. Schiffman, James C. 
VanderKam (ed.), Encyclopedia of the Dead Sea Scrolls, pp. 887-889. Totuşi, după Crispin H. T. 
Fletcher-Louis, „The Songs of the Sabbath Sacrifice”, în C. H. T. Fletcher-Louis, All the Glory 
of Adam: Liturgical Anthropology in the Dead Sea Scrolls, Brill: Studies on the Texts of the 
Desert of Judah 42, Leiden/Boston/Koln, 2002, p. 253 nu ar fi vorba de slujitori îngeri, ci de 
preoți umani prezentați metaforic drept îngeri. 

183 Sfântul Efrem Sirul, Imnul 11 despre credință, strofa 8, cf. John C. Poirier, The Tongues of 
Angels: The Concept of Angelic Languages in Classical Jewish and Christian Texts, Mohr 
Siebeck: WUNT 2 287, Tubingen, 2010, p. 100. 

14 David Keck, Angels and Angelology in the Middle Ages, Oxford University Press, New 
York/Oxford, 1998, p. 53. 

"15 Louis F. Hartman, Alexander A. di Lella, The Book of Daniel, p. 227. 


= Mihail este un nume omenesc obişnuit (cf. Ezr. 8, 8) ''€, corespunzând de 


altfel lui Micaia (Ne. 12, 35) şi fiind atestat încă din 2400 î. Hr. în arhiva de 
la Ebla din Siria. '!” Termenul de arhanghel (gr. archangelos) atribuit 
îngerului Mihail se justifică biblic, pentru că ar corespunde ebraicului sar 
gadol „mare prinţ” din Dn. 12, 1. "5 


Textul din Dn. 10, 13.20 prezintă un conflict între îngeri, care funcți-onează ca 
nişte satrapi cereşti, după modelul administraţiei persane, având în grija lor diverse 
popoare şi ajungând la lupte unii cu alţii pentru influență. ° 


Interesant că în vreme ce Theodotion urmează TM, LXX îl identifică în mod clar 
doar pe Mihail cu un înger, pe când pe ofiţerul Persiei şi pe cel al Greciei cu figuri 
omeneşti. '% Astfel LXX evită ideea considerată controversată a unui conflict între 
îngeri. 


Unii comentatori cred că şi Fiul Omului din Dn. 7 este o figură angelică |, fiind 
identificat similar cu Mihail. "°? 

În literatura qumranită un rol angelic îl va juca însă Melchisedec, lui aplicându-i-se 
denumirile divine de elohim şi el în 11QMelchizedek (11Q13) '%, ceea ce ar putea 
însemna identificarea lui cu Mihail '*. 


16 John E. Goldingay, Daniel, Word Books: WBC 30, Dallas, 1989, p. 292. 

17 Louis F. Hartman, Alexander A. di Lella, The Book of Daniel, p. 282. 

115 James A. Montgomery, A Critical and Exegetical Commentary on the Book of Daniel, T&T 
Clark, Edinburgh/Charles Scribner's Sons, New York, 1927, p. 419. 

119 7. J. Meadowcroft, Aramaic Daniel and Greek Daniel: A Literary Comparison, Sheffield 
Academic Press: Journal for the Study of the Old Testament Supplement Series 198, Sheffield, 
1995, pp. 252-254. 

120 Joseph Coppens, „La vision danieligue du Fils d'homme”, în VT 19 (1969), nr. 1, pp. 171- 
182. 

121 Michael A. Knibb, „Eschatology and Messianism in the Dead Sea Scrolls”, în Essays on the 
Book of Enoch and Other Early Jewish Texts and Traditions, Brill: Studia in Veteris Testamenti 
Pseudepigrapha 22, Leiden/Boston, 2009, p. 340; John J. Collins, Daniel: A Commentary on the 
Book of Daniel, pp. 304-19. J. J. Collins, „The Son of Man and the Saints of the Most High in the 
Book of Daniel”, în JBL 93 (1974), nr. 1, p. 66. Totuşi, după P. R. Davies, Daniel, Sheffield 
Academic Press, Sheffield, 1998, pp. 105-106, chiar dacă pentru autorul cap. 12 „Fiul Omului” 
este Mihail, acest lucru nu este valabil pentru autorul cap. 7. După Ziony Zevit, „The Structure 
and Individual Elements of Daniel 7”, ZAW 80 (1968), nr. 3, pp. 385-396, „Fiul Omului” ar fi 
Gavriil. 

122 Michael A. Knibb, „Messianism in the Pseudepigrapha in the Light of the Scrolls”, în Essays 
on the Book of Enoch and Other Early Jewish Texts and Traditions, p. 315 

123 Darrell D. Hannah, Michael and Christ: Michael Traditions and Angel Christology in Early 
Christianity, Mohr Siebeck: WUNT II. 109, Tubingen, 1999, pp. 70-74. 


În textul biblic acesta rămânea un personaj misterios, care i-a adus un dar de pâine 
şi vin patriarhului Avraam, fiind prezentat drept „preot al Dumnezeului celui 
Preaînalt” (Fc. 14, 18). Ulterior acesta devine un model al preoţiei (cf. Ps. 109, 4), 
iar în Noul Testament autorul epistolei către Evrei îl priveşte ca un tip al lui Hristos 
(cap. 5-7). 


Interesant că unele grupări eretice creştine vor prelua figura lui Melchisedec, 
A š A v A b 12 
transformându-l chiar în adevăratul Mântuitor. 


Un rol important îl joacă Mihail şi în Qumran: el îi apare regelui Sedechia şi îi 
promite încheierea unui legământ (4Q470 fragm. 1:1-7). 4Q529 [// 4QWords of 
Michael ar] conține chiar „cuvintele cărții lui Mihail pe care le-a grăit către îngeri”; 
în această carte Mihail îl menționează şi pe Gavriil (posibil şi acesta să aibă o carte 
din care citeşte). Se conturează astfel poziția de conducere a cetei îngereşti de către 
Mihail. 


În straturile cele mai vechi ale Cărții Veghetorilor (1 Enoh 6-36), cele despre 
căderea acestora sub conducerea lui Şemihaza (cap. 6-11, în jurul anului 200 î. Hr., 
probabil chiar mai vechi), îngerii cu nume sunt în număr de patru şi sunt 
menţionaţi drept „cei sfinţi din cer” (1 Enoh 9. 2). 


Gravură pe un 
conoid de faianţă 
din Bet-Semes, 


datând din 


Epoca Fierului 
IA reprezentând 


o divinitate 


solară cu bratele 


înaripate, iar ală- 
turi două arcuri 


sfărâmate 


'% Sfântul loan Gură de Aur, Despre Melchisedec 3 în Jaques Paul Migne ed., Patrologiae 
cursus completus, Series Graeca [PG] 56, 260. 


Gravură pe un conoid de faianţă din Bet-Șemeş, datând din Epoca Fierului, ITA 
reprezentând o divinitate solară cu braţele înaripate, iar alături două arcuri 
sfărâmate 


În 1 Enoh 9, 1 aceştia sunt Mihail, Sariel, Rafael şi Gabriel. Cei patru sunt 
reconstituiți după fragmentele descoperite în Qumran *%, dar unele manuscrise 
etiopiene îl înlocuiesc cu Uriel pe Rafael, iar altele greceşti pe Sariel.'” Cei patru 
reapar în 1 Enoh 10, 1-20: Sariel °? este trimis să-l anunţe pe Noe despre potop; 
Rafael să-l lege pe Asael în pustie şi să vindece pământul; Gabriel să-i pună pe fiii 
veghetorilor (uriaşii) să se ucidă între ei; iar Mihail să-l lege pe Şemihaza, să-i 
distrugă pe uriaşi şi să curețe pământul. 


Nickelsburg consideră secundare misiunile lui Rafael şi Gabriel, ţinând cont de 
dublete (distrugerea fiilor veghetorilor - 10, 9 şi 15; curăţarea pământului - 10, 7 şi 
16, 20). '” Se poate însă observa că misiunea cea mai importantă îi revine lui 
Mihail, care deţine astfel rolul cheie în grupul celor patru. 


În Regula războiului din Qumran, patru nume de îngeri sunt scrise pe scuturile 
turnurilor de atac: Mihail, Gavriil, Sariel şi Rafael (1QM 9:14—16). Aceiaşi patru 
apar şi în 4Q285//4QSM fragm. 10:3. Grupul celor patru îngeri cu nume devine 
nucleul arhanghelilor de mai târziu. Probabil că la originea numărului de patru stau 
„cele patru laturi ale pământului” (Is. 11, 12; Iz. 7, 2) „cele patru vânturi din cele 
patru margini ale cerului” (Ir. 49, 36; cf. Zh. 2, 10; Dn. 8, 8; 11, 4), care arată 
desigur universalitatea responsabilităţii angelice. Patru reprezenta deplinătatea, ca 
depăşire a numărului trei, încă din texte vechi profetice (sec. VIII î. Hr.): „Pentru 
trei păcate... ba chiar pentru patru...” (Am. 1, 3 repetat în cap. 1-2 în total de opt ori 
în textul canonic actual). 


1% George W. E. Nickelsburg, 1 Enoch 1: A Commentary of the Book of 1 Enoch, Chapters 1-36; 
81-108, Fortress Press, Minneapolis, 2001, p. 202, n. b. 

127 Ms. etiopian Kebran 9/11 (sec. XV d. Hr.): „Mihail, Surafel şi Gabriel”; Ms. etiopian 
Princeton Ethiopic 3 (sec. XVIII-XIX d. Hr.): „Mihail, Uriel, Suriel şi Gabriel” Ms. etiopian 
EMML 2080 (sec. XIV-XV d. Hr): „Mihail, Uriel, Rafael şi Gabriel” (cf. James H. 
Charlesworth, The Old Testament Pseudepigrapha, vol. 1, p. 16, n. a). În manuscrisul grecesc de 
la Akhmim (Codex Panopolitanus - sec. V-VI d. Hr.) şi la G. Syncellus (sec. IX d. Hr.) 
apar „Mihail, Uriel, Rafael şi Gabriel” (cf. G. W. E. Nickelsburg, p. 202, n. b). 

'% Iarăşi numele variază: Syncellus are Uriel, dar ms. grec de la Akhmim Istrael (numele 
angelic Israel) (cf. G. W. E. Nickelsburg, p. 215, n. c.). 

129 G, W. E. Nickelsburg, 1 Enoch 1, p. 165. 


O primă ocurenţă a numărului patru în legătură cu făpturile cereşti se întâlneşte la 
lezechiel (Iz. 1, 5-6): patru fiare (hayyot) cu patru feţe şi patru aripi, fiind apoi 
preluat de Zaharia: patru coarne (Zh. 2, 1), patru făurari (2, 3), patru vânturi, care - 
extrem de sugestiv - apar personificate drept nişte fiinţe cereşti (6, 5); iar apoi 
preluat chiar şi de Daniel: patru fiare/fuinţe (aram. heywan, corespunzând lui 
hayyot - Dn. 7, 3), patru coarne (Dn. 8, 8). 


În straturile ulterioare ale Cărţii Veghetorilor, cap. 12-36, numărul se amplifică la 
şase şi apoi şapte. Sub numele de „veghetori”, 1 Enoh 20, 1-7 oferă şase (în 
manuscrisele etiopinene) sau şapte nume de îngeri (în cele greceşti). 


În greacă numărul lor este şapte şi sunt numiţi chiar „arhangheli”. Aceştia sunt: 
=> Uriel (în etiopiană Suruel), responsabil cu lumea şi cu tartarul, 
> Rafael, responsabil cu duhurile oamenilor; 
=> Raguel (Reuel), care îi pedepseşte pe luminători (astre); 
= Mihail, răspunzător de cei buni şi de popor; 
=> Sariel (în etiopiană Saragael), responsabil de duhurile care păcătuiesc 
împotriva duhului; 
=> Gabriel, care stăpâneşte grădina Edenului, şerpii (dragonii)? şi heruvimii; 
=> Remiel, responsabil ce cei înviați. ” 


Aşa cum a arătat şi Bousset, numărul şapte este confirmat de 1 Enoh 81,5, „cei 


şapte sfinţi” sau de 90, 21 „cei şapte albi ca zăpada”. ai 


În 1 Enoh 87, 2, cei patru şi respectiv cei trei „oameni în alb” se referă la cei patru 
îngeri speciali din cap. 9-10, la care se adaugă cei trei îngeri din cap. 20. In 90, 21 
se regăsesc iarăşi ca „aceşti şapte [oameni] în alb dintâi”. 


Rolul de îndrumători pe care îl au Uriel, Raguel şi Remiel în 87, 3-4 şi 90, 31 nu 
prezintă paralele în Cartea Veghetorilor. "° 


Faţă de Cartea Veghetorilor, în Apocalipsa Animalelor (cap. 85-90) Dumnezeu nu 
este menţionat ca Cel care îi trimite pe îngeri în misiune, dar diferenţa nu implică 


1% Asocierea heruvimilor cu șerpii confirmă ipoteza după care serafimii sunt şerpi înaripaţi. 
151 G. W. E. Nickelsburg, 1 Enoch 1, p. 294. 

132 Tbid., p. 340. 

133 Milik, p. 43. 


vreo consecinţă majoră pentru că motivul ar putea fi trezirea curiozităţii narative ca 
pai și X 134 
artificiu literar. '* 


După Tob. 12, 15, Rafael este „unul din cei şapte Sfinţi îngeri, care ridică 
rugăciunile sfinţilor şi le înalţă înaintea slavei Celui Sfânt” sau - după varianta 
din Sinaiticus - „care Stau şi intră înaintea slavei Domnului”, 


Și în Ap. 1, 4 este vorba de „şapte duhuri care stau înaintea tronului” lui Hristos, 
numite şi „şapte stele” sau îngeri (1, 20) sau şapte sfeşnice (4, 5) sau „şapte ochi” 
ai Mielului (5, 6; cf. Zh. 4, 10) sau „şapte îngeri” (1, 20; 8, 2.6). 


Ca şi numărul patru, şapte reprezintă întregul (şapte planete, şapte zile ale 
săptămânii în calendarul ebraic). Şase se sprijină probabil pe numărul îngerilor 
nimicitori din Iz. 9, 2, apărând şi în alte contexte: de pildă după Targumul 
Pseudo-lonatan la Dt. 34, 6, înmormântarea lui Moise a fost pregătită de Mihail, 
Gavriil, Metatron, lofiel, Uriel şi lefefia. 


Grupul celor patru îşi păstrează însă importanţa, chiar dacă în etapele ulterioare 
suferă modificări. În Cartea Parabolelor (cap. 37-71), cea mai recentă carte din 1 
Enoh, ultimul înger din grupul celor patru devine Fanuel, în locul lui 
Sariel/Uriel - 1 Enoh 40, 9: „Primul este Mihail, îngerul cel milostiv şi îndelung 
răbdător; al doilea este Rafael, cel care veghează asupra tuturor bolilor şi 
suferințelor omeneşti; al treilea este Gavriil, care veghează peste orice putere; al 
patrulea veghează la căinţa şi nădejdea celor care vor moşteni viaţa veşnică, el 
se numeşte Fanuel”. 


În 1 Enoh 40, 2.9-10 cei patru sunt identificaţi cu cele patru fiinţe din Iz. 1, ceea ce 
confirmă ipoteza legată de originea şi semnificaţia numărului lor. 


P. Schafer consideră fie că autorul Cărţii Parabolelor a modificat inten-ţionat 
numele lui Sariel/Uriel cu Fanuel probabil pentru a arăta mai bine funcția acestor 
îngeri, fie îngerii feţei fiind la început anonimi au fost ulterior identificaţi cu cei 
patru îngeri din Cartea Veghetorilor. Această tradiţie veche a fost influenţată şi de 
cei patru heruvimi (fiinţe) din Iz. 1, 5.19 


15 Daniel Assefa, L'apocalypse des animaux (1 Hen 85-90): une propagande militaire? 
Approches narrative, historico-critique, perspectives theologiques, Brill: Supplements to the 
Journal for the Study of Judaism 120, Leiden/Boston, 2007, pp. 241-242. 


1% Peter Schăfer, Rivalităt zwischen Engeln und Menschen. Untersuchungen zur rabbinischen 
Engelvorstellungen, W. de Gruyter: Studia Judaica 8, Berlin/New York, 1975, p. 21. 


Cei patru arhangheli, Mihail, Gavriil, Uriel şi Rafael, apar în varianta grecească 
a Vieţii lui Adam şi a Evei, numită şi Apocalipsa lui Moise 40, 2. Dumnezeu le 
porunceşte să pregătească de înmormântare tru-purile lui Adam şi Abel. Unele 
manuscrise îl menţionează însă doar pe Mihail, ca în 40, 1, unde acesta şi este 
numit „arhanghel”.” í În 43, 1, când Eva moare, lângă ea stă „arhanghelul 
Mihail”, iar trei îngeri vin şi îi iau trupul. Cei trei ar putea fi ceilalți trei 
arhangheli din 40, 2. 


În varianta latină (Vitae Adae et Evae, 48) Dumnezeu îi trimite doar pe îngerii 
Mihail şi Uriel. 


Mihail este numit arhanghel şi în 1 Enoh 70, 3. Însă în alte locuri din Cartea 
Parabolelor există confuzii: dacă în 1 Enoh 40, 2, cei patru îngeri (Mihail, Rafail, 
Gavriil şi Fanuel) sunt menționați printre „cei care nu dorm”, deci veghetori, pe de 
altă parte în 1 Enoh 39, 12-13 „cei care nu dorm” sunt identificați cu serafimii, 
pentru că rostesc triasaghionul ca în Is. 6, 3. Se poate deci observa că în final există 
o confuzie între arhangheli, fiare/fiinţe, heruvimi şi serafimi, pe care o putem 
discerne şi în Ap. 4, 6-8, unde heruvimii sunt identificaţi indirect cu serafimii, 
pentru că sunt combinate imaginile din lezechiel şi Isaia. 


Termenul de „arhangheli” mai apare în 2 Bar. 59, 11, iar în 4 Ezr. 4, 1.36 este 
menţionat Uriel. Mihail mai apare şi în 3 Bar. 15, 1-16, 4 (scrisă după 70 d. Hr.), 
unde se spune că el se găseşte în cerul al cincilea. 


Primele enumerări sau chiar ierarhizări nesistematice ale grupelor de îngeri sunt 
întâlnite în Cartea Parabolelor (cap. 37-71). De pildă în 1 Enoh 61, 10 se 
precizează: „Va striga, de asemenea, toată oştirea ceru-rilor, precum şi toți sfinții 
din înălțime, oştirea Domnului, Heruvimii, Serafimii, Ofanimii, toţi îngerii 


puterii, îngerii stăpânirilor, Alesul şi toate puterile de pe pământ şi din ape”. ”’ 


136 James H. Charlesworth, The Old Testament Pseudepigrapha, vol. 2, p. 292. 


137 Ibid., p. 291. 
'% Apocalipsa lui Enoh, trad. R. Onişor, p. 92. 


Genii înaripate, 
fiancând pomul 
vieții, sigiliu 

descoperit la Tel 


el-Ajul, sec. XVI- 


II-XVI î. Hr. 


Genii înaripate, flancând pomul vieţii, sigiliu descoperit la Tel el-Ajul, sec. XVI- 
I-XVI î. Hr. 


Către sfârşitul cărţii, în 1 Enoh 71, 7, ideea se reia: „Mai mult, serafimii, heruvimii, 
ofanimii - cei neadormiţi care păzesc tronul slavei Lui - înconjurau de asemenea”. 


Se pot distinge trei grupe menţionate în proximitatea lui Dumnezeu: heruvimii, 
serafimii şi ofanimii, primele două grupe fiind inversate în celălalt text, ceea ce 
atestă oscilarea în tendinţa de a da întâietate tradiției lui Isaia (serafimii) sau lui 
lezechiel (heruvimii). Ca o grupă angelică separată sunt înţeleşi ofanimii (ebr. 
ofannim), „roţile” în număr de patru de lângă fiecare faţă a fiarelor (cf. Iz. 1, 
15), înţelese ca vii pentru că „duh de viaţă era şi în roţi” (Iz. 1, 20). 


Se constată o tendinţă de a fixa numărul îngerilor, ca de exemplu în 2 Enoh 19, 6 
unde atât heruvimii, cât şi serafimii („cei cu şase aripi”) sunt în număr de şapte. "° 


În sfârşit, în Dn. 7 (versiunea Theodotion) apar trei dintre denumirile claselor 
angelice de la Sfântul Pavel: „tronuri” (thronoi - v. 9), „stăpâniri” (exousia - v. 27) 
şi „începătorii” (archai - v. 27, redând aramaicul şoltanaya”, la singular şoltan, 
înrudit de altfel cu arabul sultan). În Dn. 8, 10 (Theodotion) apare şi expresia 
„puterea cerului” (dynamis tou oura- nou), care redă ebraicul „oştirea cerului”. De 
altfel LXX traduce „Iahve al oştirilor” (Domnul Savaot) prin „Domnul puterilor”, 
acestea din urmă devenind o denumire angelică. "° 


1 James H. Charlesworth, The Old Testament Pseudepigrapha, vol. I, p. 134. 

1% Wesley Carr, Angels and Principalities: The Background, Meaning and Development of the 
Pauline Phrase hai archai kai hai exousiai, Cambridge University Press: Society for New 
Testament Studies. Monograph Series 42 , Cambridge, 1981, p. 37. 


Heruvim, deta- 
liu din templul 
sirian de la Ain 


Dara, sec. X î.Hr. 

Heruvim, detaliu din templul sirian de la Ain Dara, sec. X î.Hr. 
Concluzii 


Câteva concluzii sumare se impun. În perioada monarhică funcționează două 
variante angelice: 
=> antropomorfă, reprezentată de sfatul divin şi oştirea cerească, şi 
=> teriomorfă, reprezentată de heruvimi şi serafimi, cu multiple atestări 
grafice. 


Profeții scriitori din această perioadă nu manifestă un interes pentru ființele cereşti, 
descrierea chemării profetice din Is. 6 fiind o excepție. 


În perioada exilică şi post-exilică, pe fondul consolidării - mulţi cercetători ar 
spune naşterii - monoteismului, se constată o sporire a intere-sului faţă de îngeri, 
anume în literatura apocaliptică dedicată aşa cum îi arată şi numele „revelaţiilor” 
cereşti (fiarele/heruvimi, îngerul revelator la lezechiel şi redactorii săi, îngerul 
interpret la Zaharia). 


Pe de altă parte, în literatura narativă (Pentateuh şi Judecători) se pune accentul pe 
îngerul Domnului care se confundă cu Dumnezeu, deşi redactarea sacerdotală va fi 
foarte reținută în privinţa îngerilor (nu îi menţionează decât pe heruvimii de pe 
chivot şi pe cei brodaţi pe perdeaua Cortului Sfânt). 


În perioada elenistică, apocaliptica se dezvoltă şi mai mult: îngerii au nume (| 
Enoh, Daniel) şi se împart în diverse clase. 

În literatura din Qumran angelologia joacă un rol deosebit de important, rezervat 
însă exclusiv cercurilor inițiate care păstrau secretul învă-țăturilor şi numelor 
angelice. 


Noul Testament atestă o angelologie moderată, ca reacție probabil la doctrinele 
elaborate în curentele apocaliptice. 


Bogdan Tătaru-Cazaban - Între Dionisie Areopagitul şi Grigorie Palama, 
fundamente patristice ale angelologiei părintelui Dumitru Stăniloae 1" 


„Ingerii cunosc mai mult adâncurile Dumnezeirii; oamenii, mai mult taina ei (...) 

prin Inviere" Părintele Dumitru Stăniloae 


Preliminarii la o teologie a proximității 


Între reconstrucţia istorică şi interpretările post-moderne, problema fundamentală a 
angelologiei biblice, patristice sau contemporane rămâne medierea între fiinţa 
divină şi cea umană '*. Dar angelologia nu poate fi numai o reflecţie asupra 
statutului ontologic al intermediarului pentru că funcţia fiinţelor mediatoare este de 
a „converti abisul dintre Dumnezeu şi om într-un spaţiu al comunicării” 1. 


Există o preeminenţă a „funcţiei” asupra „naturii, pe care datele biblice au 
susținut-o dintotdeauna şi care se regăseşte în toate încercările de a gândi condiţia 
îngerului ca mediator, ca interval ontologic. Astfel, angelologia este în egală 
măsură o ontologie a intermediarului şi o teologie a proximităţii. Ea menţine în 
gândirea patristică şi medievală semnificația filosofică antică a intervalului 
(metaxy) şi ilustrează, din perspectiva istoriei ideilor, principiul continuității şi al 
plenitudinii, „marele lanţ al Fiinţei” 145 Ca interval, îngerul nu semnifică doar o 
distanță, ci se constituie ca loc al întâlnirii hermeneutice. Or, tocmai datorită 
faptului că îngerul face cu putință întâlnirea celor de care este „aproape”, 
angelologia devine o teologie a proximităţii. Transcendenţa prinde chip şi iese din 
tăcere prin mediatorii săi care, înfățişându-se şi vorbindu-le oamenilor, iau forma 
celor cărora li se adresează. 


14 Versiune revizuită şi adăugită a articolului „Între Dionisie şi Palama: o angelologie 
ortodoxă”, apărut inițial în Teodor Baconsky şi Bogdan Tătaru-Cazaban (ed.), Dumitru 
Stăniloae sau paradoxul teologiei, Anastasia, Bucureşti, 2003, pp. 371-393. 

12 Teologia dogmatică ortodoxă (TDO), I, Editura Institutului Biblic şi de Misiune al Bisericii 
Ortodoxe Române, Bucureşti, 1996, ed. a II-a, p. 298. 

13 Pentru o  argumentaţie a necesității angelologiei din perspectiva „paradoxului 
monoteismului”, Henry Corbin, „Necesitatea angelologiei”, în Paradoxul monoteismului, trad. 
de Janina Ianoși, Biblioteca Apostrof, Cluj, 1997, pp. 84-175. 

14 Andrei Pleşu, Despre îngeri, Humanitas, Bucureşti, 2003, p. 260. 

1% A. O. Lovejoy, Marele lanț al Fiinţei. Istoria ideii de plenitudine de la Platon la Schelling, 
traducere de Diana Dicu, Humanitas, Bucureşti, 1997. 


In îngeri, condiţia divină şi cea umană ajung la o „convieţuire” care nu este nici 
propriu-zis divină, întrucât e creaturală, nici propriu-zis umană, întrucât are 
libertăţile lipsei de materie, ci este semn al proximităţii. 


Îngerul ca făptură de interval care urcă şi coboară între cele două capete ale scării 
lui Iacob, este deopotrivă inferior şi superior: inferior ca fiinţă creată, superior ca 
mesager al lui Dumnezeu în relație cu omul. Dar această superioritate conţine, prin 
chiar faptul că aparţine unui mediator, posibilitatea unei redimensionări, pentru că 
nu se defineşte doar în funcție de Dumnezeu, ci şi în raport cu omul. Superioritatea 
îngerului constă în a coborî spre oameni, rămânând în urcuşul continuu al lumii 
sale, şi în a urca spre Dumnezeu, purtând semnul unei relaţii cu umanitatea: în 
splendoarea condiţiei de mediator celest, îngerul, de fapt, ascultă; în inima puterii 
sale stă o smerenie desăvârşită, care îl face să participe la relația dintre Dumnezeu 
şi om în mod paradoxal, retrăgându-se. Vocaţia mediatorului se vădeşte astfel a fi 
de ordinul diafanului '*: el este mediul sau receptacolul vederii; virtutea sa constă 
în a permite întâlnirea, în timpul căreia se retrage discret în spatele scenei. 


Chiar şi într-o situație de aparentă părăsire, Dumnezeu face ca firele alianţei sale cu 
omul căzut să fie țesute continuu de făpturile îngereşti '“” care nu sunt doar urmele 
unei transcendenţe ce se retrage sau îşi „întoarce privirea”, ci şi treptele care îi 
manifestă voinţa şi conduc spre prezenţa ei deplină. Ca mesageri, îngerii vădesc o 
intenție originară şi slujesc în virtutea unei cunoaşteri superioare: captează şi 
transmit ceea ce se refuză unei întâlniri frontale, dar, prin chiar faptul medierii, 
marchează distanţa faţă de prezenţa transcendentă. Astfel, dinamica deopotrivă 
ascendentă şi descendentă a lumii angelice constituie un coridor al proximităţii '%$ 
şi transformă o ontologie binară, dificil de conceput şi de experiat (transcendenţa 
vs. lumea creată), într-o ontologie unitară şi ierarhică. 


Ontologie ierarhică şi hristologie: interpretări dionisene 


1% Pentru istoria conceptului de diafan, Anca Vasiliu, Du diaphane. Image, milieu, lumiere dans 
la pensee antique et medievale, Vrin, Paris, 1997. 

' Armand Abecassis, „Genese, histoire et signification de langelologie dans la tradition 
d'Israel”, în A. Faivre et Fr. Tristan (dir.), LAnge et Vhomme, Albin Michel, Paris, 1978, pp. 83- 
106. De asemenea, art. Ayyqgkog, Gerhard Kittel (ed.), Theological Dictionary of the New 
Testament, transl. Geoffrey W. Bromiley, I, 1995 (19641), pp. 74-87. 

“8 Vezi A. Pleşu, „Îngerii. Elemente pentru o teorie a proximității”, în Limba păsărilor, 
Humanitas, Bucuresti, 1994. 


Dacă angelologia înseamnă un discurs despre ierarhie, ordine şi mediere, rolul 
esenţial îi revine lui Dionisie care integrează în gândirea creştină ceea ce Etienne 
Gilson numea „metafizica gradelor fiinţei ca etape ale exodului multiplului din 
Unu” 1. Structura ternară a lumii inteligibile, de sorginte plotiniană, pe care 
neoplatonismul târziu a diversificat-o enorm, îşi găseşte corespondentul creştin în 
viziunea ierarhică oferită de textele dionisiene. S-a spus că „universul lui Proclos 
este aproape acelaşi cu cel al lui Dionisie în privinţa structurii şi a funcţiilor sale” 


Analogiile structurale şi lexicale între neoplatonismul târziu şi ierarhiile dionisiene 
au făcut deja obiectul mai multor studii istorice fundamentale, ale căror teze 
parcurg, intervalul cuprins între susținerea originii neoplatonice directe a viziunii 
dionisiene *! şi afirmarea nuanţată a unei sinteze între cadrul neoplatonic şi 
elaborările patristice anterioare "°. Toate aceste teme fac parte din zestrea 


„platonismului creştin”. iu 


S-a remarcat de asemenea că o dată cu Dionisie angelologia este integrată într-o 
concepţie mai largă despre univers ca ordine, având două sensuri: o ordine 
arhitectonică şi o ordine a voinţei divine ca „loc al inteligibilităţii universului şi ca 
normă a ceea ce el trebuie să fie” !*. Astfel, făcând parte dintr-un cosmos traversat 
de o dinamică dublă - ascendentă şi descendentă - îngerii dobândesc funcţia de 
mediere inteligibilă (în sensul că universul nu poate fi înţeles fără creaturile pur 
spirituale), având atât rolul de a manifesta voinţa şi lumina Creatorului, cât şi pe 
acela de a converti întreaga ierarhie a creatului spre Creator, de a o orienta 
permanent spre Principiul ei. 


1 Etienne Gilson, Le Thomisme. Introduction au systeme de saint Thomas dAquin, Vrin, Paris, 
1927, p. 151. 

“5 Rene Rocques, Introduction, la Denys l'Areopagite, La Hierarchie celeste, etude et texte 
critiques par G. Heil, trad. et notes par M. de Gandillac, Sources Chretiennes [SC] 58, Cerf, 
Paris, 1958, p. LXVII. 

31! Hugo Koch, Pseudo-Dionysius Areopagita in seinen Beziehungen zum Neuplatonismus 
undMysterienwesen, Mainz, 1900, pp. 190-197. 

12 Cf. Salvatore Lilla, „Pseudo-Denys L'Areopagite, Porphyre et Damascius ”, în Y. de Andia, 
Denys lAreopagite et sa posterity en Orient et en Occident, Actes du colloque international, 
Paris, 21-24 septembrie 1994, Institut d'Etudes Augustiniennes, Paris, 1997, pp. 117-152. 

'5 Endre von Ivanka, Plato christianus. La reception critique du platonisme chez les Peres de 
VEglise, trad. fr. Elisabeth Kessler, PUF, Paris, 1990, pp. 247-273. 

4 Tiziana Suarez-Nani, Les anges et la philosophie. Subjectivite et fonction cosmologique des 
substances separees â la fin du Xllle siecle, Vrin, Paris, 2002, p. 15. 


Proclos şi Dionisie se întâlnesc în a acorda lumii inteligibile funcția de a fi „vocea 

lui Dumnezeu” şi expresia sa plurală, ceea ce nu înseamnă altceva decât o 

traducere filosofică a funcției religioase a mesagerilor ™. 


De asemenea, activitatea ierarhică de purificare, iluminare şi unire (sau desă- 
S l FA aa 156 
vârşire) corespunde cu exactitate celei întâlnite la Proclos ~”. 


Desigur, îngerii la care se referă Dionisie nu sunt zei, nu au o cauzalitate 
demiurgică, ci sunt integrați cu funcție mediatoare în ordinea providențială. Arhi- 
tectura pe care o prezintă cuprinde trei ierarhii, fiecare cu câte trei ordine: 
=> în prima ierarhie, cea mai apropiată de Dumnezeu, sunt serafimii, 
heruvimii şi tronurile; 
> în cea de-a doua, domniile, puterile, stăpâniile, iar 
> în cea de-a treia, începătoriile, arhanghelii şi îngerii. 


Fi 


Heruvim, Serafim, biserica Mănăstirii Tismana 


1 H, Koch, op. cit., pp. 266-269. 
6 Thid., pp. 174-178. 


Analize textuale detaliate au condus la concluzia că „toate elementele angelologiei 

dionisiene sunt prezente în tradiţia creştină anterioară” !. Denumirile ordinelor 

existau în tradiția patristică, dar ordinea lor varia chiar în interiorul aceleiaşi 


lucrări, poate cu excepţia heruvimilor şi serafimilor, aflaţi pe primele locuri. 


Deja Constituţiile apostolice conţin toate denumirile prezente la Dionisie: îngeri, 
arhangheli, tronuri, domnii, începătorii, stăpânii, puteri, oştiri veşnice, heruvimi, 


serafimi 158. 


Mai ales începând din secolul al IV-lea se întâlnesc liste de ordine angelice care au 
termeni identici sau aproape echivalenți cu cei folosiţi în corpusul areopagitic. 


DOS prezintă cel puţin o dată seria completă a celor nouă 


denumiri dionisiene: „După aceasta facem pomenire de cer, de pământ şi de 
mare; de soare şi de lună; de stele şi de toată zidirea cugetătoare şi 
necugetătoare, văzută şi nevăzută: de îngeri, de arhangheli, de puteri, de domnii, 
de începătorii, de stăpânii, de tronuri, de heruvimii cei cu multe feţe, spunând cu 
tărie cuvintele lui David: Măriţi pe Domnul cu mine. Facem pomenire şi de 
serafimi, pe care, în Duhul Sfânt, i-a văzut Isaia, Stând în jurul tronului lui 
Dumnezeu” 1%, 

C enumeră şapte dintre denumirile prezente la Dionisie 1%: 
îngeri, arhangheli, tronuri, domnii, începătorii, puteri, splendori, înălțări, virtuţi 
intelectuale sau inteligenţe. 


Insă nu este limpede dacă textul său oferă o enumerare exhaustivă a categoriilor 
lumii angelice sau o dezvoltare a problematicii naturii îngerilor, întrucât aceştia 
sunt numiţi „puteri intelectuale, inteligenţe, naturi pure şi neschimbătoare”. 


Sfântul loan Gură de Aur reţine aceeaşi enumerare ca şi Chiril al Ierusalimului, 
schimbând doar locul tronurilor: îngeri, arhangheli, puteri, tronuri, domnii, 

începătorii, stăpânii, heruvimi, serafimi gA 


“7 R, Rocques, Introduction, p. LVII. 

ë Const. Apost. VIII, 12, 27, ed. F. X. Funk, Didascalia et Constitutiones Apostolorum l, 
Paderborn, 1895, p. 504, 26-28. În acelaşi capitol mai apare o enumerare din care nu mai fac 
parte domniile, iar oştirile cereşti sunt înlocuite de eoni şi de oştiri. 

15 Cat. 23, 6, PG 33, 1113 B (Cateheze mistagogice V, 6, trad. de pr. Dumitru Fecioru, 
EIBMBOR, 2003, p. 361). 

1% Or, 28, 31. 


Dar într-un fragment din Contra anomeilor, în care prezintă ordinele cereşti, îi 

omite pe serafimi şi heruvimi Š „lar în altul inversează ordinea între ei, acordând 


z S Da e 1 
preeminență heruvimilor '®. 


Într-una dintre Catehezele baptismale 1%, ascensiunea apostolului Pavel este 
descrisă de-a lungul unui univers angelic care îl anunță pe cel dionisian: 
„Străbătând dincolo de toți îngerii, arhanghelii, tronurile, domniile, începătoriile, 
stăpâniile, toate puterile nevăzute, dincolo de heruvimi şi de serafimi, el 
statorniceşte mintea credincioşilor în fața tronului însuşi al regelui”. 


Ideea structurii ierarhice ar putea fi identificată la Chiril al Ierusalimului ca ordine 
inițiatică: „Dacă cineva - de ar fi cu putinţă - s-ar urca în primul cer şi ar privi pe 
îngerii care se găsesc acolo şi dacă, apropiindu-se de ei, i-ar întreba cum a născut 
Dumnezeu pe Fiul Său, probabil că ar răspunde: Deasupra noastră avem îngeri mai 
mari; întreabă-i pe aceia. Urcă-te la al doilea cer, ajungi chiar la al treilea, iar de 
poţi, la tronuri şi domnii, la începătorii şi stăpânii; chiar dacă ar ajunge cineva până 
la aceia, lucru cu neputinţă, nici ei nu vor spune ceva, căci nici ei nu ştiu.” 18 


R. Rocques evocă suplimentar un fragment din tratatul anonim De communi 
essentia Patris et Filii et Spiritus Sancti, pe care îl consideră „mai aproape de 
concepția lui Dionisie”: „Aşa cum cunoaştem o diferență de rang între puterile de 
sus, la fel putem observa această diferenţă în privinţa alcătuirii şi cunoaşterii lor: 
pe de o parte, tronurile, serafimii şi heruvimii primesc ştiinţa lor de la Dumnezeu, 
fără mediere, pentru că formează ordinele cele mai înalte şi trăiesc în intimitatea 
divină; pe de altă parte, aceste ordine le învaţă pe cele de rang inferior, şi tot astfel, 
ordinele superioare le învaţă pe cele inferioare; iar în privinţa ordinului cel mai de 
Jos, el este format din îngeri, care sunt şi povăţuitorii oamenilor”. 


Textul conţine în mod limpede teza medierii ierarhice a raporturilor angelice, 
definirea împreună a primelor trei ordine aflate în proximitatea imediată a lui 
Dumnezeu şi, pe de altă parte, a funcţiei îngerilor în raport cu oamenii, dar nu 


. vu... 


“ Omilii la Geneză, 4, 5, în Jaques Paul Migne ed., Patrologiae cursus completus, Series 
Graeca [PG] 53, 44. 

€ Sur Vincomprehensibilite de Dieu, II, SC 28, 1951, ed. F. Cavallera, J. Danielou, R. 
Flaceliere, pp. 136-138. 

© Ibid., III, SC 28, pp. 184-186. 

1% Huits catecheses baptismales, VII, 20, ed. A. Wenger, SC 50, 1957, pp. 238-239. 

© Cat. XI, 11, PG 33, 704B-705A (trad. rom., ed. cit., pp. 151-152). 

1% Cf. R. Rocques, Introduction, p. LXII-LXIII. 


Dar pentru că în lumea îngerilor discreția nu suprimă splendoarea, iar prezenţa 
diafană nu presupune inconsistenţa, întrebarea care a străbătut întreaga perioadă 
patristică, a cunoscut diferite expresii medievale de la mistica bernardiană până la 
reflecția asupra „nobleţei” omului în raport cu îngerul, la Dante şi Meister Eckhart 
167 şi a reprezentat un aspect central al controversei palamite din veacul al XIV- 
lea, a fost aceasta: ce efect are venirea lui Hristos, ca unic mijlocitor, asupra 
medierilor angelice? 


În universul dionisian, Hristos este deopotrivă „mintea cea mai înaltă dumnezeiesc 
ierarhică şi mai presus de ființă, începutul şi sfârşitul a toată ierarhia, sfinţirea şi 
lucrarea dumnezeiască şi puterea cea mai dumnezeiesc ierarhică” 1% şi cap al 
ierarhiei bisericeşti. Dar accesul la Hristos ca principiu al ierarhiei cereşti nu poate 
să nu ţină seama de treptele angelice. 

Îngerii, pe care Sfântul Grigorie de Nazianz îi numea „iniţiaţi Întrupării”, cunosc 
cei dintâi, potrivit lui Dionisie, tainele dumnezeieşti pe care le vor vesti oamenilor. 
lisus însuşi, ca om, se supune legii medierii angelice: „Ba văd că şi în taina 
dumnezeiască a iubirii de oameni a lui lisus au fost introduşi întâi îngerii, apoi prin 
ei a trecut şi la noi harul cunoștinței. (...) Căci (...) şi Iisus Însuşi, cauza mai presus 
de fiinţă a fiinţelor celor mai presus de ceruri, după ce a venit fără schimbare la 
noi, nu iese din buna rânduială potrivită oamenilor, aşezată şi aleasă de El, ci se 
supune ascultător chipurilor de lucrare stabilite de Tatăl şi Dumnezeu prin îngeri şi 
mijlocirea lor” '*. Cu alte cuvinte, îngerii nu sunt doar mesageri pentru oameni, ci 

mediază şi în legătură cu umanitatea lui Hristos `. 


1% Alain de Libera, Penser au Moyen Age, Seuil, Paris, 1991, pp. 299-347. Am schițat această 
relaţie într-un articol intitulat „Demnitatea îngerului şi noblețea omului la Meister Eckhart”, 
reluat în Bogdan şi Miruna Tătaru-Cazaban, Iter sapientiae. Studii patristice şi medievale, 
Galaxia Gutenberg, 2003, pp. 147-169. 

18 Dionisie Areopagitul, Despre ierarhia cerească, cap. IV, 4, în Opere complete, trad. de pr. 
Dumitru Stăniloae, Paideia, Bucureşti, 1996, p. 71. 


'% Ibid., pp. 21-22. 
' Jean Danielou, Les anges et leur mission d'apres les Peres de VEglise, Desclee, Paris, ed. a 
Il-a, 1990, p. 48. 


Paradoxal este că în persoana lui Hristos, „cauza mai presus de fiinţă a îngerilor” 
se supune, ca om, îngerilor. Prin Întrupare, Fiul întemeiază ierarhia umană în 
strictă dependenţă de ierarhia cerească. Astfel, venirea lui Hristos nu elimină 
funcția mediatoare a îngerilor în cunoaşterea lui Dumnezeu şi nici structura 
ierarhică a acestei medieri. Îngerii cunosc un progres continuu întru bine, dar nu-şi 
pot schimba locul pe care l-au primit şi la care aderă în mod spontan, într-o 
sinergie perpetuă cu voinţa divină !”!, în vreme ce oamenii pot trece de la o treaptă 
la alta a ordinii ierarhice, dar nu fără consacrare şi în lipsa unei chemări superioare. 


Consecința riguroasă a acestei necesități universale a medierii angelice pare a fi, 
după Rene Roques, unul dintre cei mai profunzi cunoscători ai universului lui 
Dionisie, că Hristos nu poate fi experiat direct de către credincioşi. Astfel, viziunea 
dionisiană în sens strict s-ar opune Părinților anteriori care susțineau mai degrabă o 
încetare a necesităţii rolului mediator al îngerilor 17. 


Jean Danielou vede în această „tensiune” două aspecte ale unei singure taine: pe de 
o parte, este vorba de iconomia vetero-testamentară ale cărei figuri intermediare 
prin excelenţă sunt îngerii; pe de altă parte, chiar dacă o dată cu Intruparea Fiului, 


“i R, Roques, L'univers dionysien. Structure hierarchique du monde selon le Pseudo- Denys, 
Cerf, Paris, 1983 (19541), p. 325. 
' De pildă, Eusebiu, Dem. Evang., VII, 2, PG 22, 540 C. 


care este şi „Ingerul” Noului Testament, necesitatea funcţiei mediatoare a îngerului 
Lo 
dispare, ea continuă totuşi ca slujire a unicului mediator 


O soluţie internă corpusului areopagitic propune tot Rene Roques: dacă am pune în 
legătură doctrina medierii universale din cele două Ierarhii cu experienţa descrisă 
în Teologia mistică, am avea, poate, o perspectivă mai completă asupra relaţiei 
dintre Hristos şi oameni "^. În acest cadru, ordinea ierarhică ar fi o pregătire şi o 
receptare a relației directe cu Dumnezeu, deşi această experienţă este foarte rară, 
proprie doar unor aleşi, şi de scurtă durată în viaţa pământească. 


În cele din urmă, concluzia lui Roques este că Dionisie, privilegiind doctrina 
medierilor ierarhice, „a minimalizat şi parţial a diminuat forţa vie care este 
consecinţa esenţială a Întrupării Cuvântului, şi anume prezenţa intimă a lui Hristos 
în conştiinţele creştine” 1%. 


Însă dacă vedem în scrierile lui Dionisie o teologie liturgică, după cum ne dezvă- 
luie remarcabil Andrew Louth, admițând în acelaşi timp inspiraţia lor neoplatonică, 
„contextul Teologiei Mistice nu este urcuşul solitar spre Dumnezeu al unui mistic, 
ci înălțarea spre altar a preotului sau, mai bine zis, a episcopului, care are loc 
pentru şi împreună cu întreg poporul lui Dumnezeu” 


Într-adevăr, în această interpretare, relaţia dintre unirea mistică şi medierea 
angelică are drept fundament comuniunea doxologică a îngerilor şi oamenilor, 
singura care ne permite, potrivit lui Dionisie, să vorbim despre o „asemănare” cu 
îngerii, ierarhia lor dobândindu-şi astfel sensul deplin în raport cu lumea 
pământească. 


Problema distanţei întreținute de ierarhie şi a „afirmării ordinii ierarhice care a 

putut părea uneori excesivă” , nu este deloc ocolită. Insă este privită sub o altă 


lumină, ţinând seama şi de ceea ce nu apare explicit în texte, pentru că este, de 


fapt, prezent peste tot. Acest principiu hermeneutic „holist” "5 îi permite lui 


1? Jean Danielou, op. cit., p. 50. 

“4 R, Roques, Lunivers dionysien, p. 328. 

1 R, Roques, art. „Denys”, în Dictionnaire de spiritualite, III, Beauchsene, Paris, 1967, col. 
284. 

18 Andew Louth, Dionisie Areopagitul. O introducere, trad. de Sebastian Moldoveanu, studiu 
introuctiv de diac. loan I. Ică jr., Deisis, Sibiu, 1997, p. 64. 

1 Ibid., p. 72. 

18 Pentru o perspectivă mai amplă asupra interpretărilor la Dionisie, vezi studiul introductiv al 
diac. loan I. Ică jr., la Andew Louth, op. cit. 


Andrew Louth să deplaseze accentul de pe funcția paradigmatică a ierarhiei cereşti 
pentru universul dionisian, aşa cum apărea la Rene Roques, pe experienţa 
contemplării iubirii divine, la care sunt chemaţi liturgic (deci şi ierarhic) toți 
oamenii şi care presupune totodată un răspuns nemijlocit din partea fiecăruia: „lar 
acest act de extaz reciproc ocoleşte sistemul ierarhiei: aşa cum Dumnezeu ocolește 
ierarhiile când creează, tot aşa şi făptura ocoleşte ierarhiile când realizează legătura 
ei nemijlocită cu Dumnezeu în iubirea extatică. 


Ce rost mai au atunci ierarhiile? Singura semnificaţie pe care le-o acordă Dioni- 
sie: aceea de a descoperi slava divină, de a fi o teofanie pură şi diafană şi de a 
chema astfel înapoi la Dumnezeu acele făpturi care şi-au pierdut sensul originii lor 
divine şi al frumuseţii dumnezeieşti”. 


În angelologia părintelui Stăniloae însă, discuţia în jurul dimensiunii ierarhice nu 
ocupă un loc central. Raporturile dintre ordinele angelice sunt văzute mai degrabă 
ca expresie a comuniunii ierarhice, citându-l pe Pachymeros (1242-c. 1310), a 
cărui parafrază la Dionisie '”*, inspirată şi de Sfântul Maxim mărturisitorul, pare să 
nu fi avut însă o influenţă deosebită în lumea bizantină, precum şi ca mişcare 
spirituală anagogică spre Dumnezeu, descriind deopotrivă un progres şi o 
stabilitate a căror relație este proprie temporalităţii eonice a îngerilor, aflată între 
devenire şi eternitate. 


Invocându-l la finalul capitolului consacrat angelologiei pe Sfântul loan Gură de 


Aur, potrivit căruia „şi îngerii au fost recapitulaţi împreună cu oamenii în capul 
comun al Bisericii”, părintele Stăniloae susţine ideea unui efect al Intrupării 


1 Cf. art. ,„Denys”, în Dictionnaire de spiritualite, III, col. 290. 


Liturghia îngerească, detaliu, altarul bisericii Mănăstirii Tismana 


şi al Invierii chiar şi în planul ierarhiei cereşti printr-o diminuare a distanţei, îngerii 
A A i: ia, i 
devenind astfel mai aproape unii de alţii 1%. 


În privinţa felului în care este privită diversitatea structurată ierarhic a lumii 
angelice, credem că părintele Stăniloae este mai aproape de interpretarea lui Endre 
von Ivanka. Potrivit acesteia, „succesiunea graduală a comunicării divinului, 
concepută în neoplatonism ca o degradare şi o diminuare a divinului, devine la 
Dionisie o pluralitate de forme ale participării imediate la divin, participare care 
este integrală şi desăvârşită la fiecare grad, chiar dacă în funcție de natura 
fiecăruia. Diferenţa între grade nu mai semnifică, la el, distincţii de valoare în 
planul fiinţei, ci indică doar o pluralitate a formelor fiinţei, necesară pentru a 
reflecta bogăţia fiinţei divine în diversitatea multiplă a fiinţelor finite” !5!. 


'% TDO, p. 308. 
'% E, von Ivanka, „La signification du Corpus Areopagiticum”, în Revue des Sciences 
Religieuses, 36, 1949, p. 18. 


Nu ştim dacă părintele Stăniloae cunoştea interpretarea lui von Ivanka, dar 
viziunea descrisă mai sus este similară celei prin care debutează secţiunea de 
angelologie din Teologia dogmatică, potrivit căreia bogăţia divină se reflectă în 
multitudinea treptelor creației spirituale, acestea fiind „structuri indefinite de 
comunicare a adâncimii infinite a lui Dumnezeu” 1%, care dau relief acestei 
adâncimi, iar pandantul unei astfel de oglindiri diverse este solidaritatea creației ca 
expresie a unităţii şi a unicităţii divine. 


Pe de altă parte, diversitatea formelor de manifestare a plenitudinii divine se 
întâlneşte, în structura lumii angelice, cu o pluralitate a intuițiilor care se disting 
prin intensitate '%. Dar ceea ce pare a fi mai relevant este faptul că E. von Ivanka 
respinge validitatea principiului neoplatonic al sferelor intermediare în viziunea lui 
Dionisie. El insistă asupra inspiraţiei fundamental creştine a corpusului areopagitic, 
susținând că în raporturile dintre diferitele ordine şi ierarhii cu Dumnezeu este 
vorba mai curând de o „co-activitate şi o conlucrare” ic 


Totuşi Rene Roques, deşi acceptă această din urmă idee ca fiind esenţială pentru 
concepția dionisiană, nu vede cum am putea eluda principiul medierii, afirmat de 

Dionisie cu prețul unor curajoase exegeze biblice ™. 


Oricum, în angelologia părintelui Stăniloae accentul nu cade pe raporturile 
ierarhice între îngeri şi pe superioritatea lor faţă de om, ci, dimpotrivă, pe dimen- 
siunea de slujire a vieții angelice. Dacă îngerul ca spirit pur, definit de o acuitate 
intelectuală superioară omului, de „un amor intellectualis greu de închipuit”, se 
bucură de o participare mai adecvată la spiritualitatea divină, aceasta nu înseamnă 
că desăvârşirea lui poate fi obținută în afara slujirii omului. 


Urmându-l pe Sfântul Grigorie Palama, părintele Stăniloae susține că îngerul a fost 
creat pentru a-i sluji omului 15, având în acest sens două funcţii descrise după 
modelul dionisian: 
=> una anagogică, de a urca lumea în eon, în temporalitatea înaintării 
neincetate în Dumnezeu, şi 


2 TDO, p. 290, 

3 Ibid. 

"4 E, von Ivanka, art. cit., p. 16, cf. CH 165 B. 

1 CH, cap. XIII, cf. R. Roques, op. cit., p. 325, dar şi A. Louth, op. cit., p. 86. 
6 Grigorie Palama, Hom. 3, col. 33 B-C, cf. TDO, p. 292. 


=> una hermeneutică, de a-i ajuta pe oameni „să înțeleagă realitatea eternă a 
lui Dumnezeu prin simbolurile sensibile ale lumii”, întrucât simbolurile 
sunt forma receptării umane a intuiţiei divine pe care o comunică îngerii. 


Ca putere spirituală care conlucrează la mântuirea omului, îngerul este privit din 
perspectiva relaţiei dintre două tipuri de slujire, prin care se menţine şi aspectul 
ierarhic: 
> slujirea proprie  făpturilor superioare, expresie a unei conştiinţe 
responsabile (în care putem vedea o accentuare a personalităţii îngerului, 
care nu este epuizată de transparenţa unei funcții), şi 
> slujirea venită din partea celor inferioare, dezvăluind aspirația de a 
participa la o cunoaştere şi la o desăvârşire superioară sau necesitatea 
unei Supuneri. 


Dacă slujirea lucrurilor materiale denotă o carenţă ontologică, slujirea superioară a 
îngerilor manifestă un surplus de fiinţă care trebuie comunicat. Convergenţa 
acestor două forme de asistenţă la nivel uman are ca temei atât superioritatea 
omului în creaţie, întrucât acesta este „dintr-un punct de vedere, mai mult după 
chipul lui Dumnezeu decât îngerii” 1%, cât şi Întruparea Fiului care putea 
îndumnezei întreaga creaţie doar asumându-și natura umană 155. 


Sfântul Grigorie Palama: argumentele superiorității omului faţă de înger 


Viziunea lui Meister Eckhart asupra relației dintre înger şi om în contextul 
teologiei îndumnezeirii şi al metafizicii intelectului, proprie şcolii lui Albert cel 
mare, are, în Bizanțul veacului al XIV-lea, un corespondent subtil în teologia 
Sfântului Grigore Palama, moment suprem de sinteză şi creativitate a tradiţiei 
orientale. Cunoscută pentru distincția sa între „esența? şi „energiile” lui 
Dumnezeu, distincție care a provocat polemici aprige, viziunea palamită îşi 
propune să apere caracterul real al experienţei spirituale a luminii divine şi totodată 
să ofere înţelegerea îndumnezeirii ca participare a creatului la necreat. 


Problema comunicării cu Dumnezeu aduce în prim plan diferenţa radicală dintre 
Creator şi creatură, dintre fiinţa în sine şi fiinţa prin participare. Or, pentru Palama, 
comunicarea înţeleasă ca o cunoaştere reală nu implică doar atingerea limitei, a 
hotarului dintre creat şi necreat, ci şi o comuniune pe care o acordă necreatul, o 


7 TDO, p. 293. 
18 TDO, p. 294. 


unire fără confuzie, o participare transfiguratoare. Astfel, Dumnezeu se face 
cunoscut prin energiile sale, fiinţa sa rămânând incognoscibilă. 


„Această distincție, afirmată ca dogmă de sinoadele zise „palamite”, este principiul 
însuşi al oricărei dezvoltări teologice a Sfântului Grigore Palama, care avea scopul 
să ofere o bază dogmatică experienţei mistice, să fundamenteze realitatea acestei 
experienţe pe o dogmă privind modul de existenţă a lui Dumnezeu. Totuşi, Palama 
nu a fost autorul acestei distincţii între esenţă şi energiile lui Dumnezeu; el a 
valorificat doar un punct de doctrină comun mai multor Părinţi” 1%. 

Angelologia palamită "° se construieşte în cadrul acestei teologii a vederii 
energiilor necreate, o teologie a experienţei Duhului Sfânt şi a îndumnezeirii, dar şi 
în continuitatea unei tradiţii potrivit căreia întruparea şi învierea lui Hristos au 
determinat o schimbare în relația dintre oameni şi ierarhiile cereşti. 


De pildă, pentru Sfântul loan Hrisostom '”, revelaţia hristică depăşeşte cu mult 
aşteptările îngerilor care sperau în eliberarea oamenilor din idolatrie, dar nu îşi 
puteau închipui că neamurile vor fi chemate să devină fii ai lui Dumnezeu, să 
alcătuiască Biserica, trup şi Mireasă a lui Hristos, în care ei, ca prieteni ai 

Mirelui, vor contempla o înţelepciune cu care nu erau obişnuiţi <. 


În această tradiţie se înscrie Sfântul Grigorie Palama, afirmând că Întruparea 
Cuvântului şi ceea ce urmează Veştii celei bune reprezintă chiar şi pentru îngeri o 
noutate capabilă să-i uimească şi să le suscite dorinţa de a o cunoaşte. De aceea, 
oamenii sau îngerii inferiori (exemplul predilect este Arhanghelul Gabriel - primul 
care a cunoscut taina Întrupării) pot transmite celor superiori o cunoaştere capabilă 
să-i îmbogăţească. Ceea ce înseamnă că principiul dionisian al medierii universale 
este suspendat prin venirea lui Hristos, care a adus posibilitatea vederii imediate şi 
a experierii directe a Dumnezeirii '%. 


'% Vladimir Lossky, „Teologia luminii la Sfântul Grigore Palamas”, în După chipul şi 
asemănarea lui Dumnezeu, trad. de Anca Manolache, Humanitas, Bucureşti, 2006, p. 48. 

'% Triade 2, 3, 10-11, pp. 634-635 ; 28, pp. 666-667 ; 30, pp. 670-671 ; 61, pp. 732-733 ; 73, pp. 
754-755 ; 3, 2, 15, pp. 874-875 ; 24, pp. 888-889, în Atto e luce divina. Scritti filosofici e 
teologici, testo greco a fronte, introduzione, traduzione, note e apparati di Ettore Perrella, con 
la collaborazione di Marco Zambon, Sofia Georgopoulos, Emanuele Greselin, Bompiani, „Il 
pensiero occidentale”, 2003. 

11 Sfântul Ioan Hrisostom, Hom. in Eph., 3, PG 52, 49-50, cf. Danielou, op. cit., p. 54. 

12 Grigorie de Nyssa, Hom. in Cant., 8, PG 44, 948 D-949 B. 


13 Grigore Palama, Tr. II, 3, 28-30. 


x A : 194 : _ o 
După Jean Meyendorff, în disputa cu Varlaam - , care susținea o lectură riguroasă 
în această privință a corpusului areopagitic, Palama salvează autoritatea lui 
Dionisie aplicându-i „un corectiv hristologic” (inițiat deja de Sfântul Maxim 

mărturisitorul), dar şi o exegeză „forțată şi artificială” E 


Pe de altă parte, în opinia lui Andrew Louth, contrastul dintre Dionisie şi Maxim 
sau Palama s-ar baza pe o distincție între teologie şi teurgie, ultima fiind înțeleasă 
ca „activitate a ierarhiei”, ceea ce este însă „pur şi simplu o neînțelegere” FA 
întrucât Dionisie nu foloseşte theourgia decât în sensul de lucrare divină în act, mai 


precis de lucrare a lui Hristos Cel Întrupat; liturghia este astfel o celebrare a 

„actelor lui Dumnezeu, mai cu seamă a Intrupării” şi tocmai în aceasta constă 


orientarea hristo-centrică dionisiană. Pe de altă parte, Dionisie îi oferă Sfântului 
Maxim „genul de cosmografie de care are nevoie pentru a elabora dimensiunile 
cosmice ale Întrupării şi Liturghiei” '%. 


Aşadar, Sfântul Grigorie Palama nu „deformează” sensul scrierilor dionisiene, ci le 

receptează în sensul lor profund, ilustrând „continua influenţă a lui Dionisie în ceea 

ce priveşte înţelegerea sa asupra întâlnirii iubitoare cu Dumnezeu în întunericul 

divin” . 


1% Vezi Jean Meyendorff. „Notes sur l'influence dionysienne en Orient”, în Byzantine 
Hesychasm: historical, theological and social problems. Collected Studies, Variorum Reprints, 
London, 1974, pp. 547-552. De asemenea, Antonio Rigo, „Il corpus pseudo- dionisiano negli 
scritti di Gregorio Palamas e di Barlaam del 1336-1341”, în Ysabel de Andia (dir.), Denys 
IAreopagite et sa posterity en Orient et en Occident. Actes du Colloque International, Paris, 21- 
24 septembre 1994, Institut d'Etudes Augustiniennes, Paris, 1997, pp. 519-534 şi Juan Nadal, 
„Denys l'Areopagite dans les Traites de Gregoire Akindynos ”, în Ysabel de Andia (dir.), op. cit., 
pp. 533-562. 

1% J. Meyendorff, Introduction à l'etude de Grégoire Palamas, Seuil, Paris, p. 262. Vezi şi Adolf 
Martin Ritter, „Gregor Palamas als Leser des Dionysius Ps.-Areopagita ”, în Ysabel de Andia 
(dir.), op. cit., pp. 563-577. 

*% A. Louth, „Influenţa lui Dionisie Areopagitul asupra Sfântului Maxim Mărturisitorul”, în A. 
Louth, Dionisie..., p. 194. 

Ibid., p. 195. 

'% Ibid., p. 198. 

1 A. Louth, op. cit., p. 161. 

Maita Domnului c cu Truna şi Arno hală pronaosul biserieii Mănăstirii. 
Moldoviţa, 1537 


Totuşi, trebuie să remarcăm faptul că şi pentru Meyendorff, Dionisie constituie o 
sursă importantă în privinţa „interpretării eshatologice a Schimbării la Faţă” 2%, 
astfel încât contrastul invocat mai înainte nu mai este valabil cel puţin inin 
aspect esențial al teologiei palamite. 


Sfântul Grigorie Palama susține că ierarhia îşi păstrează întreaga semnificație de 
dinaintea venirii lui Hristos doar în ordinea naturii, idee pe care o regăsim întocmai 
la părintele Stăniloae %', şi că noul principiu al ordinii hristice este harul. Felul în 
care resemnifică doctrina dionisiană comportă trei aspecte principale: 

1) o reacţie împotriva caracterului constrângător al ierarhiei, invocând principiul 
potrivit căruia Dumnezeu nu Se supune legilor creaţiei, deci nici medierii angelice; 
2) înţelegerea mântuirii prin Hristos ca început al unei noi creaţii, ca o 
împrospătare a relațiilor care definesc creatura în raport cu Dumnezeu, ceea ce 
implică forme noi de revelare şi de lucrare a lui Dumnezeu în lume; 

3) întruparea Celui care este singurul mijlocitor suprimă necesitatea medierii prin 
îngeri: Dumnezeu a coborât printre oameni, asumându-Şi propria lor natură şi 
instaurând o relaţie directă. Astfel, în ordinea harului de după Întrupare şi Înviere, 


2 Cf Dionisie, Despre numele divine, I, 4, PG 3, 592 C; Meyendorff, op. cit., p. 267. 
21 TDO, p. 299. 


natura umană nu se află doar deasupra celei angelice, ci are, potrivit lui Palama, şi 

puritatea absolută, prin faptul enipostazierii sale, inaccesibilă îngerilor *?. 


Totuşi, în experiența luminii necreate, există o „asemănare” reală între oameni şi 
îngeri ca semn al unei comuniuni naturale, dar şi al identității luminii care este 
Dumnezeu ce se revelează pe sine atât făpturilor cereşti, cât şi celor aflate în trup. 
Accederea la lumina „supra cerească” nu presupune numai o purificare, ci şi o 
depăşire a intelectului, proprie deopotrivă intelectului angelic şi celui uman 
„devenit îngeresc prin eliberarea de patimi” °”. Intelectul vede „suprafiresc” nu 
fiinţa lui Dumnezeu, ci îl vede „pe Dumnezeu care se revelează” 7%. Experienţa 


vederii este comună cu cea a îngerilor, primii receptori ai luminii 
63 64 


îndumnezeitoare, care este „hrana celor din cer” şi, potrivit lui Evagrie, citat fără să 
fie numit, „dovada iubirii lui Dumnezeu faţă de oameni”. 


Intelectul uman, devenit „supraceresc”, se uneşte „vădit şi negrăit” cu Dumnezeu, 
primind frumuseţe de la frumuseţea originară şi umplându-se „de strălucire în 
atingere cu strălucirea lui Dumnezeu”: „În acelaşi fel se umplu şi duhurile cele mai 
presus de lume, cum spune cel ce a luminat pentru noi cerul şi a descris ierarhiile 
lor, care se împărtăşesc « nu numai de cunoştinţa şi ştiinţa dată în prima treaptă, ci 
şi de prima lumină de la Izvorul treimic cel mai înalt, după ierarhia lor; ba devin 
părtaşe şi privitoare nu numai ale unicei slave treimice, ci şi ale arătării luminoase 
a lui Iisus, Care S-a descoperit ucenicilor pe Tabor »” °. Lumina de pe Tabor este 
revelarea luminii necreate prin „condescendenţă” faţă de creaturi, pentru că bogăția 
ei nu poate fi receptată integral nici de îngeri *%. 


Într-una dintre scrierile sale cele mai importante pentru problematica ange- 
lologiei, M sustinea tocmai inaccesibilitatea şi 
incognoscibilitatea ființei divine chiar şi pentru îngeri, cunoaşterea lui 
Dumnezeu fiind posibilă doar prin „pogoră-mânt”: „Dar ca să afli că nu numai 


*% Hom. 62, cf. J. Meyendorff, Introduction..., p. 252. 

"3 Triada 1, 3, trad. Stăniloae, în Pr. Dumitru Stăniloae, Viaţa şi învăţătura Sfântului Grigore 
Palama, Scripta, Bucureşti, 1993, p. 281 (Stăniloae foloseşte cuvântul „minte ” pentru a reda pe 
nous). 

*% Ibid. 

*% Ibid., p. 283, citat din PG 3, 208-209. 

*% Antireticul V contra lui Achindin, în Pr. D. Stăniloae, Viaţa, p. 398. Despre tradiţia 
interpretării Luminii taborice, v. VI. Lossky, „Teologia luminii la Sfântul Grigore Palamas”, în 
După chipul şi asemănarea lui Dumnezeu, p. 56. 


oamenii, ci şi puterile cele de sus nu se pot apropia de fiinţa lui Dumnezeu, 
ascultă ce spune Isaia, iar când spun Isaia, spun hotărârea Domnului (...). 
Spune-mi, pentru ce pricină îşi acoperă feţele şi pun înainte aripile? Pentru care 
altă pricină dacă nu pentru aceea că nu pot suferi fulgerul, care iese de la tronul 
lui Dumnezeu, şi sclipirile acelea? Deşi Serafimii nu vedeau lumina aceea 
curată, nici însăşi fiinţa aceea prea curată a lui Dumnezeu, ci cele ce vedeau 
erau un pogorământ. Dar ce este pogorământul? Când Dumnezeu nu se arată 
aşa cum este EL, ci se arată atât cât este în stare să-L vadă cel ce poate, când îşi 
potriveşte arătarea Feţei Lui pe măsura slăbiciunii celor ce-L văd”. 


Potrivit Sfântului Grigorie Palama, perseverenţa în unificarea intelectului prin 

rugăciune este urmată de „sădirea unei aptitudini aşa-zicând îngereşti, care face cu 

putinţă ca firea noastră să intre în legătură cu cele mai presus de fire” *%. 


Păstrând antinomia căilor dionisiene, aşa cum o va face şi Nicolaus Cusanus, în 
Occident, vederea energiilor necreate rămâne cu totul inefabilă, depăşind 
deopotrivă demersul catafatic şi apofatic, căci Dumnezeu este dincolo de 
cunoaştere şi necunoaştere. 

Ca şi pentru Nemesius din Edessa, Sfântul Grigore de Nazianz °” şi Sfântul 
Maxim mărturisitorul, omul este, pentru Sfântul Grigore Palama, microcosmos, 
„convergenţă a universului”. 


Grigore de Nyssa însă respinsese ideea ca insuficientă pentru a reda măreţia 
A A . . 21 
omului, întrucât o raporta doar la universul material 0. 


La Sfântul Maxim, omul microcosmos avea funcţia de mediere între cele cinci 

distincții sau polarităţi: creat şi necreat, inteligibil şi sensibil, paradis şi lumea 
. . SA . . i 211 . . 

oamenilor, cer şi pământ, masculin şi feminine “ . Vocaţia unificatoare a 


27 Cuvântări împotriva anomeilor, III, 3, trad. de pr. Dumitru Fecioru, EIBMBOR, 2007, pp. 45- 
46. 

„Capitole despre rugăciune şi curăţia inimii”, în Grigorie Palama, Scrieri II: Fecioara 
Maria şi Petru Atonitul, prototipuri ale vieţii isihaste şi alte scrieri duhovniceşti, studiu 
introductiv şi traducere de diac. loan I. Ică jr., Deisis, Sibiu, 2005, p. 251. 

*% Or. 38, PG 36, 324; Or. 45, 632. 

"19 Despre facerea omului, cap. XVI, trad. de pr. T. Bodogae, PSB 30, EIBMBOR, Bucureşti, 
1998, p. 46. 

* Cf L. Thunberg, Omul şi cosmosul în viziunea Sfântului Maxim Mărturisitorul, trad. de 
Remus Rus, EIBMBOR, Bucureşti, 1999, p. 74. 


umanităţii traversează, de fapt, reflectarea structurii cosmosului, restaurând sensul 
creaţiei după model hristic. 


Potrivit UNEORI, ici măreția universului e cantitativă, cea a 


omului este de ordinul demnităţii sale 22: „ (sufletul) e lucru mare şi minunat şi 
care transcende tot (universul), vede totul, stăpâneşte peste toate şi în acelaşi 
timp cunoaşte şi primeşte pe Dumnezeu, fiind mai mult decât orice un rezultat al 
măreției transcendente a Meşterului Său; şi nu numai că ÎI primeşte pe 
Dumnezeu prin luptă (ascetică) şi har, dar poate şi să se unească cu El într-o 
unică ipostasă. Căci singur omul dintre toate cele pământeşti şi cereşti a fost 
creat „după chipul” Celui ce l-a plămădit ca să privească spre EI, să-L iubească 
pe El şi să fie inițiat şi închinător numai al Lui, iar prin credinţa, înclinarea şi 
dispoziţia faţă de El să-şi păstreze frumuseţea” 7%. 


Astfel, intelectul omului depăşeşte în demnitate „cerul”, pentru că, în calitate de 
chip creat al lui Dumnezeu, îl poate cunoaşte pe Dumnezeu şi, mai ales, poate 
primi, dacă vrea, „să devină dumnezeu, înălțându-se cu trupul umilinţei” 74. 


Crearea sa „după chipul” lui Dumnezeu se referă, în viziunea palamită, la natura 
intelectului pe care o are în comun cu îngerii. Aceştia sunt superiori prin 
incorporalitate şi proximitate faţă de natura necreată, dar sunt „slujitori” împreună 
cu oamenii. Superioritatea lor priveşte „rangul” sau poziţia în ordinea creaţiei, în 
vreme ce omul le este superior ca vocaţie şi finalitate: „Prin urmare, orice altă 
natură inteligentă e sclavă a Lui împreună cu noi şi „după chipul” celui ce a creat- 
o, chiar dacă sunt mai de cinste decât noi, întrucât sunt în afara unor corpuri şi mult 
mai aproape de natura întru totul necorporală şi necreată. (...) Unii dintre aceştia 
(îngerii) care şi-au păzit rangul (taxis) şi îndrăgesc lucrul pentru care au fost făcuţi, 
măcar că sunt sclavi împreună cu noi, sunt cinstiți de către noi în ce priveşte 
rangul.” *P 


„Fiinţa” sau „esenţa” acestei naturi inteligente este „viaţa”. Insă, spre deosebire de 

îngeri, viaţa oamenilor este şi „energie” care face ca trupul unit cu sufletul să fie 

viu şi să poată participa la nemurire ^”. 


22 „Cuvânt despre intrarea în Sfânta Sfintelor ...”, în Ibid., p. 209. 
"3 „Capitole antropologice, psihoteologice şi economice”, în ibid., pp. 253-254. 


24 Thid., pp. 209-210 şi 253-254. 
"5 Ibid., pp. 254-255. 
25 Thid., p. 267, 


Dar natura inteligentă a îngerilor nu are viaţa şi drept o activitate, fiindcă n-a 

99 

primit de la Dumnezeu un trup din pământ unit cu ea, ca să primească şi o putere 

făcătoare de viaţă cu referire la acesta” ^`. 


Deşi viaţa îngerilor nu este şi energie, totuşi ei sunt făpturi compuse, întrucât fiinţa 
lor admite o calitate contrară: bunătatea sau răutatea, ei nefiind buni decât prin 
participare 75 . 

Reflectând lectura din De Trinitate, în traducerea lui Maximos Planudes 71%, 
Palama prezintă natura inteligentă şi raţională a sufletului şi a îngerului ca având o 
constituţie treimică: nous, logos, eros. La om, intelectul (nous) este privit depotrivă 
ca „energie” (activitate noetică) şi ca „dynamis”, capacitate de a determina 
activitatea noetică, echivalată în limbaj spiritual cu „inima”. „Eros”-ul, ca relaţie a 
logos-ului cu nous-ul, reprezintă partea pneumatică a naturii umane care constă în 
„puterea de a da viaţă trupului” (pneuma zoopoion) °”. Însă „natura inteligentă şi 
raţională a îngerilor are şi inteligenţă (nous) şi rațiune (logos) şi dragoste (eros) a 
inteligenţei faţă de rațiune, dragoste care este şi ea din inteligenţă şi coexistă pururi 
împreună cu rațiunea şi inteligenţa şi care ar putea fi numită şi duh (pneuma) ca 
unul care însoţeşte pururi raţiunea. Dar ea nu are acest duh şi ca făcător de viaţă, 
fiindcă nu a primit de la Dumnezeu un trup din pământ unit cu ea” 7. 


Superioritatea naturii umane față de cea angelică constă în faptul că „natura 
inteligentă şi raţională a sufletului (...) a fost ea singură creată de Dumnezeu după 
chipul Lui mai mult decât îngerii incorporali” 7. Omul a respins prin cădere şi 
păcat asemănarea, dar nu a pierdut chipul. Această „demnitate? depăşeşte 
caracterul incorporal al fiinţelor angelice, îngerul şi sufletul fiind în egală măsură 
realităţi incorporale. 


Prima explicitare a „chipului” şi, prin urmare, primul semn al superiorității 
omului constă în capacitatea de a alege, dar numai dacă este în acord cu pecetea 


%7 Ibid., p. 258. 

*% Ibid., pp. 258-259. 

"5 Cf. Rheinhardt Flogaus, Theosisbei PalamasundLuther. Ein Beitrăgzum okumenischen 
Gesprăch, Gottingen, 1997. 


* Ibid., pp. 266-267 (am păstrat doar una dintre cele două variante terminologice din 
traducere). 

21 Ibid., pp. 266-267. 

22 Ibid., p. 267. 


creării sale: „Nimic nu e mai bun decât omul, întrucât poate să delibereze, să ia 
o hotărâre şi prin ea să cunoască şi să afle ce e de folos, dar numai dacă îşi 
păzeşte rangul (taxis) şi se cunoaşte pe sine însuşi şi pe Singurul mai bun decât 
el (...). Căci chiar şi îngerii, măcar că Sunt mai presus de noi prin demnitate, şi ei 
slujesc sfaturilor pentru noi ale Aceluia, „fiindcă sunt slujitori trimişi pentru cei 
ce vor moşteni mântuirea” (Evr. 1, 14). (...) Și chiar dacă ne sunt superiori în 
multe, sunt însă unele în care Sunt în urma noastră, cum Spuneam şi vom spune, 
în ce priveşte faptul de a fi „după chipul” Creatorului, şi din pricina cărora am 
fost făcuţi mai mult decât ei „după chipul” lui Dumnezeu.” °”. 


Pe lângă libertatea voinţei, evocată în acelaşi sens şi într-o expunere sintetică a 
Sfântului Ioan Damaschin 2%, Sfântul Grigorie Palama introduce încă trei rațiuni 
ale faptului de a fi mai mult decât îngerii după chipul lui Dumnezeu: 


“5 Ibid., pp. 270-271. 
24 Despre cele două voințe ale lui Hristos, trad. de pr. Olimp Căciulă, cronologie, note şi 
bibliografie de B. Tătaru-Cazaban, Anastasia, 2004, p. 29. 


Cinul/lerarhia 

cerească, detalii 
pictură exterioa 
ră, absida altaru 
lui bisericii Mă- 
năstirii Suceviţa 


cca. 1596 


1. a avea „viaţa ” ca „energie” pentru trup. Prin aceasta, omul format din „esenţă” 
ŞI „energie”, ultima fiind manifestarea „esenţei” în raport cu trupul căruia îi dă 
viaţă, este cu adevărat chipul lui Dumnezeu, incognoscibil ca „esență” şi 
revelându-se pe sine ca „energie”. 


Trebuie să notăm în acest punct că, potrivit Sfântului Grigore de Nyssa, 
incognoscibilitatea lui Dumnezeu se reflectă în mod necesar în caracterul 
incognoscibil al chipului lui Dumnezeu în om, care devine astfel imposibil de 


definit 2%. 


Pe de altă parte, crearea „după chipul” se aplică la întregul naturii umane, ceea ce 
se regăseşte explicit şi la Sfântul Grigorie Palama, corporalitatea fiind integrată în 
definirea creării „după chip” a omului, spre deosebire de numeroase interpretări 
patristice, iar „energia” umană corespunzând „energiei” creatoare a divinității. Am 
putea spune că sufletul se manifestă ca energie a trupului aşa cum Dumnezeu se 
descoperă pe sine ca lumină necreată. Crearea omului „după chipul lui Dumnezeu” 
are astfel o dimensiune incarnaţională, hristologică ”, şi una pneumatologică. În 
calitate de „chip energetic”, potrivit expresiei lui Flogaus °”, omul reflectă 
deopotrivă manifestarea lui Dumnezeu în creaţie prin „cele două mâini” ale sale, 
cum spunea Sfântul Irineu al Lyonului, prin Hristos şi prin Duhul Sfânt, fiind prin 
urmare „mai mult” decât oglinda trinitară a structurii angelice. 


2.a fi menit să stăpânească creaţia vizibilă, ca reflex al structurii lăuntrice, în care 

este prezentă facultatea archikon “°, în vreme ce îngerii au fost rânduiți să 
supravegheze creaţia, după căderea omului. 


Potrivit Sfântului loan Damaschin, „(...) ceea ce este mai propriu sufletului, ceea 
ce îl deosebeşte de esenţa îngerilor, este (...) faptul de a conduce liber şi după 
propria lui dorință, sau voinţă, trupul şi dorinţa neraţională, pofta, mânia şi 
mişcarea instinctivă, stăpânind în chip natural trupul, tocmai ca pe un sclav al 
propriei sale naturi. Pentru aceasta, omul este mai mult decât îngerii în ceea ce 
priveşte „chipul lui Dumnezeu”. 


*5 Vezi VI. Lossky, Introducere în teologia ortodoxă, traducere de Lidia şi Remus Rus, Ed. 
Sophia, Bucureşti, 2006, p. 167. 

* St Gregory Palamas, The One Hundred and Fifty Chapters, Pontifical Institute of Medieval 
Studies, Toronto, 1988, pp. 19-21; „Gregory Palamas”, în C. G. et V. Conticello (ed), La 
theologie byzantine et sa tradition (ĂlIle-XIXe siecles), Brepols, Turnhout, 2002, p. 170. 

* R, Flogaus, op. cit., pp. 139-154. 

28 „Capitole antropologice, psihoteologice şi economice”, p. 283. 

Căci îngerul nu are un sclav natural şi nici nu este în chip natural stăpân” °”. 


Accentul în această viziune cade mai degrabă asupra relaţiei de tipul „stăpân- 
sclav” dintre suflet şi trup, şi mai puţin asupra manifestării sufletului ca dătător de 
viaţă. Este, de altfel, ecoul interpretării patristice a vocației omului de a fi stăpân în 
sensul puterii lăuntrice asupra naturii, el nefiind supus „suveranităţii naturii, ci 
putând să ia hotărâri potrivit propriei sale judecăţi, căci virtutea este independentă, 
fiind propriul său stăpân” 7%. 


VI. Lossky consideră că prin această viziune se afirmă în mod clar preeminenţa 
persoanei asupra naturii în fiinţa umană 231 Astfel, asocierea, în cazul omului, 
dintre vocaţia de a fi stăpân şi libertate aduce în planul relației cu îngerul tema 
raportului dintre libertate şi natură: în slujirea îngerului pare a fi mai multă natură 
decât în „asemănarea” cu Dumnezeu pe care omul o redobândeşte prin libertatea de 
a stăpâni natura. 


3. a fi creator: „Ar putea spune cineva că, între multe altele, ne arată că suntem 
mai mult decât îngerii după chipul lui Dumnezeu şi caracterul trinitar al cunoaşterii 
noastre, nu numai pentru că este trinitar, ci şi pentru că cuprinde orice gen de 
cunoaştere. Fiindcă noi singuri dintre toate creaturile avem pe lângă facultatea 
inteligentă şi cea raţională şi pe cea senzitivă, care fiind unită prin fire cu cea 
raţională inventează o mulţime extrem de variată de meşteşuguri şi ştiinţe.” 2”. 
Ecoul direct al acestui argument al superiorității omului în viziunea palamită poate 
fi regăsit în teologia secolului al XX-lea la părintele Dumitru Stăniloae, potrivit 
căruia slujirea îngerilor este interpretată ca asistență acordată formei sub care 
trebuie să se exprime darul creator al omului (pecete a chipului lui Dumnezeu în 
om): transfigurarea naturii materiale. 


Cunoaştere şi comuniune: angelologia părintelui Dumitru Stăniloae 


Stăpânirea lumii materiale are tocmai sensul de a o transforma într-un receptacol al 
spiritului, de a permite o comunicare a Duhului prin materie, ceea ce presupune 
exerciţiu, luptă, efort, asceză în vederea redobândirii dimensiunii iconice a lumii. 
Însoţind această lucrare specifică omului, îngerii îşi împlinesc puterea cosmică 
asupra elementelor °° prin susţinerea inspirată a efortului de a face transparentă 


22 Grigore de Nyssa, Despre facerea omului, XVI, PG 44, 184B. 

*% Despre cele două voințe ale lui Hristos, p. 29. 

* VI. Lossky, Introducere în teologia ortodoxă, p. 169. 

*% „Capitole antropologice, psihoteologice şi economice”, pp. 284-285. 


33 TDO, p. 303. 


materia - un transfer diafan din lumea duhurilor netrupeşti asupra lumii materiale, 
transfer căruia îi corespunde, în plan uman, reflectarea într-un trup spiritualizat a 
fiinţei îngerilor **. 


Acesta este unul dintre aspectele cele mai însemnate ale viziunii părintelui 
Stăniloae despre îngeri, a căror rațiune de a fi se împlineşte în transfigurarea 
trupurilor, prin care se descoperă, după cum spune şi Sfântul Vasile cel mare, 
frumuseţea dumnezeiască, fiind totodată şi o ilustrare a solidarităţii între spiritual şi 
sensibil. 


Un alt aspect al acestei solidarităţi constă în „transmiterea reciprocă a cunoaşterii” 
între îngeri şi oameni. Aici avem contribuţia esenţială a angelologiei părintelui 
Stăniloae, obținută prin aplicarea explicită a principiilor teologiei Sfântului 
Grigorie Palama la interpretarea textelor dionisiene şi prin continuarea unei 
hermeneutici patristice a momentului Înălţării Domnului. Dacă Naşterea este, în 
viziunea multor Părinţi *, momentul jubilaţiei angelice - Fiul venind într-ajutor 
şi îngerilor neamurilor, care nu mai reuşeau în vremea din urmă să-i îndrume 
pe oameni spre Dumnezeu - Înălțarea este momentul stuporii angelice 236; deşi 
aud vestea biruinţei, adusă cu glas mare de îngerii din cetele mai de jos, mai 
aproape de pământ, îngerii din ceruri nu-L recunosc pe Fiul care se înalță cu 
trupul purtător al semnelor pătimirii Sale. Şi nu doar aceasta îi umple de uimire, 
ci mai ales înălțarea naturii umane, asumate de Cuvântul lui Dumnezeu, pe 


tronul slavei Sale °”. 


Inălţarea Domnului este, în această privinţă, semnul unei noi ordini şi pentru 
îngerii care beneficiau de o cunoaştere superioară. Ei primesc abia atunci revelaţia 
deplină a tainei Intrupării şi a înţelepciunii infinit variate a lui Dumnezeu. 


Această cezură în istoria medierilor îngereşti este reafirmată şi în teologia 
părintelui Dumitru Stăniloae: „Câtă vreme Dumnezeu stătea mai la distanţă, 
cunoaşterea despre El era comunicată în mare parte prin îngeri. Oamenii primeau 
prin îngeri, care le sunt mai accesibili, o anumită fermitate a intuiţiei absolutului, 
încă foarte depărtat spiritual de ei (...). Dar când Fiul lui Dumnezeu ia trup 


24 TDO, p. 304. 

35 Origen, Hom. in Luc., 12; Eusebiu, Dem. Evang. IV, 10, PG 22, 277 B; Com. in Psalm. 71, 
PG 23, 808 D; Hilarie din Poitiers, Com. in Mat., VII, 3, PL 9, 955; Tract. In Psalm. 2, PL 9, 
280 A; cf. Jean Danielou, op. cit., p. 45. 

36 Justin martirul şi filosoful, Dial. 36, 4-5; Irineu, Demonstrarea propovăduirii apostolice, 84; 
Ioan Hrisostom, Serm. Ascens. 4, PG 50, 449; Eusebiu, Com. Ps. 23, PG 23, 224 A. 

* Jean Danielou, op. cit., p. 59. 


omenesc, Dumnezeirea se revelează prin trăirea şi transfigurarea celor omeneşti 

într-un mod care nu poate fi experiat sau înţeles de îngeri” 7’. 


Dar părintele Stăniloae insistă nu atât asupra supremei înălțări a naturii umane în 
Dumnezeu, cât asupra modurilor de revelare a lui Dumnezeu în planul sensi- 
bilităţii, adică al spiritului întrupat, pe care îngerii nu le pot cunoaşte decât în 
relație cu oamenii. Există o complementaritate între tipul de cunoaştere angelică 
(revelarea lui Dumnezeu pentru un spirit pur) şi tipul de cunoaştere umană definit, 
poate şi după o sugestie balthasariană, ca „estetică spirituală” (revelarea lui 
Dumnezeu pentru un spirit întrupat) 2% alcătuind împreună „un receptacol deplin 
al revelării lui Dumnezeu şi al valorificării ei” “0. Pe lângă formele de manifestare 
divină în sensibil, făcute posibile de Întrupare şi vestind îngerilor dimensiunea 
chenotică şi suprem iubitoare a Dumnezeirii, relația directă cu omul prilejuieşte 
totodată făpturilor cereşti o apropiere de felul de a fi al spiritului întrupat. Aşadar, 
nu este vorba doar de descoperirea unor aspecte noi, proprii acţiunii divine în 
lumea materială, ci şi de o „comuniune lăuntrică atât de intimă” a îngerilor cu 
oamenii „încât (aceştia) pot vedea prin ochii oamenilor ca şi când ar fi ai lor şi pot 
simţi cu oamenii bucuriile şi durerile provocate în ei de lumea sensibilă” 7 - o 
descriere insolită, care pare a fi în contradicție cu ideea formulată peste câteva 
pagini (p. 298), atunci când se spune că îngerii „nu cunosc nici chiar gândurile 
nemanifestate ale oamenilor” **; o descriere care poate fi totuşi acceptată cel puţin 
prin contrast (gândindu-ne la cât de insidioasă reuşeşte să fie prezenţa îngerilor 
căzuţi), cât şi pe baza solidarităţii dintre lumea cerească şi cea umană. 


Am spune că forma supremă de comuniune între îngeri şi oameni constă în 
participarea celor dintâi la bucurie şi la durere, ceea ce reprezintă un reflex al 
sensibilităţii umane în lumea duhurilor fără de trup. 


Însă această comuniune are şi limite menite să definească cele două regiuni 
ontologice şi să le păstreze diferenţa în relaţie: „Îngerii nu sunt capabili, spune 
părintele Stăniloae, să primească şi să trăiască intern această revelare “estetică” 
(sensibilă) a lui Dumnezeu. Dacă ei “văd” formele sensibile prin care Dumnezeu Se 
revelează oamenilor, ei văd în primul rând oarecum structura lor internă” °®. 


38 TDO, p. 289. 

2 Thid., p. 59. 

0 TDO, p. 303. 

+: TDO, p. 296. 

242 Sfântul Chiril al Alexandriei, Comentariul la Ioan, II, 1, PG 73, 224. 


** TDO, p. 299. 


Astfel, finitudinea creaturală a îngerului este dată tocmai de ceea ce îl defineşte ca 
superior: intuiţia intelectuală. El vede „întâlnirea dintre Dumnezeu şi om, o 
înţelege fără greş, dar rămâne doar la acest înţeles, lpsindu-i capacitatea de a-i 
gusta savoarea proprie petrecerii sale într-un suflet întrupat. Venirea lui Hristos 
înseamnă, după cum am spus, o suprimare a distanţei, o intensificare a proximităţii, 
care nu priveşte doar fiecare lume în parte, ci se reflectă în relația dintre îngeri şi 
oameni inclusiv prin înclinația acestora de a se apropia de cunoaşterea tipic umană, 
fără a o putea atinge şi asuma. 


În acest sens, părintele Stăniloae se gândeşte chiar la existenţa posibilă a unei 
„capacități intrinseci pentru sesizarea şi influențarea lumii materiale, fără ca 
această capacitate să ajungă până la cea a spiritului uman înrădăcinat în trup” 7, 
atingând astfel „ipoteza” corpului subtil al îngerilor întâlnită la Părinţii greci de 
până la Dionisie. 


Dacă trupul este limita dintre cele două lumi, atunci relația dintre ele (care 
cunoaşte forme foarte personale de adecvare reciprocă când ni se vorbeşte despre 
îngerul-model) este menită să fie o potenţare mutuală: am spune că, potrivit 
teologiei părintelui Stăniloae, îngerii şi oamenii nu se întâlnesc pentru că se 
aseamănă, ci pentru că vor să se împărtăşească de revelația pe care Dumnezeu o 
rezervă fiecărei lumi. Comuniunea dintre aceste lumi este, în cele din urmă, o 
vedere în profunzime, o ascensiune lăuntrică, dobândirea unei transparenţe depline 
în viaţa spirituală, atunci când „prin om se vede îngerul şi prin îngerul din om 
Dumnezeu” *%. Acest tip de interiorizare a ierarhiei dionisiene, întâlnit în lumea 
latină la Isaac Stella, dar şi la alţi autori medievali, tranşează, fără să o spună, 
disputa privitoare la existenţa unei tensiuni între „legea” medierii universale 
dionisiene şi experienţa directă a Dumnezeirii, care i s-ar opune pe baza unui 
realism incarnaţional. 


Căci, pentru părintele Stăniloae, ierarhia trăită nu marchează o distanţă, ci o 
„sobornicitate lăuntrică”. El recuperează astfel dimensiunea liturgică, esenţială 
pentru înţelegerea angelologiei lui Dionisie în şi prin Tradiţia Bisericii, îngerii 
slujind lui Dumnezeu prin însoţirea mistică a omului, şi mântuirii acestuia prin 
contemplarea lucrării lui Dumnezeu în el. 


% TDO, p. 296. 
%5 TDO, p. 305. 


Vlad Bedros - Cultul arhanghelilor - surse literare şi iconografie, Moldova 
secolelor XV-XVI 


Angelologia, ca direcţie particulară a reflecției teologice creştine, are în spaţiul 
răsăritean o tradiție bogată, fapt explicat în mare măsură de permanenta nevoie de 
sistematizare şi supraveghere a unei devoţiuni populare mereu viguroase, dar 
uneori înclinată spre practici aflate, din perspectiva dogmei ortodoxe, la limita 
heterodoxiei sau a ereziei. 


Acest efort de sistematizare de pe poziţii ortodoxe a luat drept reper multitudinea 
de pasaje scripturale referitoare la apariţii angelice. Dificultatea majoră a acestei 
abordări o constituie însă diversitatea înfățişărilor sub care se prezintă îngerii în 
viziunile deopotrivă vetero- testamentare sau neotestamentare, precum şi varietatea 
impresiilor produse asupra vizionarilor, îngerii părând a fi prin excelență multi- 
formi şi manifestându-se, cel mai adesea, sub aspecte înfricoşătoare. Problema 
crucială a reflecţiei teologice creştine o constituie aşadar natura angelică, a cărei 
definiţie scripturală este focul sau spiritual . 


Întrebându-se despre fiinţa, organizarea şi sarcinile îngerilor, teologii nu vor 
ajunge la un acord deplin, în schimb vor afirma în unanimitate că puterile cereşti 
au un statut median între radical diferitele naturi divină şi umană ”; dacă nu există 
un consens în ceea ce priveşte gradul de participare a naturii angelice la materie, 


există totuşi preocuparea de a menţine diferențierea dintre îngeri şi Dumnezeu, pe 


de-o parte, şi dintre ei şi oameni pe de alta 7%. 


*% Ps. 103, 4, qui facis angelos tuos spiritus et ministros tuos ignem urentem = 104, 4, ó nov 
TODG GYVEOVŞ AVTOD TVEVUATA kai TOVG AEITOVPYODŞ AVTOG mòp påéyov. 

% În secolul al II-lea, Teodot afirmă că îngerii sunt un foc inteligibil, diferit de focul sau lumina 
materială; ei au trupuri, dar lipsite de formă şi corporalitate, în raport cu cele omeneşti. 
Metodiu al Olimpului, în secolul al IV-lea, compară natura îngerilor cu cea a sufletului, 
compoziţia ambelor fiind aerul şi focul. Tot acum, Macarie cel mare lansează termenul de 
trupuri subtile (entá), în timp ce Grigorie de Nyssa aparent neagă orice corporalitate a 
îngerilor, iar Grigorie de Nazianz afirmă că îngerii nu pot fi percepuți decât raţional, întrucât 
sunt compuşi din spiritualitate pură; apud Glenn Peers, Subtle Bodies. Representing Angels in 
Byzantium, University of California Press: Transformation of the Classical Heritage XXXII, 
Berkley, Los Angeles, Londra, 2001, pp. 1-4. 

*% Astfel, preotul Chrysip din Ierusalim (aprox. 405-479), în Enkomionul pe care i-l închină 
Arhanghelului Mihail, deduce natura lui Dumnezeu din Deut. 4, 24 şi 9, 3 (foc), respectiv In. 4, 
24 (spirit) - identică aşadar, în aparenţă, cu cea angelică; autorul precizează însă că o 
asemenea concluzie ar fi inacceptabilă, îngerii neputând fi asimilabili cu Dumnezeu nici măcar 
în cinstire, având în vedere calitatea lor de fiinţe create; apud ibid., pp. 3-4. 


O primă dezvoltare clasică a angelologiei o întâlnim la Pseudo-Dionisie 
Areopagitul ** (către 500?), a cărui elaborată taxonomie, bazată pe surse 
scripturale, dar şi pe elemente din tradiţia Bisericii ”, reprezintă cea mai 
cunoscută şi mai completă încercare de descriere a ierarhiei cereşti. 


Începând cu secolul al VI-lea, teologia simbolică propusă de acest autor va 
influenţa în mod decisiv percepția îngerilor, prin insistența asupra imposibilității 
înţelegerii lucrurilor divine în mod adecvat şi complet, cunoaşterea umană fiind 

sau lumina materială; ei au trupuri, dar lipsite de formă şi corporalitate, în raport cu 
produsă în cadrul contemplării personale a simbolurilor, între asemenea forme 
simbolice putând sta şi apariţiile îngerilor, oferite reflectării umane în vederea unui 
efort contemplativ niciodată încheiat. 


În opoziţie cu tatonările precaute şi profunzimea mistică specifice angelologiei, 
cultul popular a ales o abordare radical diferită a îngerilor, manifestând o preferință 
aparte pentru arhangheli, dintre aceştia detaşându-se puternic figura lui Mihail, 
îngerul cel mai venerat şi care, tocmai datorită acestui fapt, este un personaj bine 
conturat în hagiografia creştină 1. Acest cult al îngerilor nu se bazează pe 
speculaţiile teologice, ci se naşte spontan prin moştenirea unor credinţe ebraice 


252: saca . = A A fue 
heterodoxe °° şi prin contactul cu unele culte păgâne ale mesagerilor divini, 


` . ze 2 
respectiv ale personificărilor forțelor elementare ^”. 


' Rene Roques, Uunivers dionysien: structure hierarchique du monde selon le Pseudo- Denys, 
Aubier, Paris, 1954, pp. 135-167. 

3 Spre deosebire de izvoarele biblice, angelologia areopagitică preconizează legi sistematice 
aplicate ordinelor de îngeri, pozițiile ocupate, precum şi acțiunile şi interacțiunile fiecărui rang 
angelic în parte. Astfel, prima triadă radiază dragostea, înțelegerea şi înțelepciunea lui 
Dumnezeu, cea de-a doua dă puterea de conformare la înțelepciune şi abilitatea de a depăşi 
ispitele, iar cea de-a treia anunță şi explică oamenilor intențiile lui Dumnezeu. (R. Roques, 
„Introduction ”, La Hierarchie Celeste, XXI sqq., Sources Chretiennes 58, R. Roques, G. Heil şi 
M. de Gandillac (ed.), du Cerf, Paris, 1958). Această ierarhie este paralelă cu ascensiunea 
umană spre Dumnezeu, în trei etape: purificare, iluminare, unire cu Dumnezeu. (,, Angel”, The 
Oxford Dictionary of Byzantium, 1, Oxford University Press, New York, 1991, p. 97). 


351 Ovidiu Victor Olar, Împăratul înaripat. Cultul Arhanghelului Mihail în lumea bizantină, 
Anastasia, Bucureşti, 2004. 


32? Există o serie de credințe, de factură animistă, în îngeri care controlează fenomenele 
naturale, exprimate în Cartea Jubileelor (aprox. 140-100 î. Hr.), în care se vorbeşte despre 
îngerii focului, vântului sau întunericului, sau în Cartea lui Enoch (sec. III î. Hr.), unde sunt 
pomeniţi îngerul îngheţului şi al zăpezii; ele prezintă similitudini cu asocierea Arhanghelului 
Mihail cu diversele forțe elementare ale naturii (de pildă, în Egiptul copt el preia atribuţiile 
zeității Nilului de control asupra ploii), sau cu credința că îngerii controlează aceste forțe. Rolul 


Venerarea arhanghelilor este o veche practică iudaică, în dependenţă față de magia 
iudeo-babiloniană, pe care magii evrei au răspândit-o în lumea mediteraneană, dar 
care s-a dezvoltat ulterior mai ales în vestul Asiei Mici ”*, probabil prin sincretism 
cu unele culte locale păgâne, astfel încât primul creştinism din acest spaţiu a 
moştenit un veritabil cult al arhanghelilor, în care principalele atribute ale acestor 
îngeri sunt cele de vindecători şi paznici împotriva puterilor oculte; aceste atribute 
au trezit încă de timpuriu suspiciunea Bisericii, care şi-a exprimat deschis 
dezacordul în ceea ce priveşte obiceiul invocării îngerilor *”. Ea nu a putut totuşi 
elimina cu totul venerarea lor, fiind în consecinţă nevoită să caute şi să impună 
măsura adecvată unui asemenea cult ”6. 


Astfel, în creştinismul timpuriu, teologii îi privesc pe îngeri nu ca individualităţi, ci 


ca manifestări ale acţiunilor lui Dumnezeu, sau îi asociază cu elemente ale naturii 

Ierarhia cerească propusă de Pseudo- Dionisie a fost rapid îmbrăţişată de 
Biserică, definiţia naturii angelice şi a venerării ei adecvate, cuprinsă în acest 
sistem teologic, rămânând un punct de reper pentru mistica bizantină. 


In devoţiunea cotidiană însă, a existat o permanentă tendință de uniformizare a 
cetelor îngereşti, fapt încurajat de liturgică şi de practica artistică; în cadrul 


arhanghelilor în superstițiile iudaice din antichitatea târzie este considerabil; v. Marcel Simon, 
Verus Israel, de Boccard, Paris, 1948, p. 401 sqq. 

33 Intensitatea cultului Arhanghelului Mihail la Colossae (Chonae) nu este întâmplătoare, dacă 
avem în vedere că acest spaţiu geografic reprezintă în antichitate o zonă bogată în divinităţi 
cărora li se atribuiau puteri asupra fenomenelor naturale. 

“* Fapt vădit de dovezi epigrafice, iar după creştinare, de hramurile bisericilor. Louis Robert, 
Hellenica: Recueil d'epigraphie, de numismatique et d'antiquities grecques, 11-12, Impr. A. 
Bontemps, Limoges, 1960, pp. 432-433. 

*% Cyril Mango, „St. Michael and Attis”, Asfoiov rqg XpiariaviKqg Apxaiokoyixqg Eraipsiag, 
'A/12 (1984), p. 61. 

2 Încă Sfântul apostol Pavel, scrindu-le colosenilor, avertizează asupra pericolului pe care îl 
reprezintă venerarea îngerilor (Col. 2, 18). Mai radical, canonul 35 al Sinodului local din 
Laodiceea în Phrygia (380) îi anatemizează ca idolatri pe cei care abandonează Biserica şi 
invocă îngerii (ăyyskovg ovopă”siv). Teodoret din Cyr (393-466) critică la rândul său „tipica 
superstiție iudaică”, menţionând că această boală (rovro rd năOog) este endemică în Pisidia, 
Lycaonia şi provinciile învecinate, deci în sud-vestul Asiei Mici, C. Mango, „St. Michael and 
Attis”, pp. 53-54. 

37 „Angelo ”, Enciclopedia Cattolica, Ente per l'Enciclopedia Cattolica e per il Libro Cattolica, 
Cittâ del Vaticano, 1I, 1949; Henri Leclercq, Fernand Cabrol, Dictionnaire d'archeologie 
chretienne et de liturgie (DACL), 1/2, Letouzey et Ane, Paris, 1924, 2080-2161. 

liturgicii, cele nouă ranguri de îngeri sunt rar menționate în totalitate ii in timp ce 


în reprezentările vizuale doar prima triadă s-a detaşat treptat, ajungând la o 
iconografie proprie, restul îngerilor fiind înfățişaţi sub aspectul stereotip al tinerilor 
înaripaţi °”. 


Această iconografie, devenită tradiţională, va fi comentată în secolul al XI-lea de 
Mihail Psellos 7%. În ceea ce priveşte figura arhanghelului, aceasta, deşi nu ocupă 
un loc de frunte în scrierile biblice (termenul arhanghel lipseşte complet din 
Septuaginta, apărând doar de două ori în Noul Testament - 1 Tes. 4, 16 şi Iuda 1, 
9), este foarte venerată în tradiția iudaică, mai ales în apocrife, fapt cu bogate 
repercursiuni asupra cultului creştin. El a receptat chiar şi nume ale arhanghelilor, 
transmise prin intermediul a numeroase talismane, amulete, texte magice şi 
legende; în perioada iudeo-creştină aceste nume apar frecvent în tetrade şi 
hebdomade, dintre care o mare popularitate o are tetrada Mihail, Gavriil, Rafail, 
Uriil, primii trei primind în cele din urmă şi recunoaşterea canonică din partea 
Bisericii. 


38 Formulări din rugăciunile Liturghiei au încurajat confuzia dintre serafimi şi heruvimi, 
reprezentaţi adesea uniform, cu şase aripi şi cu mulți ochi, aşa cum sunt prezentaţi, de pildă, în 
prima rugăciune tainică a anaforalei liturghiei Sfântului loan Hrisostom (ră Xspovfisip Kai ră 
Lspapsip, s^amspvya, nokvoppara)-; liturgica în general a influenţat dezvoltarea iconografiei 
creştine a îngerului şi diseminarea ei (vezi G. Peers, Subtle Bodies, pp. 48-49). 

*% Arta nu S-a lăsat influențată de speculaţiile lui Pseudo-Dionisie, nici de bogata literatură 
polemică anti-iudaică, preocupată în special de figura heruvimului, fiind în schimb evidente 
influenţele directe ale descrierilor liturgice; îngerii sunt adesea diferențiaţi doar prin inscripţii, 
această ambiguitate rămânând permanentă în arta bizantină. În ceea ce priveşte problema 
originii iconografiei îngerilor, v. C. Mango, „St. Michael and Attis”, passim, iar, mai recent, 
Smiljka Gabelic, Vizantijski i postvizantijski ciklusi Arhanbela (XI-XVII vek). Pregled 
spomenika, Belgrad 2004, pp. 17-19, şi mai ales G. Peers, Subtle Bodies, în special cap. 1, pp. 
13-60, cu bibliografie recentă. 

** Kenneth Snipes, „An Unedited Treatise of Michael Psellos on the Iconography of Angels and 
on the Religious Festivals Celebrated by the Church on Each Day of the Week”, Gonimos: 
Neoplatonic and Byzantine Studies presented to Leendert G. Westerink at 75, John Duffy, John 
Peradotto (ed.), Arethusa, Buffalo, New York, 1988, p. 200 sqq; Psellos afirmă că reprezentarea 
îngerilor în formă umană subliniază atributul lor de ființe raționale, în timp ce aripile 
simbolizează tendința lor către ceruri, globusul, viteza cu care se deplasează (într-adevăr, sfera 
este corpul geometric care atinge planul orizontal într-un singur punct, fiind prin excelenţă 
dispusă la mişcare), iar bentița care le strânge părul este interpretată ca simbol al purității şi 
castității. 


=> Dintre aceştia, Gavriil, pe care Biblia îl numeşte doar înger, dar apare ca 
arhanghel în apocrife (Qumran - rulourile militare °”, Evanghelia lui 
Bartolomeu °”, Proto-lacob **, Apocalipsa lui Moise *), este înfățișat 
primordial ca mesager divin, în scrierile lui Efrem Sirul şi loan Hrisostom, 
unele legende copte atribuindu-i şi funcţiile de intercesor şi vindecător,; 

> pe de altă parte, Rafail şi Uriil sunt mai frecvent întâlniți în literatură decât 
în artă. 

=> În schimb Mihail s-a bucurat de o venerație cu totul specială, reflectată în 
primul rând de multitudinea de atribute ale sale în devoțiunea populară, de 
ampla dezvoltare a literaturii referitoare la el, precum şi de numărul ridicat 
de altare închinate lui **. Numele său este menţionat de două ori în 
Septuaginta (Dn. 10, 21, respectiv 12, 1), în calitatea sa de intercesor pentru 
poporul evreu, fiind însă numit simplu, înger; în Noul Testament, Mihail 
apare tot de două ori (Iuda 1, 9 şi Ap. 12, 7-9), de această dată în ipostaze 
războinice, angajat în lupta cu diavolul; şi mai frecvente sunt apariţiile sale 
în literatura apocrifă: în manuscrisele de la Qumran şi în Cartea lui Enoch 
”0 în care i se atribuie funcţii militare, sau în Apocalipsa lui Baruch *, 
Apocalipsa lui Moise şi Viaţa lui Adam şi a Evei “*, în care este înfățișat ca 
protector al poporului ales şi principal intercesor al lui; apocrifele Noului 
Testament confirmă că în epoca timpurie a creştinismului, Arhanghelul 
Mihail era considerat intercesor şi psihopomp, cu timpul adăugându-se 
atributele de conducător al oştirilor cereşti (preconizat încă de Apocalipsa 


*% Geza Vermes, The Dead Sea Scrolls: Qumran in Perspective, Fortress Press, Philadelphia, 
1977. 

* Constantin von Tischendorf, Evangelia apocrypha, Avenarius & Mendelssohn, Leipzig, 1853. 
"3 Thid. 

*% C. von Tischendorf, Apocalypses apocryphae, Avenarius & Mendelssohn, Leipzig, 1866. 

*% Aceste altare sunt în directă legătură cu rolul de vindecător atribuit Arhanghelului Mihail, 
propagat de scrieri apocrife, de istorii eclesiasatice (în primul rând cea a lui Sozomenos, lib. II, 
cap. III - Jaques Paul Migne ed., Patrologiae cursus completus, Series Graeca (PG), Paris, 
1887, t. LXVII, 939-942), de legende conservate pe papyri greci antici sau în variante copte, 
ecouri înregistrându-se până târziu, chiar la autori care reprezintă poziția oficială a Bisericii 
(cum este cazul diaconului Pantaleon, în al său Enkomion). Frecvența cea mai mare a altarelor 
se întâlneşte în Asia Mică (Germia, Nikoleia, Chonae - cel mai important) şi la Constantinopol. 
Pentru acest subiect, v. Pierre Canivet, „Le Michaelion de Huarte (Ve siecle) et le culte syrien 
des anges”, Byzantion 50 (1980), pp. 85-117. 

'* Matthew Black, The Book of Enoch or 1 Enoch. A new English Edition, Brill: Studia in 
Veteris Testamenti Pseudepigrapha 7, Leiden, 1985. 

*% Sebastian P. Brock; Jean-Claude Picard, Testamentum lobi. Apocalypsis Baruchi Graece, 
Brill: Pseudepigrapha Veteris Testamenti Graece 2, Leiden, 1967. 

*% C, von Tischendorf, Apocalypses apocryphae. 


lui loan şi prezent în scrieri apocrife cum sunt Evanghelia lui Bartolomeu 
sau Apocalipsa lui Pavel *%) şi de vindecător 7%. 


Părinții Bisericii vor comenta în cheie figurată funcţia militară a arhanghelului, 
vorbind despre o luptă spirituală; în schimb, funcția de vindecător, în jurul căreia 
se dezvoltase un întreg cult suspect de heterodoxie, a fost drastic amendată. 


Astfel, din secolul al IV-lea, Mihail va fi venerat în primul rând în calitatea sa de 
conducător al oştirilor cereşti, primind atributele de apyiorpăâruyos şi 
Taciapyos,; şi aflându-se în centrul unui cult imperial, care propagă ideea că 
biruinţa în luptă este asociată cu intervenţia arhanghelului. Treptat, Mihail va 
deveni arhanghelul prin excelenţă, popularitatea sa ca arhistrateg şi protector al 
împăratului asigurându-i în Bizanţ o devoțiune prin care rivalizează cu cei mai 
veneraţi Sfinţi ai creştinismului răsăritean gii 


Astfel, arhanghelii, şi în special Mihail, s-au aflat în atenţia literaturii religioase 
creştine răsăritene, ale cărei producții, larg răspândite în arealul de civilizație 
bizantină, au dat naştere şi unor serii de reprezentări artistice; se poate afirma că în 
cultul creştin (şi nu doar în cel bizantin), Arhanghelul Mihail ajunge la un 
asemenea grad de particularizare încât el atinge dimensiunea hagiografică °”. 


Fireşte, multe date referitoare la percepția arhanghelilor de către Biserică sunt 
cuprinse în special în lecturile rezervate comemorării lor festive; astfel, 

V pe 6 septembrie se celebrează miracolul de la Chonae °”, 

vV pe 8 noiembrie, soborul Arhanghelilor Mihail şi Gavriil, iar 


Y pe 26 martie şi 13 iulie, soborul Arhanghelului Gavriil. 


Din acest punct de vedere, cea mai completă selecție de texte se află în volumele 
aferente acestor date ale calendarului bisericesc din Velikiia Minei Cetii, ampla 
compilaţie datorată mitropolitului Macarie al Moscovei, care a păstorit în a doua 


* Thid. 

* Johannes Peter Rohland, Der Erzengel Michael Arzt und Feldherr. Zwei Aspekte des vor- und 
fruhbyzantinischen  Michaelkultes, Brill: Beihefte der Zeitschrift fur Religions und 
Geistesgeschichte 19, Leiden, 1977. 


7 S. Gabelic, Ciklus arhandela, p. 20-30. 

** Ibid., p. 140. 

3 Hyppolite Delehaye, Synaxarium Ecclesiae Constantinopolitanae, Societe des Bollandistes, 
Bruxelles, 1902, pp 19-20; Velikiia Minei Cetii, septiabrî 1-13, Sankt Petersburg, 1868, 283-306. 
7 H. Delehaye, Synaxarium Ecclesiae Constantinopolitanae, 203-204; Velikiia Minei Cetii, 
noiabrî 1—12, 233-282. 


jumătate a secolului al XVI-lea. Aici este cuprins, pentru prăznuirea Soborului 
Arhanghelilor, şi cel mai detaliat şi semnificativ text bizantin referitor la minunile 
arhanghelilor, Amyńois Oavuátov Tod naupueyiorov &pyoysiov Miyoni 
(Povestire despre minunile prea măritului Arhanghel Mihail), datorat lui Pantaleon, 
diacon şi chartophylax al Marii Biserici, din secolul al IX-lea ^”, text inclus de 
către Migne, în traducere latină, în volumul CXL al Patrologiei greceşti *“€, şi care 
oferă detalii referitoare la peste treizeci de astfel de minuni. 


În afara acestei ample omilii, producţia literară bizantină mai înregistrează şi un 
număr de enkomia, dintre care cel mai vechi este opera preotului Chrysip din 
Ierusalim, autor din secolul al V-lea 7”, la care se adaugă cel scris de Sfântul 
Clement al Ochridei 7 (sec. IX-X), în care sunt descrise zece apariţii ale 
arhanghelului, cele aparţinând lui Nicetas Choniates °° (sec. XII), descriind 
douăzeci de apariţii şi minuni, patriarhului Sofronie al Ierusalimului 7% (sec. VII), 
lui Mihail Psellos *" (sec. XI), care menţionează cincisprezece minuni ale arhan- 
ghelului, îndeosebi vindecări, lui Theophanes Kerameus, episcopul Taorminei din 
Sicilia %2 (sec. XI), dedicat în întregime doborârii lui satan de către arhistrateg, şi, 


"5 EykoKiona10ikOv jecikov E]evOepov5âkn, X, Oixoc EhevOepovârng, Atena, 1930, p. 44; 
Mango a datat acest text în a doua jumătate a secolului al IX-lea - C. Mango, ,, The Date of the 
Studius Basilica at Istambul”, Byzantine and Modern Greek Studies, 4 (1978), 115-122. 

7e „Pantaleonis diaconi et chartophylacis Magnae Ecclesiae Narratio miraculorum maximi 
archangeli Michaelis”, PG 140, col. 573B-592B; traducerea latină s-a făcut după Cod. Gr. Nan. 
308, un exemplar înrudit (deşi apar şi unele deosebiri) cu Cod. Graec. Synod Mosquensis 171, 
care a stat la baza variantei din Velikiia Minei Cetii; arhim. Vladimir (Vasilii Filantropov), 
Sistematičeskoe opisanie rukopisej Moskovskoj Sinodal 'noj Biblioteki, I Rukopisi grecheskie,, 
Moscova, 1894, p. 548. 

“ Antonios Sigalas, „Xpvoinnov npeoßvtépov, eykóouiov siç tov Apxăyyelov Mio] ”, Enetnpís 
Eroupeiac Botavrivov 2nov6owv3 (1926), 88-93, cu emendări ale lui I. Sikourtes, Byzantinische- 
neugriechische Jahrbucher, 7 (1928-1929), p. 199-200 şi A. Sigalas, Texte und Forschungen zur 
Byzantinische-neugriechische Philologie, 20 (1937), pp. 110-111. 

*% Tordan Ivanov, Bălgarski starini iz Makedoniia, Sofia, 1970 - „Pohvalno slovo na Mihaila i 
Gavrila ot Klimenta Ohridski”, cu fotocopii ale manuscrisului; textul apare şi în Velikiia Minei 
Cetii, noiabrî 1-12, pp. 237-241, 282. 

27 Nicetas Choniates, Opera omnia, Laudatio sanctorum archangelorum Michaelis et Gabrielis, 
PG 140, 1221-1246. 

*% Sophronius hierosolymitanus patriarcha, Orationes, Sanctorum Archangelorum et Angelorum 
coeterarumque coelestium Virtutum Enkomion, PG 87, 3315C-3322C. 

1 Michaellis Pselli scripta minora magnum partem adhuc inedita, Eduard Kurtz, Franz Drexl 
(ed.), I, Vita e pensiero, Milano, 1936, p. 120-141, „To aùtoð, siç tà Gavuara 705 
àpyıotpatýyov Miyanà”. 

22 Theophanes Cerameus, archiepiscopus tauromenitanus, Homilia XLVIII, Dicta est in festo 
principis militiae S. Michaelis, PG 132, 867C-883B. 


nu în ultimul rând, diaconului Pantaleon 7%, care dovedeşte astfel o preocupare 


aparte pentru figura arhanghelului, menționând din nou multe minuni şi apariţii 
pentru a ilustra atributele acestuia, care fac obiectul laudelor autorului. 


Un impresionant număr de apariţii şi minuni sunt relatate de literatura coptă şi 
984 x : E X 3 : 3 

siriacă 7% , dar circulaţia ulterioară a acestor texte nu cuprinde aria de interes a 
cercetării de faţă. 


În schimb, printre sursele referitoare la minuni ale arhanghelului se numără şi 
legende privind alte persoane şi evenimente (de pildă Viaţa Sfântului Nicolae din 
Sion 7 ori Povestea căderii Babilonului 7%), omilii care interpretează evenimente 
biblice ca fapte ale arhanghelilor (cum sunt predica lui Theodor Studitul (sec. IX) 
pentru praznicul Puterilor Cereşti *% sau cea atribuită lui loan Hrisostom, pentru 
Soborul Arhanghelilor *%5), sau pasaje din opere bizantine de istorie ecleziastică *%* 


şi chiar din istorii, cum este cea a lui Skyllitzes °”. 


După cum se poate observa, sursele literare ale reprezentărilor minunilor arhan- 
ghelilor, adeseori atribuite nediferenţiat lui Mihail, sunt deosebit de variate şi 
numeroase. După cum era de aşteptat, problema circulaţiei lor este departe de a fi 
elucidată, cu atât mai mult cu cât tradiția manuscrisă este la rândul ei amplă şi mai 


*% Pantaleon diaconus, Enkomion in maximum et glorisissimus Michaelem coelestis militiae 
principem, PG 98, 1259D-1266B. 

%% Saint Michael the Archangel. Three Encomiums by Theodosius, archbishop of Alexandria, 
Severus, patriarch of Antioch, and Eustathius, bishop of Thrake, Sir Ernest Alfred Thompson 
Wallis Budge (ed.), Kegan Paul, Trench, Trubner & Co., Londra, 1894; Die Bucher der 
Einsetzung der Erzengel Michael und Gabriel, Caspar Detlef Gustav Muller (ed.), Secretariat du 
Corpus SCO: Corpus Scriptorum Christianorum Orientalism, 225-226; Scriptores Coptici, 31- 
32, Louvain, 1962. 

”8 The Life of Saint Nicholas of Sion, Ihor Sevcenko, Nancy Patterson Sevcenko (trad.), Hellenic 
College Press: Archbishop lakovos Library of Ecclesiastical and Historical Sources 10, 
Brookline, Massachusetts, 1984. 

*% Emile Amelianeau, Contes et romans de VEgypte chretienne, II, Ernest Leroux, Paris, 1888, 
pp. 97 sqq, 152 sqq, 255-263; cf J. P. Rohland, Der Erzengel Michael, 109-112. 

27 Theodorus Studita, Opera omnia, Oratio VI, In coelestium coetum (In sanctos angelos), PG 
99, 729C-748A; cf. Francois Halkin, Bibliotheca hagiographica graeca, seu Elenchus vitarum 
sanctorum (BHG), ed. Societe des Bollandistes, Bruxelles, 1, 1895, pp. 40-43. 

28 Theodorus Studita, Opera omnia, Oratio VI, In coelestium coetum (In sanctos angelos), PG 
99, 729C-748A; cf. François Halkin, Bibliotheca hagiographica graeca, seu Elenchus vitarum 
sanctorum (BHG), ed. Société des Bollandistes, Bruxelles, 1, 1895, pp. 40—43. 

*% Joannis Chrysosotomus, Opera omnia, In synaxin archangelorum, PG 59, 755. 

*% Joannes Scylitzes, Breviarum historicum, PG 122, 415A-B. 


ales poliglotă, multe texte cunoscând o răspândire prin traduceri în slavonă. Din 
acest punct de vedere, cazul Ţărilor Române este unul simptomatic; pentru 
intervalul cronologic care face obiectul studiului de faţă, nu sunt atestate pe 
teritoriul românesc în general (înlăturând aşadar ab initio orice separare a 
realităţilor culturale munteneşti şi moldoveneşti) decât versiuni slave ale câtorva 
dintre opusurile bizantine enumerate mai sus. Evident, în absenţa unui studiu 
comparat al acestor manuscrise slavo-române cu prototipurile lor slavone, pe de-o 
parte, şi cu originalele greceşti, pe de alta, nu putem preciza încă modul în care au 
pătruns aceste scrieri în cultura noastră, nici nu ştim în ce măsură se apropie 
variantele locale române de cele alese de editorii originalelor. 


În orice caz însă, putem fi încredinţaţi că una din sursele fundamentale referitoare 
la minunile arhanghelului, Povestirea lui Pantaleon, a circulat pe teritoriul român, 
într-o variantă mediobulgară, fiind inclusă într-un Sbornic din prima jumătate a 
secolului al XVI-lea, provenind din Țara Românească 21 (Biblioteca Academiei 
Române - BAR - ms. sl. 298, ff. 113v-117v). 


În plus, românii citeau în versiuni slave şi alte materiale omiletice referitoare la 
arhangheli: 
— Cuvânt de laudă celor fără de trup Mihail şi Gavriil, alcătuit de Climent 
episcopul (BAR ms. sl. 301, ff. 221-225 °”; 302, ff. 154-153v °”), 
— Povestire despre minunile arhistrategului Mihail - autor neprecizat (BAR 
ms. sl. 152, ff 9V-14 °”), 
— Povestire despre minunile arhistrategilor Mihail şi Gavriil în lăcaşul de la 
Sfântul Munte, numit Dochiariu (BAR ms. sl. 152, ff. 14-18V; 312, ff. 262- 
274°”; 327, ff. 439V-445v °”), 


1 Petre P. Panaitescu, Manuscrisele slave din biblioteca Academiei R.P.R., I, Ed. Academiei 
R.P.R., Bucureşti, 1959, pp. 397-400; Pantoleona diakona velikîia crkve, povest cudesm velikago 
i ves slavnago Mihaila arhistratiga [A lui Pantoleu (sic) diacon al Marii Biserici, Povestea 
minunilor marelui şi atotslăvitului arhistrateg Mihail], incipit: Velici i mnodzi i razlicni... cf. 
incipit latin Magnae et multae et variae sunt... (PG 140, 573B), respectiv cel grec Meyalou kai 
roliai kai noikial... (BHG, II, s.v. Michael, 3). 

22 P, P, Panaitescu, Catalogul manuscriselor slavo-române şi slave din Biblioteca Academiei 
Române, II, Ed. Academiei Române, Bucureşti, 2003, pp. 9-16; provine din Țara Românească, 
este scris în slavona de redacţie sârbească. Incipit: Nasta praz(d)- noljubci... ; datat în sec. XV. 
3 Ibid., pp. 16-26; provine din Moldova, este scris în slavona mediobulgară. Incipit: Nasta 
praznoljubci...; datat în sec. XV. 

234 P, P. Panaitescu, Manuscrisele slave, pp. 200-210; provine de la Mănăstirea Neamţ, fiind 
scris chiar acolo, în slavona de redacție sârbească. Incipit: Vi carstvo Nikifora Votaniata...; 
datat în sec. XV. 


— Povestirea descoperirii prea cuviosului părintelui nostru Arhip, trăitorul în 
pustie şi priveghetorul întru tot Slăvitului şi cinstitului lăcaş al 
arhanghelului Mihail, de la Konieh (BAR ms. sl. 301, ff. 5-14V), 

— Cuvânt la soborul celor fără de trup - autorul nefiind menţionat (BAR ms. sl. 
301 ff. 203v-215v,; 302, Jf.141-150v), 

— Cuvânt la soborul Sfântului arhistrateg Mihail - nu se indică autorul (BAR 
ms. sl. 75, ff. 176V-178 °”), 

— Cuvânt din cărţi sfinte şi despre puterile cereşti - din nou anonim (BAR, ms. 
sl. 298); 

— există de asemenea şi omilii al căror conținut atinge tangenţial problema 
mai amplă a minunilor arhanghelilor, ca de pildă Al celui între sfinţi 
părintelui nostru loan Gură de Aur, arhiepiscopul Constantinopolului: 
Cuvânt despre prorocii lona şi Daniil şi despre cei trei copii şi despre 
pocăință, a fost rostit la intrarea în Sfântul post °” (BAR ms. sl. 73, ff. 166V- 
175V), 

— Al celui între sfinţi părintelui nostru loan Gură de Aur, arhiepiscopul 
Constantinopolului: Cuvânt precum că acelui care nu-şi face singur rău, 
nimeni nu-i poate dăuna şi Poveste despre cei tineri °” (BAR ms. sl. 308, ff. 
62v-83), 

— Al prea cuviosului părintelui nostru Efrem Sirul, Despre prorocul Daniil şi 
despre cei trei coconi şi despre cei ce spun că vremea este rea şi nu ne 
putem mântui (BAR ms. sl. 302, ff. 209v-211bis), 


%% P, P, Panaitescu, Catalogul manuscriselor slavo-române şi slave, pp. 60-62; provine din Ţara 
Românească, scris în slavona de redacţie sârbească. Incipit: Vi carstvo Nikifora Votaniata.; 
datat în sec. XVI-XVII. 


*% Ibid., p. 90-95; provine din Ţara Românească, scris în slavona de redacţie sârbească. Incipit: 
Vi carstvo Nikifora.; datat sec XVI. De remarcat faptul că acest incipit, omniprezent în 
variantele locale, nu se potriveşte cu cel din manuscrisul grec cod. Athon. Dochiar. 95, din 
secolul al XVI-lea: Aapnpă psv sopr^ Kai nav^yvpig G"pspov.; conf. BHG, II, s.v. Michael et 
Gabriel archangeli, B. 

*” P, P. Panaitescu, Manuscrisele slave, pp. 95-99; Evanghelie cu învățături, de la sfârşitul sec. 
XVI. 

*% Ibid., pp.88-92; Sbornic scris probabil în Ţara Românească, în slavona mediobulgară, datat 
în sec. XV. 

*% P, P, Panaitescu, Catalogul manuscriselor slavo-române şi slave, pp. 49-53; manuscrisul 
provine din Ţara Românească, este scris în slavona de redacţie sârbească şi este datat în sec. 
XVI. 


— AI lui Chiril, arhiepiscopul Alexandriei: Cuvânt la săvârşirea din viaţă a 
celor trei Sfinţi coconi şi a lui Daniil prorocul (BAR, ms. sl. 302, ff. 21 1bis- 
214) şi 

— AI lui Grigore al Nyssei, Cuvânt în care (se spune): „Şi iată îngerul s-a 
arătat în vis lui Iosif, zicând «Scoală-te, ia pruncul şi pe mama Lui şi fugi în 
Egipt şi stai acolo până ce-ţi voi spune» ” (BAR ms. sl. 301, ff. 547v-551; 
302, ff. 283v-286v). 


O importanţă aparte o au textele cărților de cult, mai ales antologhioanele cu slujbe 
de sfinţi, printre care şi cea a soborului arhanghelilor (BAR ms. sl. 115 *%; 252 31; 
253, ff. 6-18 *%; 273, ff. 28-66v 3%; 280, ff. 73-99v %%), mineiele, care cuprind şi 
ele de obicei asemenea slujbe, dimpreună cu un material omiletic rămas încă 
necercetat (BAR ms. sl. 257 °”, 258 *%, 264 °, 278 *%, 287 3489 *19), şi cărţile 
de rugăciuni, care reflectă gradul de venerare a arhanghelilor (BAR ms. sl. 215 °", 
2109.415.549), 


Un interes particular îl prezintă frecvenţa unui Canon de rugăciune împreună a 
Treimii, Arhanghelului, Inaintemergătorului, lui Nicolae şi Născătoarei de 
Dumnezeu, cu atât mai mult cu cât acest text, dimpreună cu cinstitul paraclis al 


30 P. P, Panaitescu, Manuscrisele slave, p. 142, scris în slavona mediobulgară, provine din 
Moldova, datat în sec. XVI. 

%1 Tbid., pp. 350-351, slavonă mediobulgară, provine din Transilavania, datat în sec. XVI. 

32 Tbid., p. 352, slavonă de redacţie sârbească, provine din Țara Românească, datat sfârşit în 
sec. XVI-început de sec. XVII. 

33 Thid., p. 373, slavonă mediobulgară, provine din Ţara Românească, datat în sec. XVI. 

*% Ibid., pp. 375-376, slavonă mediobulgară, provine din Moldova, datat în sec. XVI. 

*% Thid., p. 355, slavonă sârbească, provine din Țara Românească, datat în sec. XV-XVI. 

*% Thid., p. 355, slavonă sârbească, provine din Țara Românească, datat în sec. XVI-XVII. 

*” Ibid., p. 359, slavonă sârbească, provine din Țara Românească, datat în sec. XVI. 

*% Ibid., p. 373, slavonă mediobulgară, provine din Ţara Românească, datat în sec. XVI. 

*% Thid., p. 385, slavonă sârbească, provine din Țara Românească, datat în sec. XVI. 

32 P. P, Panaitescu, Catalogul manuscriselor slavo-române şi slave, pp. 319-320, slavonă 
mediobulgară, provine din Moldova, datat în sec. XVII, ante 1628. 

* P, P. Panaitescu, Manuscrisele slave, p. 310. 

32 Ibid., pp. 316-318, slavă mediobulgară, provine din Moldova, datat în sec. XVI. 

33 P, P. Panaitescu, Catalogul manuscriselor slavo-române şi slave, pp. 226-229, slavonă 
mediobulgară, provine din Tara Românească (copist: monahul Theoctist), datat în sec. XVI. 

69 Ibid., pp. 397-399, slavonă mediobulgară, provine din Moldova datat în sec. XVII. 


314 P, P, Panaitescu, Manuscrisele slave, pp. 130-133, din Moldova. 


Sfinților Arhangheli Mihail şi Gavriil, este inserat într-o Psaltire din 1579 315 (BAR 
ms. sl. 103, ff. 141v- 145 — Paraclisul *'€, 145v148 — Canonul 7). 


Problema circulaţiei acestei literaturi de certă obârşie bizantină pe teritoriul 
românesc se înscrie în discuția mai amplă legată de natura relațiilor dintre cultura 
noastră şi Bizanţ, atingând de asemenea un aspect conex al acestei discuţii, 
respectiv relațiile eclesiastice dintre cele două civilizaţii, întrucât suntem în faţa 
unor texte a căror pătrundere a fost eminamente legată de activitatea centrelor 
spirituale ale statelor române, în cadrul unor relaţii preferențiale cu anumite focare 
de iradiere a influenţei bizantine pe căi religioase şi artistice. 


În finalul acestei succinte prezentări a problemelor legate de sursele reprezentărilor 
minunilor arhanghelilor în arta moldovenească, merită atenţie o ipoteză referitoare 
la circulația unui text fundamental pentru acest ciclu hagiografic, omilia lui 
Pantaleon Povestire despre minunile prea măritului arhanghel Mihail. Acest text, 
pentru a cărui amplă răspândire stau mărturie şase manuscrise în biblioteca din 
Paris şi paisprezece la Vatican *'5, a fost publicat într-o versiune latină de Migne, 
dar şi în greacă, fragmentar din păcate, de către François Halkin °°; această 
versiune greacă este de fapt un manuscris identificat de eruditul bollandist la 
Ohrida, (ms. 50). Lucrul nu este lipsit de importanţă, având în vedere faptul că altă 
scriere referitoare la minunile arhanghelilor provenind din biblioteca ohridană şi, 
de această dată, redactată chiar în acest sediu arhiepiscopal, Enkomionul Sfântului 
Clement, s-a bucurat de o circulaţie bine atestată în ţările române (vezi supra), fiind 


copiată chiar în Moldova, în secolul al XV-lea (BAR ms. sl. 302, ff. 154-158v). Pe 


de altă parte, posibilele legături canonice ale Bisericii Moldovei cu Ohrida °” - o 


3 Acesta reapare în ms. sl. 549, ff. 60-67v. 

36 Acesta reapare în ms. sl. 219, ff. 47-51; 415, ff. 207v-213; 549, ff. 89-94, fiind însoţit de un 
Canon de rugă către îngerul păzitor (în ms. sl. 219, ff. 30v-35; 415, ff. 213-219), canon care 
apare separat în ms. sl. 215, ff. 244v-248; în ms. sl. 415, f. 224, li se adaugă şi o Rugăciune 
către îngerul său. 

37 C. Mango, „St. Michael and Attis”, p. 47, n. 15; F. Halkin, Inedites byzantines dOchrida, 
Candie et Moscou, Subsidia Hagiographica 35, Bruxelles, 1963, p. 147. 

%8 F, Halkin, Inedites byzantines - Ohrid Ms. 50, Homelie pour la fete des anges. 

3 F, Halkin, Inedites byzantines - Ohrid Ms. 50, Homelie pour la fete des anges. 

32 Legături reflectate de tradiția românescă şi în sprijinul cărora poate fi invocat un schimb de 
scrisori între Ştefan cel mare şi titularul contemporan al scaunului ohridan, Dorotei, 
corespondenţă descoperită de slavistul rus Viktor Grigorovic şi publicată de el în Vremennik 
imperatorskago moskovskago obscestva istorii i drevnostei rosiiskih din 1850, iar ulterior de 
Vladimir Kacanovskij în Starine al Academiei croate, în 1880, şi de Ștefan-Stoica Nicolaescu în 
Documente slavo-române cu privire la relaţiile Țării Româneşti şi Moldovei cu Ardealul în 
secolele XV-XVI, Bucureşti, 1905, pp. 126-129; în traducere românească, scrisorile au fost 


ipoteză tot mai puţin reevaluată °! - ar fi putut favoriza pătrunderea, alături de 
opusculul Sfântului Clement, şi a scrierii diaconului Pantaleon, a cărei circulaţie în 
Țara Românească în acest interval este sigură (BAR ms. sl. 298, ff. 113v-117v). 


Din nefericire, în aşteptarea edițiilor textelor slavo-române şi a paralelelor cu 
originalele greceşti, suntem constrânşi să ne limităm la conjecturi în privinţa 
circulaţiei manuscriselor. 


publicate în Magazinul istoric pentru Dacia, I (1845), pp. 277-278. Originalitatea 
corespondenţei a fost contestată de loan Bogdan, „Corespondenţa lui Ştefan cel mare cu 
arhiepiscopul de Ohrida, an 1456/57”, Buletinul Comisiei Istorice a României, I (1915), pp. 
106-122, dar, în viziunea altor învăţaţi - Jurdan Trifonov, Ivan Snegarov - legăturile moldo- 
ohridane reprezintă o certitudine. Un adversar al ipotezei dependenţei de Ohrida a fost Michel 
Laskaris - „Joachim metropolite de Moldavie et les relations de l'Eglise moldave avec le 
Patriarcat de Pec et l'archeveche d'Achris au XVe siecle”, Bulletin de la Section Historique de 
lAcademie Roumaine, XIII (1927), pp. 129-159; apropiat de poziţia sa este şi articolul lui 
Răzvan Theodorescu, „Implications Balkaniques aux debuts de la Metropole de Moldavie. Une 
hypothese”, Revue Roumaine dHistoire, 25/4 (1986), pp. 267-286. În 1947 Alexandru Elian lua 
însă o poziție favorabilă ipotezei dependenţei ierarhice, măcar nominale, de Ohrida, printr-o 
comunicare făcută în 1947, al cărei text mi-a fost accesibil prin amabilitatea domnului prof. 
Șerban-Nicolae Tanaşoca, în prezent domnia sa pregătind o ediţie a acestuia; cf. A. Elian, 
„Legăturile Ungrovlahiei cu Patriarhia de Constantinopole şi cu celelalte Biserici ortodoxe”, 
Biserica Ortodoxă Română, 62 (1959), p. 910. Elian face în primul rând o drastică respingere a 
argumentelor cu care I. Bogdan încercase să infirme autenticitatea corespondenţei lui Ştefan cel 
mare, iar apoi argumentează că Teoctist va fi fost hirotonit la Pec, dar, în virtutea trecerii, cel 
mai târziu în 1459, a acestui scaun sub ascultarea Ohridei, Moldova intră în orbita fostei lustiniane 
Prima, fapt dovedit de includerea lui Prohor în pomelnicul de la Bistriţa, în cadrul căruia el este singurul 
ierarh străin. Sub succesorii lui Dorotei, îndeosebi sub Prohor, Ohrida va cunoaşte o înflorire deosebită 
a culturii slavone. Chiar dacă după 1557, prin reînființarea Patriarhatului de Pec/lpek, situaţia se 
înrăutățeşte, Ohrida îşi păstrează dependenţele canonice devenite tradiționale (inclusiv Moldova), care 
se găsesc chiar confirmate de ceilalți mari ierarhi ai epocii - patriarhii Constantinopolului şi 
Alexandriei. Existenţa unor legături între Moldova şi Ohrida mai târziu, în secolul al XVI-lea, a fost 
evidenţiată de Mihai Maxim, în articolul „Les relations des Pays roumains avec l'archeveche 
d'Ohrid â la lumiere de documents turcs inedits ”, Revue des Etudes Sud-Este Europeenes, XIX/4 
(1981) p. 653-671. Pentru o istorie a arhiepiscopiei de Ohrida, I. Snegarov, Istorija na 
Ohridskata arhiepiskopija-patriarsija ote padaneto i pode turcite do nejnoto uniscozenie (1439- 
1767), Pecatnica P. Gluskov, Sofia, 1932. 

1 Este cunoscută disputa în jurul pretinsei autocefălii a Moldovei în intervalul de după 
Conciliul din Ferrara-Florenţa, ipoteză căreia i s-a contrapus o posibilă dependenţă de 
Patriarhia ecumenică, v. Liviu Pilat, Între Roma şi Bizanţ. Societate şi putere în Moldova 
(secoleleXIV-XVI), Iaşi, 2008, cap. 2.2 „Autocefalia”, pp. 357-386, cf. Dan loan Mureşan, 
„Bizanţ fără Bizanţ? Un bilanţ”, Studii şi Materiale de Istorie Medie, XXVI (2008), pp. 285-324. 


Situaţia se complică în ceea ce priveşte materialul euchologiilor şi cărţilor de 
slujbă; deşi este atestată existenţa în Moldova a unui Paraclis al arhanghelilor încă 
din ultimul sfert al veacului al XVI-lea, deşi rugăciuni adresate lor sau slujbe 
pentru zilele dedicate puterilor cereşti de calendarul Bisericii, apar în manuscrise 
încă din secolul al XV-lea, nu putem totuşi să evaluăm nivelul interferenţei 
liturgicii şi devoţiunii cu practica artistică, întrucât, datorită schimbărilor inter- 
venite în slujirea Bisericii, se impune precauţia de a cerceta textele vechi, care 
adeseori pot prezenta variante diferite faţă de practica liturgică actuală. 


Ciclurile minunilor arhanghelilor păstrate din arta secolului al XVI-lea în 
Moldova 


= Măşcăteşti,: Icoana Sfinţilor Arhangheli Mihail şi Gavriil (1525-1527) [fig. 
1]. 


Donaţia vistiernicului Teodor, provine de la biserica din Măşcăteşti, judeţul Neamţ. 
> (Laterala stângă) Soborul Sfinţilor Arhangheli, Scara lui Iacov, Pocăinţa lui 
David, Lupta lui Iacov cu îngerul, Viziunea Sfântului împărat Constantin (1), 
Oprirea lui Valaam; 
> (laterala dreaptă) Filoxenia lui Avraam, Daniil în groapa cu lei, hrănit de 
înger, Viziunea lui lisus Navi, Cei trei tineri în cuptor, Distrugerea armatei 
asiriene, Miracolul de la Chonae. 


=> Humor: Icoana Sfântului Arhanghel Mihail, al doilea sfert al secolului al 
XVI-lea [fig. 2]. 


Din registrul icoanelor împărăteşti al iconostasului bisericii mănăstirii. Scene: 
> (laterala stângă) Filoxenia lui Avraam, Cei trei tineri în cuptor, Viziunea 
Sfântului împărat Constantin (II), Viziunea lui lisus Navi, Lâna lui Ghedeon, 
Miracolul de la Chonae; 
> (laterala stângă) Soborul Sfinţilor Arhangheli, Pocăinţa lui David, Daniil în 
groapa cu lei, hrănit de Avacum adus de înger, Scara lui lacov, Viziunea 
Sfântului împărat Constantin (1), Oprirea lui Valaam. 


=> Humor: Gropniţa bisericii mănăstirii, 1535, frescă. 

> (Peretele vestic) Filoxenia lui Avraam, Soborul Sfinţilor Arhangheli, 
Distrugerea armatei asiriene [fig. 3], Scara lui Iacov; 

> (turnul scării către tainiţă) Oprirea lui Valaam, Lupta lui Iacov cu îngerul; 

> (peretele nordic) Pocăinţa lui David, 


> (peretele estic) Miracolul de la Chonae, Lâna lui Ghedeon, Viziunea lui 
Iisus Navi [fig. 4], Viziunea Sfântului împărat Constantin (II), Cei trei tineri 
în cuptor [fig 5]; 

> (glaful ferestrei sudice) Lupta cu diavolul pentru trupul lui Moise Ifig. 6], 
Daniil în groapa cu lei, hrănit de înger. 

> 

= Moldovița: Exonarthexul bisericii mănăstirii, 1537, frescă. 

> Miracolul de la Chonae, Filoxenia lui Avraam, Soborul Sfinților Arhangheli, 
Viziunea Sfântului împărat Constantin (I) [fig. 7], Pocăința lui David, 
Oprirea lui Valaam, Cei trei tineri în cuptor, Lupta cu diavolul pentru trupul 
lui Moise, Viziunea Sfântului împărat Constantin (II) [fig. 8], Viziunea lui 
Iisus Navi, Lâna lui Ghedeon, Distrugerea armatei asiriene, Miracolul de la 
Dochiariu. 

= Neamț: Gangul de intrare, Frescă, cu repictări masive din secolul al XIX-lea. 

> Distrugerea armatei asiriene, Filoxenia lui Avraam, Viziunea lui lisus Navi, 
Viziunea lui Agar în deşert, Sfântul Gheorghe înviind boul lui Glykerios, 
Scara lui lacov, Pocăinţa lui David, Oprirea lui Valaam, Anapeson, 
Minunea de la Chonae, Soborul Sfinților Arhangheli, Viziunea Sfântului 
împărat Constantin (1). 

=> Suceviţa: Exonarthexul bisericii mănăstirii, cca 1596, frescă. 

> Scara lui Iacov, Lupta lui Iacov cu îngerul, Pocăinţa lui David, Viziunea lui 
Iisus Navi, Îngerul îl împiedică pe împăratul Egiptului să se căsătorească cu 
Sara, Îngerul îi arată împăratului Iustin (sic) Sfânta Sofia [fig. 9], Filoxenia 
lui Avraam, Distrugerea Sodomei şi Gomorei [fig. 10], Lupta cu diavolul 
pentru trupul lui Moise, Potopul, Cei trei tineri în cuptor, Oprirea lui 
Valaam, Distrugerea armatei asiriene, Eliberarea Sfântului Petru. 


[fis. 1] Icoana Sfinţilor Arhangheli, Măşcăteşti, Muzeul Mănăstirii Secu 


[fig.2] Icoana Sfântului Arhanghel Mihail, iconostasul bisericii Mănăstirii 
Humor 
Suceviţa: 
> Icoana Sfântului Arhanghel Mihail, Sfârşitul secolului al XVI- lea - 
începutul secolului al XVII-lea (perioada domniei lui leremia Movilă, 1595- 
1606) [fig. 11]. 
> (Rama stângă) Soborul Sfinţilor Arhangheli, Scara lui Iacov, Lupta lui Iacov 
cu îngerul, Pocainţa lui David, Viziunea lui lisus Navi; 
> (rama dreaptă) Potopul, Filoxenia lui Avraam, Viziunea lui Constantin (1), 
Cei trei tineri în cuptor; 


> (rama superioară) Urcuşul lui Moise pe muntele Nebo, Lupta cu diavolul 
pentru trupul lui Moise. 


Ciclurile moldoveneşti ale minunilor arhanghelilor se remarcă prin selecţia deo- 
sebit de unitară şi constantă în timp, astfel încât, la sfârşitul secolului al XVI-lea, în 
ciuda unor sensibile schimbări, poate fi recunoscut un nucleu de scene vetero- 
testamentare care alcătuiesc un fel de structură obligatorie în articularea seriei, 
lucru ce ar putea presupune existența unei surse literare comune, utilizată pe 
parcursul întregului interval. 


Astfel, Soborul Sfinţilor Arhangheli (absent doar în fresca de la Suceviţa), Filo- 
xenia lui Avraam, Oprirea lui Valaam, Viziunea lui lisus Navi |fig. 4], Pocăinţa lui 
David, Cei trei tineri în cuptor [fig. 5] şi Minunea de la Chonae reprezintă scene 
obligatorii, prezente în variante iconografice stabile atât în ciclurile murale cât şi în 
cele de icoane. 


Este vorba de scene cu o mare frecvenţă şi în ciclurile bizantine, ilustrând 
momente din Vechiul Testament care au fost încă din timpuri străvechi puse în 
relaţie cu arhanghelii, cu Mihail în special. 


Scene cu o frecvenţă din nou mare, dar nu omniprezente, sunt Distrugerea armatei 
asiriene [fig. 3], Daniil în groapa cu lei, Lâna lui Ghedeon, Lupta cu diavolul 
pentru trupul lui Moise [fig. 6], Scara lui Iacov şi Lupta lui Iacov cu îngerul. 


Preferinţa pentru temele desprinse din Legea Veche este din nou vădită, com- 
pletarea nucleului principal cu aceste subiecte secundare dând naştere unor variante 
de ciclu de-a lungul celui de-al doilea sfert al secolului al XVI-lea, în timp ce la 
sfârşitul veacului se face simțită o tendinţă enciclopedistă, ciclul mural de la 
Suceviţa cuprinzând toate aceste teme tradiţionale moldoveneşti °. 


“2 Marina-lleana Sabados, „La peinture d'icones au temps de Pierre Rareş”, Revue Roumaine 
dHistoire de IArt. Serie Beaux-Arts, t. XXXI (1994), pp. 44-48; idem, „Iconografie şi stil în 
pictura din Moldova secolului al XVI-lea. Fresca, pictura pe lemn, miniatura. Vedere 
comparativă”, Ars Transilvaniae, III (1993), pp. 50-51; idem, „IcOnes Roumaines de XVIe 
siecle illustrand des cycles hagiographiques ”, Iztkustvo/ Art in Bulgaria, 33-34 (1996), pp. 40- 
43; Constanţa Costea, „La sfârşitul unui secol de erudiție: pictura de icoane din Moldova în 
timpul lui Ieremia Movilă. Ambianţa Suceviţei \ Ars Transilvaniae, III (1993), pp. 87-88. 


(fig. 3] Distru- 
gerea armatei 
asiriene, gropnița 
bisericii Mânăsti- 


rii Humor 


(fig. 4] Viziunea 
lui lisus Navi, 
gropniţa bise- 
ricii Mănâstirii 


Humor 


(fig. 5] Cei trei 


tineri în cuptor, 
propnița bisericii 


Mănăstirii Humor 


(fig. 6] Lupta cu dia- 
volul pentru trupul 
lui Moise, gropnița 

bisericii Mănăstirii 


Humor 


În al doilea rând, se observă că la sfârşitul secolului îşi fac apariţia o serie de teme 
noi, fără precedent în pictura din Moldova, unele dintre ele, în schimb, deosebit de 
populare în mediul rusesc °”, a cărui influență asupra Moldovei la sfârşitul 
secolului al XVI-lea este cunoscută °. 


În această serie se înscriu reprezentările Potopului, Distrugerii Sodomei şi Gomorei 
[fig. 10], Impiedicării împăratului Egiptului să o ia de soţie pe Sara, Urcuşului lui 
Moise pe Nebo şi Eliberării lui Petru din temniţă. 


O a treia observaţie se leagă de interdependenţa acestor cicluri, nu numai prin 
selecția iconografică dar şi prin vehicularea unor scheme iconografice înrudite, 
ceea ce conferă un puternic aer personal, original, acestor ilustrări. 


În fine, cea mai puternică notă de originalitate a acestor cicluri ale Arhanghelilor 
este integrarea revelaţiilor Sfântului împărat Constantin printre minunile lor °” 
[fig. 7 şi 8], gest iconografic înrudit probabil prin semnificaţie cu tema Cavalcadei 
Sfinților militari reprezentată în narthexul de la Pătrăuți 326 în atmosfera de 
„cruciadă orientală” °” care a domnit la curtea de la Suceava o vreme relativ 
îndelungată. Asocierea lui Mihail cu sfinţii militari, apărută în acest context, se 
prelungeşte în iconografia moldovenească prin integrarea Arhanghelului Mihail în 


rândul acestora, cum este cazul, de pildă, în naosul Probotei. 


33 M,-I. Sabados, „Icones Roumaines de XVIe siecle”, p. 40. 

324 C. Costea, „Naosul Suceviţei ”, Artă românească. Artă europeană. Centenar Virgil Vătăşianu, 
Muzeul Țării Crișurilor, Oradea, 2002, pp. 105-112 passim; Andre Grabar, ,,L'Expansion de la 
peinture russe au XVIe et XVIIe siecles”, Annales de Ilnstitut Kondakov, IX (1939), republicat în 
LArt de la fin de Vantiquite et du Moyen Age, College de France, Paris, 1968, II, pp. 939-963 
passim. 

“5 M.-I. Sabados, „La peinture d'icones”, pp. 45-48, idem, „Icones Roumaines de XVIe siecle”, 
pp. 41-43, C. Costea, Ambianţa Suceviţei, p. 87. 

** Idem, „La peinture d'icones ”, p. 48, idem, „Icones Roumaines de XVIe siecle”, pp. 42-43. 

7 A. Grabar, „Les croisades de l'Europe Orientale dans l'art”, Melanges Charles Diehl, III, 
Paris, 1930, republicat în LArt de la fin de Vantiquite 1, pp. 169-175 passim. 


[fig. 7] O viziune a [fig. 8] Altă viziune 


Sfântului împărat Con- a Sfântului împărat 
stantin, exonartexul Constantin, exonartexul 
bisericii Mănăstirii bisericii Mânăstirii 
Moldovița Moldovița 


Trebuie însă menționat că relaţia strânsă a împăratului cu figura Arhanghelului nu 
reprezintă neapărat un aspect straniu, întrucât o venerabilă tradiţie bizantină, 
consemnată de Malalas şi Sozomen, vorbeşte despre ctitorirea bisericii Arhan- 
ghelului de la Sosthenion (unul dintre cele mai importante centre de cult ale 
acestuia) de către împăratul Constantin, în urma unei viziuni “% din timpul 
marşului spre Bizanţ. Această legendă a fost şi ea recepționată de cultura 
românească, dar într-o perioadă mult mai târzie decât reprezentările care fac 
interesul studiului de faţă °”. 


%5 C, Mango, „St Michael and Attis”, 58-60. 
322 84 În BAR ms. rom. 3324, ff. 178-180, din 1781 (Gabriel Ştrempel, Catalogul manuscriselor 
româneşti, Bucureşti, 1987, III, pp. 86-87). 


[fig. 9] Îngerul îi 
arată împăra- 
tului lustinian 
Sfânta Sofia, 
exonartexul 
bisericii Mănăs- 


tirii Suceviţa 


(fig. 10] Distru 
gerea Sodomei 
și Gomorei, 
pridvorul bise 
ricii Mănăstirii 
Suceviţa, cca 


1596 


Pentru a ne convinge de particularităţile variantelor moldoveneşti ale ciclurilor 
arhanghelilor este suficient să le comparăm cu aria învecinată de activitate artistică 
ortodoxă, cu care Moldova a întreţinut puternice relaţii; este vorba despre zona 


Ruteniei, în care frecvenţa icoanelor cu ciclu hagiografic dedicate Arhanghelului 


Mihail este destul de mare **. 


Aceste icoane de tip „carpatic” se particularizează prin dispunerea scenelor pe trei 
laturi, înglobând şi latura inferioară în desfăşurarea naraţiunii (formulă de 
compromis între varianta narațiunii bogate, ocolind câmpul central pe toate cele 
patru laturi, formulă preferată îndeosebi în Rusia, şi laconismul moldovenilor, care 
se mulțumesc să utilizeze narativ doar cele două laturi verticale ale panoului). 


Selecţia iconografică a icoanelor carpatice pune în evidenţă un ataşament faţă de 
reprezentări cu caracter dramatic, cum ar fi Izgonirea din Rai, Jertfa lui Avraam, 
Distrugerea Sodomei sau Înecarea oștirii lui Faraon în Marea Roşie *!. În opoziţie 
cu o asemenea viziune, moldovenii preferă teme mai puţin tensionate, iar dacă 
acestea îşi fac intrarea spre sfârşitul secolului, lucrul se petrece sub semnul 
influenţei ruse. 


În arealul rusesc, ciclul minunilor arhanghelilor a luat o fizionomie aparte, prin 
preferința vădită pentru tematica încărcată de patos, bogată în viziuni, dintre care 
unele pun în valoare caracterul înfricoşător al Arhanghelilor, îndeosebi al arhi- 
strategului Mihail: Potopul, Profeţia lui Ezekiil, Viziunea apocaliptică a Prorocului 
Daniil, Lupta cu diavolul pentru trupul lui Moise, Eliberarea lui Petru, Viziunea lui 


A : : 2 
Pahomie, Distrugerea Sodo-mei $a 


După cum se poate observa, dintre aceste subiecte, doar Lupta cu diavolul pentru 
trupul lui Moise apare în ciclurile din al doilea sfert al secolului al XVI-lea în 
Moldova, datorită semnificației ei protectoare, şi nici măcar la sfârşitul veacului 
influența rusă nu va introduce în întregime această tematică proprie, dislocând 


* Este vorba mai ales de zona Ruteniei Roşii, dimpreună cu Przemysl şi Sanok, unde populația, 
foarte amestecată, era dominată de românii stabiliți încă din secolul al XIV-lea; legăturile 
artistice ale acestei zone sunt în principal cu atelierele moldoveneşti; Janina Klosinska, Ikony, 
Cracovia, 1973, pp. 16-23; autoarea propune pentru icoanele lucrate în acest mediu epitetul de 
„Carpatice ”. 

* Stefan Tkac, Ikony zo 16-19 storocia na severovychodnom Slovensku, Tatran, 1980, cat. 94 
(sec. XVI, de la biserica din Rovne, azi la Muzeul din Bardejov); J. Klosinska, Ikonen aus Polen, 
Warsaw, 1989, nr. 63 (a doua jumătate a secolului al XVI-lea, Muzeul Național din Krakovia), 
nr. 65 (1631, din satul Szczawnik, azi la Muzeul din S§^cz); Vasyl' Otkovich, Vasyl' Pylyp'iuk, 
„Light and Shadow”, Ukranian Icon XIV-XVIII Centuries, from the Collection of the National 
Museum in Lviv, Svitlo 1 tin’, Lviv, 1999, p. 17 (sec. XIV, din satul Storona, regiunea Lviv), p. 51 
(1560, din oraşul Dolyna, regiunea Ivano -Frankivsk). 

* Viktor N. Lazarev, Moskow School of Icon-Painting, Iskusstvo, Moscova, 1971, fig. 51. 


tradiția locală; aceasta se va conserva, înglobând însă teme specific ruseşti 
(Potopul, Distrugerea Sodomei, Eliberarea lui Petru). 


Cel mai semnificativ fapt care probează fidelitatea faţă de o tradiţie a reprezentării 
minunilor Arhanghelilor în „ambianța Suceviţei” este reluarea în icoană a scenei 
din exonarthexul bisericii, reprezentând viziunea lui Iustinian - alegerea Sfintei 
Sofii [fig. 9] (caz unic la rândul lui, dar care ar putea fi pus probabil în legătură cu 
tematica sofianică atât de cultivată de erudiţii iconografi de la Suceviţa) - descrisă 


însă limpede prin inscripţie drept viziunea împăratului Constantin **. 


Ciclurile murale ale Arhanghelilor se desfăşoară în exonarthexuri, în relaţie directă 
cu tema Judecăţii de Apoi, care ocupă îndeobşte întregul perete răsăritean al 
acestor spaţii. Reprezentările minunilor lor sunt dublate de alte cicluri hagio- 
grafice. 


La Moldoviţa, doar Viaţa Sfântului Nicolae însoţeşte seria miracolelor, dar la 
Suceviţa, pe fundalul tendinței enciclopedice de care vorbeam, accentul hagio- 
grafic creşte; sunt reprezentate, alături de faptele Arhanghelilor, viețile Sfinţilor 
loan Botezătorul şi loan cel nou. Sensul acestor reprezentări, în contextul 
eshatologic datorat afrontării cu ampla temă a Judecăţii, pare a accentua în 
principal funcția de intercesori a arhanghelilor, în special a lui Mihail, al cărui rol 
de protector ţine de cea mai veche tradiție iudeo- creştină, cu timpul adăugându-i- 
se şi atributul de înger psihopomp **. Era aşadar firesc să întâlnim un ciclu al 
arhanghelilor în contextul iconografic prin excelenţă funerar al unei gropniţe, la 
Humor. 


33 C. Costea, Ambianţa Suceviţei, p. 87; M.-I. Sabados, „Icones Roumaines de XVIe siecle”, p. 
42. 
34 Les Anges Psychopompes”, DACL, 1/2, 1924, 2130-2141. 


(fig. 11] Icoana 
Sfântului Ar- 
hanghel Mihail, 
sec. XVI- XVII, 

[fig. 11] Icoana Sfântului Arhanghel Mihail, sec. XVI- XVII, colecţie 
particulară 


Nota de originalitate a acestei serii de reprezentări constă în organizarea scenelor 
de aşa natură încât în imediata vecinătate a mormântului ctitorului Teodor Bubuiog 


se află tocmai scenele cu maximă conotaţie apotropaică şi funerară °. 


În glaful ferestrei de deasupra arcosoliului se află ilustrările Luptei cu diavolul 
pentru trupul lui Moise [fig. 6] şi a lui Daniil în groapa cu lei, în timp ce spre 
răsărit sunt reprezentaţi Cei trei tineri în cuptor [fig. 5], scenă a cărei semnificaţie 
funerară străveche este reactualizată, deşi predomină în continuare sensul treimic, 
dezvoltat de comentariile teologice medievale, prin punerea în pandant a acestei 
reprezentări cu cea a Filoxeniei lui Avraam, ilustrată spre vest. Intenţia de a 
constitui un micro-ciclu funerar în zona de deasupra mormântului ctitorului este 


33 Ecaterina Cincheza Buculei, „Programul iconografic al gropnițelor moldoveneşti (secolul al 
XVI-lea)”, Centenar Virgil Vătăşianu, pp. 90-91. 


vădită şi de selecţia în zona de sud a scenelor din Viaţa Maicii Domnului, celălalt 
ciclu hagiografic reprezentat în gropniţa de la Humor; în registrul al doilea, spre 
răsărit, este reprezentată tema Anapeson **, în timp ce în glaf, în jumătatea estică 
superioară, întâlnim o temă foarte rară, dar cu evidentă conotaţie funerară: 
Rugăciunea Maicii Domnului pe Muntele Măslinilor. Silueta Fecioarei în 
proskineză chiar deasupra arcosoliului aproape că nu necesită comentarii 
suplimentare; iconograful a organizat cu pricepere un ansamblu funerar sui generis 
combinând ingenios scene referitoare la cei mai eficienţi intercesori, în viziunea 
devoţiunii creştine °”, mai ales în forma ei cea mai sinceră şi directă, exprimată în 
mediile monahale şi, probabil, cele populare. 


Reprezentări diverse ale arhanghelilor întâlnite în arta moldovenească certifică 
faptul că una dintre funcțiile principale ale acestora în viziunea acestei devoțiuni 
nesofisticate este aceea de protecţie permanentă, mai ales în virtutea reputației lui 
Mihail de biruitor al lui satan atât illo tempore, în momentul căderii luciferice, 
moment comemorat de Biserică prin sărbătoarea Soborului Sfinţilor Arhangheli, pe 
8 noiembrie, cea mai importantă dintre datele rezervate de calendarul religios 
creştin Arhanghelilor în frunte cu arhistrategul oştirilor cereşti, cât şi la ultima 


36 A cărei semnificaţie funerară se datorează asocierii cu liturgica Săptămânii Patimilor, v. 
Bronislav Todic, „Anapeson. Iconographie et signification du theme”, Byzantion, 64 (1999), 
134-163; asocierea unui ciclu al arhanghelilor cu reprezentările temelor Anapeson şi Tronul 
hetimasiei apare mai de timpuriu în arta moldovenească, la Bălineşti. Datarea acestor picturi şi 
mai ales dificultățile de identificare a scenelor datorită condiţiilor de conservare scot acest ciclu 
din discuţia de faţă; pentru identificări, a se vedea Corina Popa, Bălinești, Meridiane, Bucureşti, 
1981, pl. pp. 22-23; cf. Sorin Ulea, „La peinture exterieure moldave: ou, quand et comment est- 
elle aparue”, Revue Roumaine d[listoire, XĂTII/4 (1984), n. 13, cu multe identificări 
surprinzătoare, dar care ar trebui să aştepte, în vederea confirmării, curăţarea murdăriei 
aderente care face ilizibile scenele acestui ciclu. E. C. Buculei propune ipoteza seducătoare a 
difuziunii acestei iconografii funerare care combină minuni ale arhanghelului cu Anapeson de la 
Bălineşti la Humor şi prin intermediul relaţiilor de rudenie dintre Tăutu, ctitorul Bălineştiului, şi 
Bubuiog, ginerele său, ctitor la Humor. Adăugăm că punerea înalților demnitari sub protecția 
Arhanghelului este o practică întâlnită în tradiția bizantină, a cărei receptare în Moldova pare 
certificată de faptul că marele vistiernic Dan donează şi el o icoană cu scene laterale a 
Arhanghelilor, la Măşcăteşti. Ca ultimă observaţie, menţionăm integrarea temei Anapeson în 
ciclul miracolelor Arhanghelilor de la Neamţ, dimpreună cu un miracol al Sfântului Gheorghe, 
Învierea boului lui Glykerie. 

337 De fapt aceasta este metoda prin care iau naştere iconografiile funerare. În arta creştină 
neexistând o temă cu semnificaţie funerară independentă, tematica funerară se constituie prin 
juxtapuneri de imagini cu valenţe de acest tip, împrumutate din alte cicluri. Gordana Babic, Les 
chapelles annexes de leglise byzantine. Fonction liturgique et programmes iconographiques, 
Klincksieck: Bibliotheque des cahiers archeologiques 3, Paris, 1969, p. 162. 


împlinire a vremurilor când, în confruntarea finală dintre antichrist şi puterile 


îngereşti, Mihail va zdrobi definitiv forţele demonice °°. 


Această credinţă a generat o direcţie aparte de venerare a arhanghelilor, mai ales a 
cuplului Mihail-Gavriil, ca gardieni cu rost apotropaic, păzind accesele în spațiul 
sacru al naosului °’? (iconografia acesta, cristalizată încă de la sfârşitul Bizanțului, 
este atât de tradițională încât în Moldova îi întâlnim cu regularitate pe cei doi 
flancând trecerea dintre narthex spre naos, inclusiv la bisericile cu gropniță, unde 
intercalarea acestui spațiu funerar ar fi impus totuşi deplasarea „gardienilor” în 
dreptul accesului dinspre gropniță spre naos - păstrarea lor putând totuşi indica o 
preocupare aparte pentru asigurarea unei protecții a mormintelor; un caz special 
este cel de la Probota [fig. 12], unde aceşti gardieni sunt dublaţi, în glaful uşii, de o 
foarte amplă cruce-criptogramă, a cărei funcţie apotropaică este cunoscută **). 


Un interes deosebit îl prezintă în acest sens un detaliu al picturii exterioare de la 
Voroneţ unde, pe absidele de nord şi de sud, deasupra ferestrelor, sunt reprezentaţi 
Arhanghelul Mihail şi dreptul Simeon cu Pruncul Hristos (reprezentare concisă a 
Aducerii la Templu), la sud [fig. 13], respectiv un alt Arhanghel (inscripţia, foarte 
ştearsă, pare totuşi a fi Gavriil) şi loan Botezătorul înger în Trup, la nord. 


Arhanghelii s-au bucurat de asemenea de o venerație aparte în mediul monahal, în 
virtutea tradiționalei asocieri a ascezei cu „viaţa îngerească”; din acest punct de 
vedere, invocând din nou cazul picturii exterioare, subliniem frecvenţa cu care este 
reprezentată Viziunea Sfântului Pahomie în cadrul cinului de sfinți monahi care 
încheie, în zona inferioară, registrele Marii rugăciuni (Duminicii tuturor Sfinților, 
conform identificării Taniei Velmans *") reprezentată pe abside. Având în vedere 
importanţa acestui sfânt, întemeietor al vieţii de obşte, este firesc ca scena care ne 
preocupă să apară în locuri bine vizibile, foarte aproape de axul absidei răsăritene, 
adeseori pe exteriorul diaconiconului [fig. 14]. 


*% E. C, Buculei, „Programul iconografic al gropniţelor moldoveneşti”, p. 91. 

* Toana Iancovescu, „L'Iconographie des entrees d'apres des monuments de Roumanie et de 
Bulgarie”, Iztkustvo/Art in Bulgaria, 33-34 (1996), p. 23; autoarea propune pentru această 
ipostază denumirea sugestivă de paznici ai pragului. 


%0 G. Babić, „Les croix à cryptogrammes peintes dans les eglises serbes de XIIle et XIVe 
siècles”, Byzance et les Slaves. Études de civilisation. Mélanges Ivan Dujčev, Paris, f.a. 

*1 Tania Velmans, „Message et coherence du programme iconographique des facades peintes en 
Moldavie”, AI &OZTPOTON. Studien zur Byzantinischen Kunst und Geschichte. Festschrift fur 
Marcell Restle, Stuttgart 2000, pp. 296-308, mai ales 297 sqq. 


Uneori chiar şi în pictura interioară Viziunea înlocuieşte portretul frontal al 
sfântului [fig. 15], fapt ce dovedeşte interesul aparte pentru hagiografie al mediilor 
moldoveneşti, care au cunoscut aşadar în totalitate, se pare, minunile atribuite 
Arhanghelilor şi în speţă lui Mihail, dar au preferat să facă o selecţie foarte 
personală în cazul ilustrării acestor miracole sub formă de ciclu hagiografic. 
Într-adevăr, şi altă scenă care intră târziu în componenţa ciclului, sub efectul 
influenţei ruse şi al propensiunii enciclopedice, erudite, Eliberarea Sfântului Petru, 
era bine cunoscută iconografilor moldoveni, întrucât acest eveniment neotesta- 
mentar are propria dată de comemorare (Venerarea lanțurilor Sfântului Petru - 16 
ianuarie), apărând frecvent în Menologurile pictate în bisericile din Moldova *”, 
cunoscute pentru bogăţia lor de scene. 


Câteva dintre minunile arhanghelilor intră de asemenea în componenţa Arborelui 
lui Iesei, una dintre temele majore ale picturii exterioare din Moldova **. Este 
vorba despre Cei trei tineri în cuptor [fig. 16], Lâna lui Ghedeon şi Oprirea lui 
Valaam, aşadar scene dintre cele mai populare în cadrul ciclurilor iconografice de 
miracole. 


* O reprezentare cu totul aparte, care nu a făcut însă tradiţie în Moldova, este cea din 
Menologul reprezentat în gropnița de la Dobrovăț, în care nu este reprezentată vreuna dintre 
variantele tradiționale (secvenţa din închisoare, rugăciunea lui Petru sau venerarea lanţului) ci 
momentul în care Petru conştientizează, odată ieşit din temniţă, identitatea eliberatorului său. 
Aceasta nu este singura originalitate a Menologului de la Dobrovăț, bogat în alte asemenea 
surprize, E. C. Buculei, „Le programme iconographique des peintures murales de la chambre 
des tombeaux de l'eglise du monastere de Dobrovăț”, Cahiers Balcaniques, 21 (1994), p. 35. 

* Michael D. Taylor, „A Historiated Tree of Jesee”, Dumbarton Oaks Papers, 34-35 (1980- 
1981), pp. 132-134. 

[fig. 12] Sfinţii Arhangheli păzind intrarea în gropniță, exonartexul bisericii 
Mănăstirii Probota 


Nu ne putem opri acum asupra temei Arborelui în ansamblu; semnificaţia ei legată 
de dogma Întrupării este bine cunoscută. Ceea ce interesează din perspectiva 
studiului de faţă este lumina pe care o aruncă asupra semnificaţiilor iconografice 
ale minunilor menţionate mai sus, integrarea lor în această compoziţie murală 
monumentală (deşi se pare că şi alte detalii din compunerea temei trimit la minuni 
ale arhanghelilor, prezente în presupusa imagine-sursă, dar transformate în timpul 
difuzării acestei iconografii în spaţiul răsăritean *); astfel, reprezentarea Lânei lui 
Ghedeon face referire la Întrupare, în timp ce Profeţia lui Valaam argumentează 
legitimitatea lui Hristos ca Mesia, iar reprezentarea celor trei tineri în cuptor, scenă 


* Astfel, imaginea Arhanghelului Mihail călare poate fi un avatar al reprezentării alungării lui 
Heliodor, figura acestuia, trântit la pământ, metamorfozându-se în Iacov adormit, în timp ce 
reprezentarea lui Malachia cu îngerul se transformă în Moise cu tablele legii în faţa unui înger; 
ibid., p. 133. 


care lipseşte din presupusul prototip al reprezentării Arborelui, poate fi considerată 
o aluzie la fecioria Născătoarei sau chiar la jertfa lui Hristos. 


(fig. 13) Arh. Mihail și dreptul [fig. 14) Viziunea Sfân- 
Simeon cu Pruncul Hristos, pic- tului Pahomie, pictură 
tură exterioară, absida de sud a exterioară, absida alta- 
bisericii Mănăstirii Voroneț rului bisericii Mânăstirii 
[© Mănăstirea Voroneţ] Humor 


Nu sunt singurele episoade veterotestamentare interpretate simultan ca minuni ale 

arhanghelilor şi antitipuri ale Maicii Domnului sau ale lui Hristos; în aceeaşi 
, ; z š as A 345 

situație se găseşte şi scena Scării lui Iacov ~”. 


În definitiv, acest fapt este concordant cu teologia simbolică a lui Pseudo-Dionisie 
Areopagitul care consideră aparițiile angelice drept simboluri oferite de către 
Dumnezeu spre contemplare intelectului uman, care are astfel posibilitatea unei 
parţiale şi imperfecte cunoașteri a lucrurilor divine; să nu uităm nici rolul atribuit 
triadei inferioare în ierarhia gândită de teologul bizantin, acela de instruire a 
oamenilor, prin comunicarea poruncilor şi recomandărilor dumnezeieşti. 


*5 Pentru această problemă în iconografia bizantină târzie, un studiu sugestiv este cel al lui 
Sirarpie Der Nersessian, „Program and Iconography of the Frescoes of the Parecclesion ”, Paul 
Atkins Underwood (ed.), The Karye Djami, IV, Routledge, Londra, 1975, pp. 306-332, mai ales 
311 sqq. 


(fig. 15] Viziunea Sfân- [fig. 16) Arborele lui lesei, 


tului Pahomie, gropnița detaliu: Cei trei tineri în 
bisericii Mănăstirii cuptor, pictură exterioa- 
Probota ră, peretele sudic, biseri- 


ca Mănăstirii Moldovita 


Acesta este contextul de credinţe în care trebuie plasată venerația moldovenilor 
pentru Arhangheli, şi mai ales pentru Mihail. Frecvența icoanelor împărăteşti în 
care este reprezentat acesta din urmă [fig. 1 şi 2] poate fi explicată prin faptul că, 
începând cu secolul al XIV-lea, îngerii fac parte din iconografia iconostasului %46; 
însă ilustrarea ciclului hagiografic al arhanghelilor pe laturile unora dintre aceste 
icoane denotă o intensitate cu totul aparte a cultului lor, în frunte cu arhistrategul 
puterilor fără de trup; un caz cheie în acest sens îl reprezintă ambianța Mănăstirii 
Humor, unde reprezentarea ciclului din gropniță este dublată de prezenţa în cadrul 
iconostasului a icoanei cu scene laterale, în timp ce, în pictura exterioară, în axul 
absidei răsăritene, încheind seria de ipostaze divine, reîntâlnim silueta războinică a 
lui Mihail, spre care se îndreaptă rugăciunile cetei de Sfinţi cuvioşi reprezentaţi în 
ultimul registru. Această ultimă particularitate trimite, în mod paradoxal, la situaţia 
iconografiei exterioare de la Voroneţ unde, în acelaşi loc cu Arhanghelul de la 
Humor, apare sfântul de hram al bisericii mănăstirii, marele mucenic Gheorghe; nu 
poate fi însă invocată nici o dovadă care ar susține ipoteza că la Humor 
Arhanghelul Mihail ar fi jucat vreodată un rol similar. Mai degrabă putem deduce 


“e Michail Chatzidakis, „L'Evolution de l'icone aux 1le-13e siecles et la transformation du 


templon”, Actes du XV Congres International des Etudes Byzantines, I, Eñàņviký Apxa1010y1kH 
Eroupeia: B1Bi10OnKn tns ev AOnvoig Apyaroloyikus Etorpeíaç, Atena, 1979, p. 362. 


de aici deosebit de puternicul cult de care s-a bucurat Mihail în mediul de la 
Humor, atât în calitatea sa de model al ascezei (subliniată puternic nu doar de 
Viziunea lui Pahomie ci şi de reflecţia teologilor asupra evenimentului de la 
Chonae “”, fără îndoială cea mai reprezentativă minune făcută de Arhanghelul 
Mihail personal - celelalte fiind de obicei atribuite generic Arhanghelilor - şi care 
are propria dată de celebrare în calendarul Bisericii, pe 6 septembrie), cât şi în cea 
de intercesor şi înger psihopomp, care pare a fi atributul datorită căruia 
Arhanghelul Mihail a ajuns să se bucure de o venerație adâncă în rândul majorității 
credincioşilor. 


Încheiem invocând cea mai emoţionantă şi mai sinceră dovadă a cultului Arhan- 
ghelului Mihail ca arhistrateg şi înger psihopomp în mediul moldovenesc. 


După cum se ştie, în 1496 Ştefan cel mare ridica la Războieni o biserică închinată 
acestuia, în memoria înfrângerii suferite în faţa turcilor, în 1476. La restaurarea din 
1973-1974 a ieşit la iveală faptul că nu ne aflăm în faţa unei simple biserici 
parohiale; edificiul se înalță deasupra unei gropi comune care adăposteşte 
rămăşiţele celor căzuţi în războiul anti-otoman, spre a căror pomenire a şi fost 
clădit lăcaşul, un mausoleu sui generis “5. Acest detaliu scoate în evidență 
încrederea, pe de-o parte, în atribuţiile militare ale arhistrategului (care, la voia lui 
Dumnezeu, evident, acordă sau nu sprijin în luptă) şi, pe de alta, în rolul său de 
înger protector al celor cu atribuţii militare şi de înger psihopomp. 


Atributul războinic al lui Mihail pare a fi fost luat în calcul şi de iconograful 
gropniţei de la Humor, unde deasupra acceselor, afrontate, se află două ipostaze 
prin excelenţă războinice ale arhistrategului: Viziunea lui lisus Navi (spre naos) şi 
Alungarea oştirii asiriene (spre narthex) [fig 3 şi 4]; grija de a le scoate astfel în 
evidenţă ar putea fi pusă în relație cu atribuţiunile militare ale lui Teodor Bubuiog, 
logofătul înhumat acolo. 


În final, ne putem întreba în ce măsură ciclurile de minuni analizate mai sus ar 
trebui asociate cu Arhanghelii în general sau numai cu Arhanghelul Mihail; 
configurări speciale de natură culturală şi spirituală, ca cele de la Războieni sau 
Humor, par a favoriza a doua ipoteză, dar trebuie luate în considerare totuşi şi 
indiciile clare de ordin strict artistic al icoanei de la Măşcăteşti [fig 1], respectiv al 


 G. Peers, Subtle Bodies, mai ales cap. 4-5. 

“3 Gheorghe I. Cantacuzino, „Cercetări arheologice în biserica lui Ştefan cel mare de la 
Războieni”, Revista Muzeelor şi Monumentelor. Seria Monumente Istorice şi de Artă, LXIV/2 
(1975), p. 63 sqq. 


frescei de la Moldoviţa, unde seria de fapte miraculoase este asociată cu Arhan- 
ghelii Mihail şi Gavriil, perechea de gardieni ai intrărilor bisericii. Din acest motiv 
pare mai prudent să numim aceste serii de imagini minuni ale arhanghelilor, cu 
amendamentul că acest scrupul, bazat pe evidenţa textuală - unele surse atribuind 
uneori miracole prezente în aceste cicluri altor arhanghel decât Mihail - nu 
aparţine în egală măsură şi devoţiunii curente, care manifestă o preferință vădită 
pentru Arhanghelul Mihail, cea mai „personalizată” dintre puterile fără de trup, 
încărcată de atribute şi funcţii precise, dintre care cea de intercesor şi psihopomp 1- 
a asigurat o venerație puternică, ale cărei ecouri în plan artistic se numără printre 
cele mai creative aspecte ale vieţii spirituale în Moldova secolului al XVI-lea. 


Ovidiu Victor Olar - Minunile Arhanghelilor de la Stavropoleos 


Weil die lieben Engelein / selber Musikanten sein.” Martin Luther 


Doresc să mulțumesc drei Marina Tătărâm pentru importantele comentarii, 
sugestii şi corecturi făcute, precum şi obştii Mănăstirii Stavropoleos pentru 
sprijinul acordat cu multă generozitate. Titlul studiului a fost inspirat de frumoasa 
carte a dlui Ivan Biliarsky, Hierarchia. Lordre sacre. Etude de Vesprit romanique 
(Fribourg 1997), consultată prin bunăvoința autorului, căruia îi mulțumesc şi pe 
această cale. 


În ziua de 7 februarie a anului de la Hristos 1742 se stingea din viaţă, în târgul 
Bucureştilor, ieromonahul epirot Ioanichie din satul Ostaniţa, eparhia Pogoniana 
350. Trăise - din plin - şaizeci şi unu de ani şi patruzeci şi trei de zile ”*. Fiu al lui 
Eustatie şi al Asprei, fusese tuns de tânăr în monahism. Îşi avusese metania la 
Mănăstirea Arhanghelilor Mihail şi Gavril din Goura Pogonianei, dar plecase în 
căutare de milostenii spre Rusia - o putere din ce în ce mai avidă de informaţii 
referitoare la starea „bolnavului” Imperiu otoman. Pe drumul de întoarcere se 
stabilise, probabil la cumpănă de veacuri, în capitala Valahiei. Devenise, în timp, 
egumen al mănăstirii Grecilor *”. Ajunsese chiar mitropolit al Stavropolei. 


3 „Căci dragii îngeri / Sunt ei înşişi muzicanți. ” 

3 Pentru personaj, vezi Vasilios A. Dimos, H lepă Mový Taciapyov Ikovpac kai ta eiç Bloyiav 
ueroxia avric Bolac kai Zrovponolews,, loannina 1983, pp. 228 sq.; Ariadna Camariano- 
Cioran, L'Epire et les Pays Roumains, loannina, 1984, pp. 18-22; Hariton Karanasios, „10 
Xpovıkó tys Iloyovioţic”, Mecarwvikă kar Nea E1Aqvikă 9 (2008), pp. 128 sq. 

31 Aşa stă scris pe piatra sa de mormânt. Vezi George D. Florescu, Petre Ş. Năsturel, Paul I. 
Cernovodeanu, „Lapidariul bisericii Stavropoleos din Bucureşti”, Biserica Ortodoxă Română 
[BOR] 79 (1961), 11-12, p. 1058; Alexandru Elian, Constantin Bălan, Haralambie Chircă, 
Olimpia Diaconescu, Inscripţiile medievale ale României. Cu studiu introductiv, repertoriu 
cronologic, note explicative, indicaţii bibliografice şi indici. Oraşul Bucureşti I. 1395-1800, 
Bucureşti, 1965, p. 427 (XCI - nr. 468). 

2 Despre lăcaş şi despre ctitor, epirot şi el, vezi Ștefan Andreescu, „Câteva precizări despre 
ctitoriile bucureştene ale lui Ghiorma banul”, Glasul Bisericii 23 (1964), 5-6, pp. 547-567; 
Idem, „Din relaţiile ţărilor române cu Epirul: ctitoriile bucureştene ale lui Ghiorma din 
Pogoniani”, Studii şi Materiale de Istorie Medie [SMIM] 24 (2006), pp. 101-109; Petronel 
Zahariuc, „Soră după Sfânta Evanghelie'. Note despre neamul jupânesei Caplea şi despre 
mănăstirea Sfântul Nicolae din Bucureşti, ctitoria lui Ghiorma banul”, SMIM 25 (2007), pp. 69- 
86 [= Idem, De la Iaşi la MunteleAthos. Studii şi documente de istorie a Bisericii, laşi, 2005, pp. 
125-140]. 


Nu erau acestea puţin lucru. Totuşi, realizarea de care se simţea loani-chie cel mai 
mulțumit era, de departe, zidirea din temelii a „dumnezeieştii şi prea cinstitei” 
biserici cunoscute astăzi sub numele de Stavropoleos *”. 


Satisfacţia lucrului bine făcut răzbate din cuvintele ctitorului însuşi: „Pe când 
domnea cu strălucire prea înțeleptul Nicolae, al lui Alexandru Exaporitul, cel 
înțelept, şi pe când păstorea chir Daniil cel vestit, a ridicat din temelie, cu 
îndemânare, acest lăcaş. L-a împodobit în fel şi chip, cu de toate, după cum se 
vede, a clădit şi un han, în apropiere, cu grădini, precum şi biserica, cu multă 
râvnă, în care se slăvesc cu cinstire Sfinţii Voievozi şi Atanasie cel mare, păstorul 
Alexandriei. 


Voievodul Nicolae Mavrocordat şi familia sa, tablou votiv în pronaosul bisericii 
Mănăstirii Stavropoleos 


Biserica a înzestrat-o, a împodobit-o din belşug, cu toată cheltuiala sa, dintr-o 
mână prea darnică, vestitul Ioanichie, care este şi arhiereu venerabil al vechii 
Stavropole, fiu al lui Eustatie Pogonis, din Pogoniana, din satul Ostaniţa. Şi toate 


* Pentru detalii, vezi (General) P. V. Năsturel, Biserica Stavropoleos din Bucureşti după 
documentele din Arhivele Statului, cu planuri şi vederi fotografice, Bucureşti, 1906; Gheorghe 
Nedioglu, ,„ Stavropoleos”, Buletinul Comisiei Monumentelor Istorice [BCMI] 17 (1924), pp. 
147 sq., 20 (1927), pp. 2 sq.; Răzvan Theodorescu, Biserica Stavropoleos, Bucureşti 1967; 
Stavropoleos. Ortodoxie, artă, comunitate, Bucureşti, 2002. 


acestea le-a închinat, cu gând cucernic, smeritei [mănăstiri] a Voievozilor, numită 
x . a aici 2 354 
Goura, care se află în Pogoniana, ţara sa de obârşie.” 


Săpate în piatră pe 3 octombrie 1728, spusele „prea cuviosului întru ieromonahi şi 
arhimandrit” nu erau deloc exagerate. Zidită în „cinstea şi pomenirea marilor celor 
întru chip de foc şi stăpânitori ai cetelor Mihail şi Gavril”, ctitoria sa era o 
adevărată „bijuterie” ce avea să se arate creatoare de stil Dr 


Iniţial, chir Ioanichie ridicase un han şi refăcuse un vechi paraclis. Începuse apoi 
lucrul la un prim locaş, care în octombrie 1724 putea deja să-i primească pe 
credincioşi. În 1728 luau sfârşit lucrările de refacere a edificiului. În primăvara 
anului 1730 se încheia munca la turlă (astăzi de mult dispărută, dar înlocuită cu una 
nouă la restaurarea din 1904), pentru ca, un an mai târziu, biserica - ale cărei 
colorit şi arabescuri de piatră îi impresionau deopotrivă pe enoriaşi şi pe vizitatori - 
să fie gata. 


Cât anume se va fi inspirat loanichie de la meşterii şi zugravii care trudiseră la 
mănăstirea sa de metanie e dificil de spus; din păcate, din Goura cea „zidită pe o 
stâncă mare” nu au mai rămas decât ruinele. Cert este că bisericuţa bucureşteană 
funcționa ca o punte de legătură între aici şi acolo - e5c kar exei - între Valahia şi 
Epir, între patria de obârşie şi cea de adopţie a fondatorului. 


* Aşa glăsuieşte o misterioasă inscripţie, astăzi dispărută, care ar data din octombrie 1728. 
Vezi Nicolae Iorga, „Fundaţiunile domnilor români în Epir”, Analele Academiei Române (Seria 
II. Tom. 36) Memoriile Secţiunii Istorice 1913-1914, pp. 907-908; Inscripţiile medievale ale 
României..., pp. 410-411 (XCI - nr. 443); Vasilios A. Dimos, op. cit., p. 238. 


3 Gheorghe Crutzescu, Podul Mogoşoaiei. Povestea unei străzi. Prefaţă de Eugen Barbu. Note 
de Virgil Teodorescu, Bucureşti, 1986, p. 75; Andrei Paleolog, Pictura exterioară din Ţara 
Românească (secoleleXVIII-XIX), Bucureşti, 1984, pp. 67-68; Corina Popa, „Biserica 
Stavropoleos, monument de artă”, în Stavropoleos. Ortodoxie, artă, comunitate..., pp. 12, 15. 


Portretele votive stau mărturie acestei realităţi, fiind o oglindă fidelă a „aparte- 
nenţelor colective multiple” ale ctitorului 3555. Astfel, în pronaos, în dreapta, sunt 
zugrăvite portretele domnului - „constructorul” prin excelenţă conform normelor 
vremii şi protectorul întregii întreprinderi - ale membrilor familiei sale, al 
mitropolitului țării şi al marelui cămăraş loan. Tot în pronaos dar în stânga sunt 
înfățişaţi Ioanichie, fraţii săi - menţionaţi expres ca „ajutători” - şi cei mai de 
seamă dintre donator °”. Îi vedem, aşadar, strânşi laolaltă pe membrii fanarioți, 
valahi şi epiroţi ai unei reţele de patronaj de primă mână în mijlocul căreia încearcă 


să se plaseze răzbătătorul ieromonah şi arhimandrit din Ostaniţa °". 


36 Pentru concept şi pentru citatul anterior, vezi excelentul studiu al Lidiei Cotovanu, „Le 
diocese de Dryinoupolis et ses bienfaiteurs de Valachie et de Moldavie. Solidarites de famille et 
traits identitaires multiples (XVIe-XVIle siecles)”, în volumul editat de Petronel Zahariuc, 
Contribuţii privitoare la istoria relaţiilor dintre Țările Române şi Bisericile răsăritene în 
secoleleXIV-X1X, laşi, 2009, pp. 219-360. 

37 Pentru detalii, vezi Gheorghe Nedioglu, „Stavropoleos ”, BCMI 17 (1924), pp. 149 sq., fig. 3 
sq.; Inscripţiile medievale ale României..., pp. 411 sq. (XCI-nr. 444 sq.). 

* E important de notat că biserica a continuat să funcţioneze ca un loc de întâlnire şi de refugiu 
pentru epiroții/grecii/grecofonii din capitala Țării Româneşti; lapidariul stă mărturie. Probabil 
aici, de pildă, în 1763, a compus mitropolitul Partenie, nepotul ctitorului Ioanichie, Cronica 
Pogonianei editată de Hariton Karanasios (op. cit.) după manuscrisul grec cu numărul 305 (fi. 
4r-7r) păstrat la BAR Bucureşti. 


Închinată mănăstirii Goura - Ioanichie nu putea să nu se îngrijească de vechea sa 
familie - noua biserică avea hramul Sfinţilor Arhangheli, ale căror minuni erau 
pictate pe peretele de răsărit a pridvorului. Amplasamentul ciclului este oarecum 
surprinzător. Pridvoarele epocii brâncoveneşti rezervaseră peretele lor dinspre 
răsărit Judecăţii de Apoi. Aceeaşi scenă figurează, de obicei, şi în pridvoarele 
bisericilor înălțate în primele decenii ale celui de-al XVIII-lea veac. Numai în 
mănăstirea ridicată de principele Nicolae Mavrocordat la Văcăreşti şi în biserica 
ridicată de boierul Iordache Creţulescu pe Podul Mogoşoaiei fusese preferată 


Apocalipsa ?”. 


Ambii ctitori - voievodul şi marele logofăt - trecuseră prin încercări grele, într-o 
epocă deosebit de tulbure 3%. Vor fi voit ei să depună astfel mărturie despre cele 
trăite. De ce se abate însă monahul Ioanichie de la obiceiul locului? A urmat el 
poate modelul aplicat la Goura; de altfel, cromatica şi ornamentele din piatră ale 
ctitoriei sale au un pronunţat aer epirot *!. Sau va fi fost vorba de o problemă 
relativ simplă de spaţiu - într-un lăcaş de cult cu hramul Sfinţilor Arhangheli, era 
cu neputinţă ca minunile acestora să nu fie figurate; or, la Stavropoleos, locul era 
suficient de strâmt cât să limiteze considerabil opţiunile comanditarului. 


Neîndoios rămâne faptul că cele trei programe iconografice, deşi înrudite între ele - 
îngerii şi arhanghelii au un rol de prim plan atât în scenariul apocaliptic cât şi în 

3 Seat ; 2 ; z da 3 i : à š 
economia Judecății de Apoi °° - diferă semnificativ din perspectiva mesajului. 


3? Ambele au fost încheiate în 1722. Vezi Cornelia Pillat, „Quelques aspects du thème de 
l'Apocalypse dans la peinture de la Valachie du XVIIIe siècle”, Revue Roumaine d'Histoire de 
l'Art [RRHA] Série Beaux-Arts 10/402 (1973), pp. 165-204 [= Idem, Variațiuni pe teme date în 
arta medievală românească, Bucureşti, 2003, pp. 139-182]. 

* Răzvan Theodorescu o plasa, de altfel, sub semnul Apocalipsei. Vezi „Histoire et prophetie 
dans l'art valaque de la premiere moitie du XVIIIe siecle”, Association Internationale d’Etudes 
du Sud-Est Europeen. Bulletin 19-23 (1993), 1-2, pp. 79-89 [= Idem, Roumains et balkaniques 
dans la civilisation Sud-Est europeenne, Bucureşti, 1999, pp. 410-417]. 

%1 Din păcate, relaţiile „artistice” dintre Epir şi Ţările Române nu s-au bucurat de atenția 
cuvenită, deşi surprize consistente se profilează la orizont. Personal, am fost surprins să aflu că 
unul dintre manuscrisele care transmit capetele despre ierarhii ale lui Grigore Sinaitul, cel 
păstrat la Mănăstirea Byliza, a circulat anterior în Epir, într-o zonă din care este posibil să fi 
provenit unii dintre zugravii Probotei (biserică în a cărei turlă au fost figurate cinurile angelice 
descrise de Pseudo-Dionisie Areopagitul). Vezi Antonio Rigo, Il monaco, la chiesa e la liturgia. I 
capitoli sullegerarchie di Gregorio il Sinaita, Florenţa, 2005, pp. xxix-xxx. 

2 Sugestivă, în privinţa rolului apocaliptic al Arhanghelul Mihail, mi se pare superba miniatură 
din Codex slavicus 6, f. 172r, al Bibliotecii Naţionale din Viena. De certă inspirație rusească, ea 
îl înfăţişează pe Mihail încoronat, călare, străpungând Satana cu sulița şi trâmbițând a doua 
venire a lui Hristos. Vezi Andreas Fingernagel, Christian Gastgeber, Osterreichische 
Nationalbibliothek. The most beautiful Bibles, Taschen, 2008, p. 259. 


Care anume este acela transmis de seria minunilor voievozilor celeşti ilustrate în 
pridvorul bisericii lui Ioanichie - aceasta mi se pare a fi întrebarea. 


Pentru a putea răspunde, se impun câteva consideraţii de ordin general asupra 
rolului liturgic al puterilor cereşti (1) şi asupra încărcăturii teologice a ciclului de 
miracole atribuite, îndeobşte, arhanghelilor Mihail şi Gavril (2). 


Sfânta rânduială 


În primul caz, concludent mi se pare decorul interiorului turlei bisericii Sfântului 
Nicolae a Mănăstirii Probota. Acolo, la zvelta ctitorie gândită de voievodul moldav 
Petru Rareş ca loc de odihnă veşnică, cel/cei care au conceput iconografia a/au ales 
să plaseze o impresionantă şi insolită Ierarhie cerească ** 


Drept urmare, în jurul unui maiestuos Hristos în slavă se succed, pe trei rânduri, 

cele nouă cete îngereşti descrise cândva de misteriosul Dionisie (Pseudo-) 
: 4 

Areopagitul %4. 


Primii, aflați nemijlocit în jurul lui Dumnezeu, vin Serafimii, Heruvimii şi 
Tronurile. Le urmează Domniile, Puterile şi Stăpânirile, pentru ca Incepătoriile, 
Arhanghelii şi Ingerii - călăuzitorii ierarhiilor omeneşti - să închidă ultimul 
cerc. 


Inţelesul compoziţiei - una extrem de rară, dată fiind perfecta individualizare a 
ordinelor angelice °% - se dezvăluie odată cu lectura fragmentului de text în care 


“ The Restoration of the Probota Monastery. 1996-2001, UNESCO, Metaneira, Helsinki 2001, 
pp. 57-59, fig. 93-99. Tereza Sinigalia, Mănăstirea Probota, Bucureşti, 2007, pp. 14, 33, 52-53, 
73; il. 38-41. 


gä Corpus Dionysiacum II - Pseudo-Dionysius Areopagita, De c&lesti hierarchia. De ecclesiastica hierarchia. De 


mystica theologia. Epistulcz. Herausgegeben von Gunter Heil und Adolf Martin Ritter, Berlin-New York 1991; 
Sfântul Dionisie Areopagitul, Opere complete şi Scoliile Sfântului Maxim Mărturisitorul. Traducere, 
introducere, note de Dumitru Stăniloae. Ediţie îngrijită de Constanţa Costea, Bucureşti 1996. O 
ediție a traducerii slave (integrale) de secol XIV este în pregătire; vezi Dieter Fahl, Sabine Fahl, 
„Edition des Corpus areopagiticum slavicum ”, Studi Slavistici 2 (2005), pp. 35-51. 

*5 CF Rene Roques, Vunivers dionysien. Structure hierarchique du monde selon le Pseudo- 
Denys, Paris, 19832. 


* Ierarhia îngerească apare şi în turla bisericii Sf. Nicolae din Popăuţi (Botoşani), dar cinurile 
nu Sunt atât de bine conturate. Cf. Tereza Sinigalia, Mănăstirea Probota (loc. cit.); pentru 
biserică, vezi Idem, Carmen Solomonea, „Saint Nicholas Church. Popăuţi Monastery, Botoşani 
County”, Aeiziov tov Evponoixov Kévrpov Kévtpov Bolavrwvov ai Metaßvgavuvóov Mwnueiov 
6 (2005), pp. 355-382. Pentru alte exemple, vezi D. I. Pallas, ,,Himmelsmăchte, Erzengel und 


(pseudo-)Areopagitul defineşte menirea „sfințitei rânduieli” a ierarhiei. Scopul 
acesteia, ni se spune acolo, „este asemănarea şi unirea cu Dumnezeu, pe cât e cu 
putinţă, avându-l pe El drept călăuzitor în sfânta ştiinţă şi lucrare. 


Cetele 
ingerești, 
turla bisericii 
Mănăstirii 


Probota, 1532 


Cetele îngereşti, turla bisericii Mănăstirii Probota, 1532 


Căci, privind neclintit spre frumuseţea lui atotdumnezeiască, ea se face întipărită 
de El în părtaşii ei ca în unii ce sunt dumnezeieşti, ca în nişte oglinzi atotstrăvezii 
şi nepătate, primitoare ale strălucirii luminii începătoare şi dumnezeieşti; chipuri 
umplute de strălucirea dăruită, pe care o împărtăşesc iarăşi celor următori, potrivit 
rânduielilor dumnezeieşti.” 5 


Cu alte cuvinte, cinurile angelice care alcătuiesc alaiul Stăpânului atotputernic 
preiau, amplifică şi răspândesc prin întreaga ordine creată lumina pură a divinităţi. 
Reluând tema în secolul al XI-lea, monahul studit Nichita Stethatos a insistat 
asupra perfectei corespondențe dintre ierarhia cerească şi cea terestră. 


Engel”, în Reallexikon zur bzyantinischen Kunst 17 [HI, 1-160] (Himmelsleiter-Hispania 
[Anfang]...), editat de Klaus Wessel şi Marcell Restle, Stuttgart, 1972, coll. 52-53; Marco 
Bussagli, Storia degli angeli. Racconto di immagini e di idee, Milano, 1995, pp. 286-299. Pentru 
recomandările (târzii) ale Erminiei, vezi ediţia lui Athanasios Papadopoulos-Kerameus la 
Dionysos din Fourna apărută la Sankt Petersburg în 1900 (în continuare Epunveia), pp. 45-46 
[I]. 

7 Sfântul Dionisie Areopagitul, Opere complete..., p. 19 (Despre Ierarhia Cerească III, 2). 


Îngeri şi arhangheli, turla bisericii Mănăstirii Sfântul Ioan cel nou de la 
Suceava, 1534 


Au aceeaşi structură şi acelaşi rang, a subliniat el. Primei triade îngereşti îi 
corespund apostolii, profeţii, Părinţii purtători de Dumnezeu şi teologii mistici; 
celei de-a doua, mărturisitorii şi asceţii; ultimei, căpeteniile, egumenii şi laicii 
drepteredincioşi. Chiar şi după moarte, a ţinut el să adauge, sufletele sunt date în 
grija puterilor de sus în mod diferit, în funcție de hramul purtat de răposaţi pe 
pământ şi de tagma căreia îi aparținuseră. Principiul ierarhic este aşadar aplicat 
sistematic unui itinerariu duhovnicesc, unei progresii spirituale a minţii şi 
sufletului spre dumnezeire *%. 


În ultimii ani ai vieţii (1331/4-1346), Grigore Sinaitul a abordat la rândul său 
problema, identificând patru ierarhii - una legală, una ecleziastică/ simbolică, una 
monahală/rațională şi una angelică/intelectuală - fiecare cu câte trei subdiviziuni 
559. Neîndoios, să vorbeşti despre puterile de sus sau despre modul lor de 


820 Nicetas Stethatos, Opuscules et lettres. Introduction, texte critique, traduction et notes 
par Jean Darrouzes, Paris, 1961 [Sources chretiennes 81], pp. 292-360. 
* Antonio Rigo, Il monaco, la chiesa e la liturgia..., passim. 


organizare însemna să vorbeşti despre unitate, ordine, măsură şi armonie, nu doar 


Pi i ge Aaa 370 
in ceruri c1 şi pe pământ `. 


Din pleiada de ființe 
mijlocitoare care leagă lumea de aici şi lumea de dincolo, văzutul şi nevăzutul, una 
a ajuns treptat să le eclipseze pe toate celelalte - „stăpânitorul întru chip de foc al 
cetelor”, Arhanghelul Mihail °. Lui şi tovarăşului său Gavril, îngerul Bunei 
Vestiri, alege ieromonahul Ioanichie din Ostaniţa Epirului să le închine ctitoria sa 
şi să le înfăţişeze minunile. 

Serafimi şi tronuri, turla bisericii Mănăstirii Sfântul loan cel nou de la Suceava, 
1534 


*7 Vezi şi studiul lui Antonio Carile despre „l'ordine divino nel cosmo e nell'Imperio ”, în Maria 
Pia Baccari (ed.), Spazio e centralizzazione del potere. Atti del Convegno 'Da Roma alla Terza 
Roma*, IV, 21 aprile 1984, Roma, 1998, pp. 131-136. 

371 Pentru detalii, vezi Ovidiu Victor Olar, Împăratul înaripat. Cultul arhanghelului Mihail în 
lumea bizantină, Bucureşti, 2004. 


Cândva, demult, pe vremea împăraţilor bizantini Mihail al III-lea şi Vasile I-ul, un 
diacon şi arhivar al Marii Biserici din Constantinopol pe nume Pantaleon încercase 
să treacă în revistă aceste miracole. 


Echivalat cu îngerul biblic al Domnului, Mihail primise partea leului. 

=> Astfel, el îl împiedică pe Avraam să ridice mâna asupra lui Isaac (Fc. 22, 
11-12), 

=> luptă cu Iacov (Fc. 32, 24-30), 

=> merge înaintea lui Moise şi a evreilor în timpul fugii din Egipt (Iş. 14, 19), 

> îi interzice lui Valaam să-i blesteme pe izraeliți (Nm. 22, 22-35), 

> îşi dispută cu diavolul trupul lui Moise (Iuda 9), 

=> i se arată lui losua Navi în faţa zidurilor lerihonului şi îl însoţeşte în 
campaniile sale militare (los. 5-12), 

> îl îndeamnă pe Ghedeon să pornească împotriva madianiţilor (Jd. 6, 11-12), 

> îndreaptă spre fruntea lui Goliat piatra aruncată de David (1 Rg. 17, 49), 

> ridică sabia deasupra capului bătrânilor judecători care încearcă să-i facă 
rău Susanei (Istoria Susanei 60), 

> distruge armatele lui Senaherib şi îl salvează pe regele lezechia (4 Rg. 19, 
35), 

> îi fereşte pe Şadrac, Meşac şi Abed-Nego de flăcările cuptorului lui 
Nabucodonosor (Dn. 3, 25), 

=> îl duce pe Avacum la Babilon să-l hrănească pe Daniel în groapa cu lei 
(Balaurul şi Bel 43), 

> tulbură apa scăldătoarei Vitezda (In. 5, 4), 

> îl scoate pe Sfântul Petru din închisoare (FA 5, 19) şi 

> îl răpeşte pe apostolul Filip (FA 8, 39) 7. 


Pe Gavril, Pantaleon îl creditase numai cu anunţarea naşterii Botezătorului şi 
cu Buna Vestire; pe Rafail, doar cu tămăduirea ochilor bătrânului Tobit. 


In schimb, el adăugase minunilor vetero- şi neotestamentare atribuite lui Mihail, 
pentru prima dată într-o întreprindere similară, o serie de minuni istorice, de la 
întemeierea sanctuarului de la Anaplous (Sostenion) de către Constantin cel mare 


* PG 140, coll. 580B-585D. Vezi şi Bernadette Martin-Hisard, „Le culte de l'archange Michel 
dans l'Empire bzyantin (VIII-XI siecles)”, în Carlo Carletti, Giorgio Otranto (ed.), Culto e 
insediamenti micaelici neWltalia meridionale fra tarda antichită e Medioevo. Atti del Convegno 
InternazionaleMonte SantAngelo, 18-21 novembre 1992, Bari, 1994, p. 368. 


şi până în vremurile împăratului Mihail al III-lea. Astfel, consulul Studios este 
vindecat la Germia, iar biserica din Hone este ferită de puhoiul apelor. 


Avarii care asediază Constantinopolul - probabil în 626 - sunt făcuți una cu 
pământul de „un om de foc”, împărtăşind soarta celor 185 000 de asirieni ai regelui 
Senaherib. Perşii care se pregătesc să li se alăture îşi pierd brusc minţile şi se ucid 
între ei la Calcedon, ca altădată madianiţii pe colina More. Flota arabilor care se 
îndreaptă în anul 673 spre capitală este scufundată. Capetele musulmanilor care 
încearcă să prăvălească o stâncă peste sanctuarul arhanghelului din Nakoleea, în 
782, sunt întoarse la spate. În sfârşit, piosul lumânărar Marcianus este vindecat de 
boală ~. 


Marele înger al lui Israel - Mihail, „cel ce este ca Dumnezeu” - protejează un nou 
popor ales, voia Pantaleon să le spună ascultătorilor şi cititorilor săi. Foarte 
numeroşi, cei din urmă par să fi gustat din plin relatările binefacerilor şi victoriilor 
„prea măritului arhanghel”. Cicluri iconografice încep să circule în paralel cu 
ciclurile biblice şi istorice narative, de la Kiev la Monte Sant'Angelo şi de la Pskov 
la Halki ~”. 


Nici măcar prăbuşirea Imperiului şi a Oraşului sub loviturile turcilor otomani nu 
poate ştirbi prestigiul „arhistrategului” *”. Tipuri iconografice noi continuă să 
apară, precum cel al taxiarhului triumfător asupra răului şi călăuzitor al sufletelor 
spre „sânul lui Avraam” ag: 


Noi miracole dovedesc fără drept de tăgadă puterea lui şi a îngerilor cărora le este 


3 ; P A a iati A TT e : s : 
căpetenie ca garanţi ai ordinii divine în lume °”, fiind preluate de alte şi alte cicluri 

iconografice °”. 


33 Ibid., pp. 368-369. Versiunea latină editată de abatele J.-P. Migne nu menționează nici una 


dintre aceste minuni. 

34 Vezi Smiljka Gabelic, Ciklus Arhanfiela u vizantijskoi umetnosti, Belgrad, 1991 (în continuare 
Gabelic 1991). 

3 Sugestive, din acest punct de vedere, sunt lucrările (Arhimandritu)lui Silas Kukiaris, Ta 
Govuara-eupavioeic tæv ayyelwv kar apxayyelov otv Počavuvý téyvų tæv Boikoviov, Atena 
1989; Idem, Ta Oăvuara-eupavioei; tæv ayyélwv koar apyayyékæv ot uetaßvotavrivý té%vn, 
Atena, 2006. 

36 Trini Leontakianakou, „Une creation post-byzantine: l'archange Michel triomphant et 
psychopompe”, 301 PAD 33 (2009), pp. 145-158. Vezi şi Eleni Th. Charchare, „Osservazioni 
sull iconografia dell’Arcangelo Michele nella pittura postbizantina: un'icona ignota di 
Franghias Kavertzas”, Omoavpiouara 38 (2008), pp. 337-348. 

37 Trimit, cu titlu de exemplu, la una dintre „Povestirile despre minuni şi întâmplări cu tâlc, 
petrecute în Biserica Ortodoxă (din sudul Rusiei, Moldo-Vlahă şi Grecească) ” consemnate de 


O nouă relatare (Auţynoi) prezintă credincioşilor „câteva” dintre „minunile şi 
istoriile” prea marilor conducători ai oştirilor cereşti Mihail şi Gavril. 


Autorul ei, Damaschin Studitul (t 1577) - un predicator grec atât de iubit în epocă 
încât a făcut să se vorbească despre o „cultură a predicii” în Balcani °”? - hotărâse 
să adune într-un volum de sine stătător omilii în limba poporului, care să fie citite 
de preoţi la sărbători *%. Publicată la Veneţia cu titlul Onoavpdg - Comoara, 
culegerea avea 36 de capitole **. Unul dintre ele - al optsprezecelea - era închinat 
puterilor cereşti celebrate pe 8 noiembrie “”. Într-un stil limpede, direct, plăcut 
curgător şi uşor moralizator, minunile din Vechiul Testament sunt puse laolaltă cu 
cele din cel Nou, istoriile cunoscute sunt întreţesute cu unele rareori antologate în 
compoziţii similare, iar miracolele devenite canonice din timpul lui Pantaleon sunt 
aşezate alături de altele care crescuseră recent în popularitate *%. 


Petru Movilă (Împăcarea Bisericii Ortodoxe. Traducere de Ștefan Lupan. Ediţie îngrijită, 
prefațată şi adnotată de Vlad Chiriac, laşi, 2002, pp. 23-24). 

38 Pentru detalii, vezi Smiljka Gabelic, Vizantijski i postvizantijski ciklusi Arhanfiela (XI-XVII 
vek). Pregled spomenika, Belgrad 2004 (în continuare Gabelic 2004), passim (consultată cu 
ajutorul Margaritei Kuiumdjieva, căreia îi mulțumesc şi pe această cale); Vlad Bedros, Cicluri 
ale arhanghelilor în pictura din Moldova secolului al XVI-lea, Grupul Român pentru o Istorie 
Alternativă (www.patzinakia.ro), Bucureşti - Cluj-Napoca, 2006, linkul direct (în continuare 
Bedros 2006); Emil Dragnev, „Primul ciclu cunoscut al Arhanghelului Mihail din pictura 
murală a Moldovei medievale”, Analele Putnei 2 (2006), 1-2, pp. 111-126; Cornelia Pillat, 
Pictura murală în epoca lui Matei Basarab, Bucureşti 1980, pp. 28-29, 56-58 (fig. 25-26, 65-71) 
(în continuare Pillat 1980); Nano Chatzidakis, Elena Caterini, „H e1xova tov apyayyelov 
Miyani. ue O6eka okyvéç Tov kokiov tov otv Kolauăra. Eva áyvwoto épyo tov Ileopylov 
Kiovria”, Aeriov tns Xpiotuavikýç Apyololoyikns Erorpeiac 26 (2005), pp. 241-261 (în 
continuare Chatzidakis-Caterini 2005). Vezi şi Vasile Grecu, Cărţi de pictură bisericească 
bizantină. Introducere şi ediţie critică a versiunilor româneşti atât după redacțiunea lui Dionisie 
din Furna tradusă la 1805 de Ahimandritul Macarie cât şi după alte redacţiuni mai vechi 
traduceri anonime, Cernăuţi, 1936, pp. 245-246. 

37 Gerhard Podskalsky, „Zur Predigtkultur auf dem Balkan: die bulgarischen “Damaskine' (16.- 
19. Jahrhundert) ”, Kirche im Osten 33 (1990), pp. 91-102; Ostkirchliche Studien 40 (1994), 4, 
pp. 324-327. 

* Pentru amănunte, vezi Borje Knos, Lhistoire de la litterature neo-grecque. La periode jusquen 
1821, Stockholm-Goteborg-Uppsala, 1962, pp. 397-398. 

% Detalii asupra primei ediţii (1557-1558) la Evro Layton, The Sixteenth-Century Greek Book 
in Venice. Printers and Publishers for the Greek World, Veneţia, 1994, pp. 164-167. 

32 L-am consultat în ediția venețiană din 1791, pp. 251-277 (în continuare Onoavp5$). 

* Mă gândesc, în acest ultim caz, la minunea de la Dohiariu; vezi Georgi Gerov, „An 
Iconographical Theme from Mount Athos and Its Spread in the Bulgarian Lands: The Miracle of 
the Archangels at Docheiariou ”, Cyrillomethodianum 11 (1987), pp. 215-244. 


Dintre ele alege ieromonahul Ioanichie din Ostaniţa douăsprezece - număr cu înalt 

conţinut simbolic, întrucât trimite la numărul apostolilor şi al anotimpurilor - 
RI: < 384 

pentru ctitoria sa bucureşteană R 


În partea dreaptă a uşii, de la stânga la dreapta şi de sus in jos, sunt înfăţişate 

1) Salvarea bisericii din Hone de viitura apelor |nr. 147 în inventarul iconografic 
alăturat] °% 

2) Vindecarea consulului Studios în scăldătoarea Mănăstirii Germia [148] *%; 

3) Hrănirea profetului Ilie în pustie [151] °; 


4) Vindecarea Anei din Constantinopol [152] *%; 


5) Salvarea celor trei tineri aruncaţi în cuptorul încins [155] °°; 
6)Vestirea naşterii lui Samson [156] °”. 


În partea stângă, în aceeași ordine, sunt figurate 
1) Vindecarea călugărului Marcianus [144] °; 
2) Salvarea de la înec a copilului de la Dohiariu [145] pa 


* Identificarea scenelor îi aparține dnei Constanţa Costea; vezi Stavropoleos. Ortodoxie, artă, 
comunitate, pp. 57-58. Pentru „,damaschine ” ca sursă de inspiraţie a ciclurilor iconografice ale 
Arhanghelilor, vezi Gabelic 2004, pp. 319-320, 325. 

3 Gabelic 1991, pp. 103-111 (Crucea Sf. Mihail, Dumbarton Oaks; Ruispiri: Halki; Suzdal; 
Ivanovo; Prilep; Geraki - Sf. Arhangheli; Geraki - Sf. Atanasie; Arkalohori; Kuneni; Arhanes; 
Kavalariana; Lesnovo; Mateic; Sarakina; Kakodiki; Sahnoe; Kofinu; Prines; Kamiliana; 
Platanistasa); Gabelic 2004, pp. 335, 353 (sub voce) [Compoziții apocrife no 18]; Bedros 2006 
(Măşcăteşti; Humor - frescă şi icoană; Moldoviţa; Neamţ - frescă, Suceviţa - frescă); Pillat 
1980, pp. 28, 56 (fig. 65), 58 [Plăviceni]; Chatzidakis- Caterini 2005, pp. 254-255, fig. 12. 
Scena apare în Erminie (Epunmveio, p. 175). 

8 Omoavp6s, pp. 268-269. Scena este rară, fiind întâlnită doar în Catedrala Sfinţilor 
Arhangheli din Kremlinul Moscovei, într-o icoană din 1669 păstrată la Sankt Peterburg (Muzeul 
rusesc, no 1890) şi, poate, la Sahnoe şi într-o icoană de secol XVII a bisericii Adormirii Maicii 
Domnului de la Kremlin (vezi Gabelic 2004, no 38/17, 76/51- 60, 85/19, 88/21). 

387 Gabelic 2004, no 84/4, 87/10 (?), 99/9; Pillat 1980, pp. 28, 57 (fig. 71), 58 [Plăviceni]. 

38 Onoavpos, pp. 273-274. Scena este extrem de rară. Smiljka Gabelic nu o indexează. 

3 Gabelic 1991, pp. 87-88 (Monte Gargano; Suzdal; Atena - Sf. Gheorghe; Sahnoe); Gabelic 
2004, pp. 333, 351 (sub voce) [Scene ale Vechiului Testament no 20a]; Bedros 2006 
(Măşcăteşti; Humor - frescă şi icoană; Moldoviţa; Suceviţa - frescă şi icoană). Scena apare în 
Erminie (Eputfvsia, p. 69 [113]). 

3 Gabelic 2004, pp. 332, 351 (sub voce) [Scene ale Vechiului Testament no 14]. Scena apare în 
Erminie ('EpUtfvsia, p. 60 [66]). 

31 Orfoavpog, pp. 269-270. Scena este rară, fiind întâlnită doar în Catedrala Sfinţilor 
Arhangheli din Kremlinul Moscovei şi în icoana din 1669 păstrată la Sankt Peterburg (vezi 
Gabelic 2004, no 85/20, 88/25). 


3) Botezarea fetei păcătoase din Alexandria [149]; 

4) Călăuzirea Agarei prin deşert [150] °”; 

5) Împiedicarea diavolului să intre în trupul lui Moise [153] **; 

6) Hrănirea profetului Daniil prin mijlocirea lui Avacum [154] °”. 


Să luăm aminte 
Că într-adevăr Comoara i-a fost sursă de inspiraţie o dovedeşte, printre altele, 


figurarea botezului miraculos al fetei cu moravuri îndoielnice din Alexandria sl 


dintre toţi autorii de relatări ale faptelor demne de laudă ale puterilor cereşti, 
Damaschin este singurul care consemnează episodul °”. 


32 Gabelic 1991, pp. 111-112 (Lesnovo); Gabelic 2004, pp. 335, 353 (sub voce) [Compoziții 
apocrife no 19]; Bedros 2006 (Moldoviţa); Pillat 1980, pp. 28, 56 (fig. 66), 58 [Plătăreşti]. 
Scena apare în Erminie (EpjUtfvsia, p. 175). 

33 Gabelic 2004, pp. 331, 349 (sub voce) [Scene ale Vechiului Testament no 5b]; Bedros 2006 
(Neamţ). Pillat 1980, pp. 28, 57 (fig. 67), 58 [Plăviceni]. Scena apare în Erminie ('Epunveio, p. 
174 [42]). 

3% Gabelic 2004, pp. 334, 352 (sub voce) [Scene ale Noului Testament no 13]; Bedros 2006 
(Humor - frescă; Moldoviţa; Suceviţa - frescă şi icoană); Chatzidakis-Caterini 2005, p. 253, fig. 
10. Scena apare în Erminie ( Epumveio, p. 59 [61]). 

3 Gabelic 1991, pp. 88-89 (Monte Gargano; Suzdal; Prilep; Arhanes); Gabelic 2004, pp. 333, 
351 (sub voce) [Scene ale Vechiului Testament no 20c]; Bedros 2006 (Humor - icoană). Scena 
apare în Erminie (Epunveia, pp. 70-71 [119]). 


* Scena este rară, fiind întâlnită doar într-o icoană a Arhanghelilor din a doua jumătate a 
secolului al XVII-lea (restaurată în 1716) păstrată într-o colecţie particulară din Brugg 
(Elveţia), în biserica Sfântului Atanasie din Voskopoje (Albania, 1745) şi, poate, în biserica 
Adormirii Maicii Domnului din Piva (Muntenegru, 1605/1606). Vezi Gabelic 2004, no 79/2, 
90/4, 96/3. 

37 Omoavpos, pp. 275-276. La fel stau lucrurile şi cu minunea vindecării Anei din 
Constantinopol. Argumentul decisiv e constituit, de altfel, de faptul că toate cele 12 minuni de la 
Stavropoleos apar în Onoavpoc, unele figurând doar aici. 


Releveu cu 
latura de est a 
pridvorului bise- 
ricii Mânăstirii 


Stavropoleos 


Releveu cu latura de est a pridvorului bisericii Mănăstirii Stavropoleos 


Povestea este cutremurătoare. Citez din traducerea românească transmisă de 
manuscrisul 3324 al Academiei Române, datat 1781: 


„La Alixandriia era o fetişoară nebotezată dară bogată foarte, şi săracă de 
mumă şi de tată. Dar într-una de zile, mearse într-o grădină, şi prăumblându-se 
pentr-acea grădină, văzu de departe un om bla să sw spânzure, şi-l întrebă: Ce 
este pricina, o omule, de vei singur să te omori?” 


Jar el zise: “Lasă-mă cocoană, să mă omor cu un ceas mai nainte, să nu mai 
trăiesc pă lume că sânt datoriu unui om năprasnic, şi atâta îm face siclet de bani, 
cât îm scoate sufletul. Ci mai bucuros sânt să moriu, decât să mai trăiesc’. 


Vindecarea 
călugărului Mar- 


cianus [144] 


Salvarea de la 
înec a copilului 
de la Dohiariu 


[145] 


Botezarea fetei 
păcătoase din 


Alexandria [149] 


Călăuzirea Aga- 


rei prin deșert 


(150) 


Împiedicarea 
diavolului să 
intre în trupul 


lui Moise [153] 


Hrănirea profe- 
tului Daniil prin 
mijlocirea lui 


Avacum [154] 


Salvarea biseri- 
cii din Hone de 
viitura apelor 


[147] 


Vindecarea con 
sulului Studios 
în scăldătoarea 
mănăstirii Ger- 


mia [148] 


Hrânirea 
profetului Ilie în 


pustie [151] 


Vindecarea Anei 
din Constanti- 


nopol [152]; 


Salvarea celor 
trei tineri arun 
cați în cuptorul 


incins [155] 


Vestirea naşterii 


lui Samson [156) 


Iar cocoanii făcându-i-să milă îl întrebă: *Câţi bani îi eşti datoriu?” 
Tar el îi zisă: ‘500 de galbeni”. 


Iară ia îi zise: “Aşteaptă nu te omori, ci blem cu mine la casa mea, ca să-ţi dau 
500 de galbeni. Şi mergi de te plăteaşte, şi nu-ţi pune sufletul”. 


Iar el, dacă auzi aşa, s-au bucurat foarte, şi ducându-se cu dânsa, îi dete acei 
500 de galbeni, şi să plăti săracul de datorie. 


Și alte multe milostenii, făcu, iar mai pre urmă, ajunse la o sărăcie mare, cât, 
neavând ce să mai facă, să deate curvi<i>i. Dar după puţină vreame, să bolnăvi 
foarte rău. Dar ea plângea cu amar, nu căci că era să moară, ci căci era 
nebotezată, şi să ruga tuturor vecinilor, şi altor creştini, ca să o botează. Ci 
nimeni nu vrea. 


Dar într-una de zile, i să arătă îngerul păzitoriul trupului ei, în chipul celui ce 

era să să spânzure i şi o întrebă: ‘Ce eşti aşa tristă?” 


Iară ea îi răspunsă: “Pentru căci că sânt nebotezată. Şi foarte doresc ca să mă 
fac creştină. Şi nimeni nu îndrăzneşte să mă primească să mă botează, pentru 
mulțimea fărădelegilor meale*. 


Zise îngerul: “Dară să mă duc eu să-ţi aduc oameni, să te botează”. 


Iar ea îi zisă: “Mă rog, du-te şi <nu> zăbovi”, şi îndată să dusă, şi veni cu 
arhanghelul Mihail şi cu Gavriil, şi o luară, şi o duseră la besearică, 
închipuindu-să sfinţi<i> arhangheli în chipul al doi boiari, ce era într-acel oraş 
al Alixandri<i>i, şi ziseră cătră cliricii besearicii: “Noi priimi<m> această fată 
curvă, ca să o botezi”. 


Deci cliricii dacă văzură pă acei doi boiari, numai îndată o botezară. Şi iarăş o 
luară arhanghelii şi o duse la casa ei, şi să înălţară la ceriu, iară sufletul ei să 
umplu de bucurie foarte mare. 


*% Traducerea pasajului este foarte interesantă, deoarece Damaschin vorbeşte despre Îngerul 
Domnului, „păzitorul sufletului ei”, care ia înfăţişarea celui ce voise să se sinucidă, iar nu de 
„îngerul păzitoriul trupului ei” (Onoavpos,, p. 275). 


Jar vecinii dacă o văzură botezată, o întrebară: “Cine iaste naşu-tău, care te-au 
priimit de te-au botezat?” 


Iar ea neştiind tăcea, şi nu le spunea nimica. 


Iară vecinii mearseră la patriiarhul, şi spuseră: *Cutare curvă zice că iaste 
botezată, dar cine iaste naşu-său || nu-l ştie”. 


Iar patriiarhul întrebă pă cliricii besearicii: ‘Voi aţi botezat pre cutare curvă?” 
Iară ei ziseră: “Noi, sfinte părinte”. 

“Dar cine iaste naşu-său, care o au botezat-o??. 

Iar ei spuseră: “Cutare, şi cutare, boiariu’. 


Triimise părintele patriiarhul, şi chiemă pă acei doi boiari, şi-i întrebă: 
“Dumneavoastră aţi botezat pă cutare curvă?” 


Iar ei să mirară, şi ziseră: “Nu ştim de aceasta nimic sfinte părinte”. 


Iarăş zise patriiarhul cătră cliricii besearicii: “Auziţi ce răspund dumnealor”, iar 
cliricii ziseră: ‘Noi am văzut pă dumnealor cu dânsa în besearică, macar că 
feaţele acelor doi boiari nu era ca ale dumnealor, ci străluciia ca soarele”. 


Atuncea cunoscu patriiarhul că minune mare S-au făcut cu acea păcătoasă, şi 
chiemându-o pă dânsa o întrebă: “Ştii vreo dată să fii făcut vreun bine?” 


Iar ea nu vrea să spuie, dar apoi văzând sicletul spuse de acei 500 de galbeni: 
“Am dat unui om, ce umbla să se spânzure, şi eu || nu l-am lăsat, şi alte multe 
milostenii am făcut”. 


Iar peste noapte patriiarhul văzu videnie. Şi zise: “Noi sântem arhanghelii 
Mihail şi Gavriil, care am botezat pă cutare, ci o lăsaţi nu-i mai daţi supărare, că 
milosteniile ei au covârşit păcatele curvi<i>i, ce au făcut. Și botezându-se, s-au 
spălat de toate păcatele ei”. lar după puţină vreme, muri fata aceaia, şi-i luară 

îngerii lui Dumnezeu sufletul întru Împărăţiia Ceriului.” 


3% BAR ms. rom. 3324, ff. 191r-193r. Într-un studiu din 2006 [,, Minunile Sfinţilor Arhangheli. 
(O predică românească de la sfârşitul secolului al XVIII-lea)”, în Texte uitate, texte regăsite V 


Într-o perioadă agitată, în care taina botezului (poartă de intrare în comunitatea 
creştină vegheată atent de naşi) şi, mai cu seamă, importanţa nu numai a credinţei 
(sola fide) ci şi a faptelor bune în obținerea mântuirii încep să-i preocupe din ce în 
ce mai mult pe teologi, Damaschin găseşte ziditoare imaginea - clasică - a desfrâ- 
natei care se mântuieşte şi accede la sfinţenie prin fapte bune, prin căinţă sinceră şi 
prin har divin. 


Botezarea fetei 
păcâtoase din 
Alexandria, 
Biserica Sf. 
Atanasie, 
Voskopoja, 1745 
[OBildarchiv 
Foto Marburg. 
Bildindex der 
Kunst und 
Architektur LAC 
10.841/28] 


La fel o găseşte şi Ioanichie ieromonahul, un secol şi jumătate mai târziu. 
Alăturându-i o salvare de sanctuar - cel din Hone, ameninţat de apele învolburate 
ale unui râu deturnate de necredincioşi - o bună vestire - a naşterii lui Samson - trei 
tămăduiri - a consulului Studios, a Anei, a monahului Marcianus - cinci salvări de 


(Academia Română. Institutul de istorie şi teorie literară „George Călinescu”), Bucureşti, pp. 
63 sq.] arătam, pornind de la o omilie din BAR ms. rom. 4787, ff. 146r-148v, că avem de-a face 
cu un capitol - 207 - din Limonariu transformat într-o predică. Nu ştiam pe atunci că era vorba 
de o prelucrare a unui fragment din capitolul al 15-lea al Comorii lui Damaschin Studitul 
(Onoavpoc;, pp. 275-276). BAR ms. rom. 2610 conţine o tâlcuire integrală a lucrării, datată 
1747, din care Moses Gaster a publicat un Cuvânt la Buna Vestire şi un fragment despre 
minunea de la Dohiariu (Chrestomaţie română. Texte tipărite şi manuscrise [sec. XVI-XIX] 
dialectale şi populare, cu o introducere, gramatică şi un glosar româno-francez, Il. Texte [1710- 
1830], dialectologie, literatură populară, glosar, Leipzig-Bucureşti 1891, pp. 38-42). Din 
păcate, circulaţia ,,damaschinelor ” în spaţiul românesc nu s-a bucurat de atenţia pe care ar fi 
meritat-o; vezi totuşi Pandele Olteanu, „Damaschin Studitul şi mitropolitul Varlaam al 
Moldovei”, Mitropolia Moldovei şi Sucevei 52 (1976), 3-4, pp. 211-244 (cu trimitere la studiile 
sale mai vechi pe această temă). 


la moartea fizică năprasnică şi o izbăvire de la damnarea veşnică a sufletului - cea 
a lui Moise - el face în aşa fel încât ciclul iconografic rezultat să le transmită 
credincioşilor un mesaj plin de speranţă. 


El ar putea fi formulat, cred, astfel: în numele lui Hristos, Judecătorul cel drept, 
puterile de sus îi apără şi păzesc pe credincioşi de toată stricăciunea, veghind 
asupra trupurilor şi a sufletelor lor, atât în viaţă cât şi după moarte. Cei în nevoie 
vor găsi adăpost sub aripile lor, ca odinioară cei trei tineri în cuptorul încins. Cei 
betegi se vor întrema. Cei rătăciţi îşi vor afla drumul, ca odinioară Agar în deşert. 
Cei însetaţi îşi vor vedea setea astâmpărată, iar cei flămânzi îşi vor potoli foamea. 


Pe aici, diavolul nu poate trece, pare să spună Ioanichie, cu gândul la salvarea 
miraculoasă a bisericii din Hone şi a monahului ei liturghisitor de năvala 
puhoaielor deviate de păgâni. 


Arhistrategul Mihail nu mai are de ce să conducă armate în luptă, ca în pictura 
moldovenească de secol XV-XVI, şi nici de ce să distrugă oştiri. 


O splendidă frescă de pe peretele de sud, din dreptul traveei de vest, a bisericii 
Mănăstirii Stavropoleos îl înfăţişează într-o postură triumfătoare, călcând în 
picioare pe satana, un păcătos sau pe Hades, întruchipare a morţii înseşi “°. 
Figurată la loc de cinste deasupra intrării, adunarea îngerilor (hramul ctitoriei) 
celebrează şi vesteşte tocmai căderea trufaşului Lucifer - Ewoqpopoc - Steaua 
dimineţii “!. Răul a fost zăgăzuit pe vecie. 


Purtat de soartă din aridul Epir până în îndepărtata Rusie, scos la liman în rodnica 
Valahie, ieromonahul din Ostaniţa vorbea în deplină cunoştinţă de cauză. Toate îşi 
au rostul lor - „în lume, nimic nu este întâmplător şi neprevăzut” iza. Indiferent de 
aparenţe, mântuirea nu-i este refuzată nimănui. Cu o singură condiţie, 


destăinuită de însuşi Arhanghelul Mihail idolatrului infam din Laodiceea 
îngrijorat de sănătatea fiicei sale ®. 


*% Trini Leontakianakou, „Une creation post-byzantine... ”. 

“1 Epunveio, p. 46 [2]. 

*2 Aşa îşi începe Ioanichie testamentul din 8 noiembrie 1733 (Vasilios A. Dimos, op. cit., pp. 
229-236), cu un elogiu al „bunei rânduieli ”. 

*% Francois Nau, „Le miracle de Saint Michel â Colosses”, Patrologia Orientalis 4 (1907), p. 
549 [265]. 


Înger în trup 


Mihail Neamţu - Crucea între laudă şi calomnie, despre vocaţia monahului- 
înger 


Principala funcție a cetelor îngereşti este doxologia: spre deosebire de demoni, 
arhanghelii, heruvimii şi serafimii îl laudă pe Dumnezeu. În raport cu omul de 
lume, virtutea monahului se exersează în tăcere. Fiinţa contemplativă îşi creşte 
aripile şi se înalță spre văzduh acceptând, înainte de toate, să nu bârfească oameni 
sau lucruri inferioare. Calomnia e muniţia dracilor. A nu răspunde intrigilor, 
pornirilor vindicative şi batjocurei gratuite - iată vocaţia deşertului creştin în 
contrast cu zgomotul imperiului. 


Refuzul obrăzniciei şi al deriziunii în faţa nedreptăţii echivalează cu o veritabilă 
purtare a Crucii in persona Christi. 


Sfântul Atanasie cel mare oferă o subtilă analiză a restaurării lui Adam prin 
răstignirea păcatului. Cuvântul lui Dumnezeu s-a întrupat iar lisus Hristos a adus 
lumii vindecare. Numai un diagnostic atent poate scoate la iveală cauzele ascunse 
ale precarităţii ontologice de care suferă umanitatea. Omul nu este înger şi, prin 
căderea lui Adam, a pierdut dispoziția contemplativă. Dorinţa naturală de 
comuniune cu Dumnezeu a fost otrăvită prin infatuare. Privirea aruncată spre 
lucrurile trupeşti i-a alterat ulterior discernământul. În răstignirea lui Hristos pe 
Cruce vedem atât degradarea ultimă a demonilor care instigă oamenii la uciderea 
Fiului lui Dumnezeu, cât şi răspunsul suveran dat calomniei prin doxologie. Pe 
Cruce, lisus s-a rugat Tatălui Ceresc, a tăcut şi a murit. 


Scena răstignirii Fiului ne confruntă cu perversitatea demonică a urii şi a 

calomniei. Crucea ** apare vertical, ca o armă spirituală capabilă să spulbere 


“4t Pentru mai multe referinţe din Sfântul Atanasie, a se vedea Inc. 27; 29; 31; 32 (ed. rom. 
Cuvânt despre întruparea Cuvântului, în Sfântul Atanasie cel Mare, Scrieri. Partea Întâi, Col. 
Părinți şi Scriitori Bisericeşti [PSB] 15, traducere, introducere şi note de Pr. Dumitru Stăniloae, 
EIBMBOR, Bucureşti, 1987, pp. 122-123; 124-125; 126-127; 128); şi Vita Antonii 74 sq (ed. 
rom. Viața Cuviosului părintelui nostru Antonie, în Sfântul Atanasie cel Mare, Scrieri. Partea a 
doua, PSB 16, traducere, introducere şi note Pr. Dumitru Stăniloae, EIBMBOR, Bucureşti, 1988, 
pp. 234-235). Identificarea Crucii cu pătimirea răscumpărătoare a lui Hristos este o practică 
întâlnită în Evangheliile sinoptice: Mt. 10, 38; Mc. 10, 21; Lc. 14, 27. La Pavel, se găseşte o 
implicare şi mai profundă a Crucii în disciplina generală a vieții creştine: „lar mie să nu-mi fie 
a mă lăuda (kavy&oĝaı) decât numai în crucea Domnului nostru lisus Hristos, prin care lumea 
este răstignită pentru mine (uoi kóouoç Eoravporar)şi eu pentru lume.” (Gal. 6, 14). Unii 
comentatori au susţinut că „însemnarea cu crucea era un obicei din timpul primului templu”, 

„fiecare amăgire a diavolilor.” ** Referindu-se la efectele taumaturgice ale Crucii, 


Sfântul Atanasie cel mare face aluzie şi la simbolismul monastic. Subiectul este 
frecvent atins în Vita Antonii * - o lucrare hagiografică despre unul dintre marii 
Părinţi ai pustiei egiptene care vădeşte un mare interes pentru demonologie."” 
Există numeroase episoade care-l arată pe marele Antonie câştigând războiul 
împotriva puterilor întunericului. *% 


făcând trimitere la lezechiel 9, 4. Există o abundență de referinţe patristice la eficacitatea 
spirituală a semnului crucii: Tertulian, Ad uxorem 2.5 (Jaques Paul Migne ed., Patrologiae 
cursus completus, Series Latina (PL) 2, 1321); Origen, In Ezech. 9 (Jaques Paul Migne ed., 
Patrologiae cursus completus, Series Graeca (PG) 13, 801.5-14); în Apophthegmata patrum, a 
se vedea Avva Ammona 8 (ed. rom. Grigorie Dascălu, Alba Tulia, 1990, p. 32), Avva Pimen 8 
(ed. rom. Patericul sau Apoftegmele Părinților din pustiu, traducere, introducere şi note de 
Cristian Bădiliță, Ed. Polirom, laşi, 2003, pp. 265-266 / Grigorie Dascălu, pp. 166-167) 
etpassim. Celebrarea efectelor miraculoase ale crucii marchează în particular o forma mentis 
pre-constantiniană. Şi începe desigur cu Eusebiu, Vita Constantini 1.28.2-3 (ed. rom. Viaţa lui 
Constantin cel Mare, în Eusebiu de Cezareea, Scrieri. Partea întâi, PSB 14, traducere şi note de 
Radu Alexandrescu, EIBMBOR, Bucureşti, 1991, p. 76): „Deci cam pe la ceasurile amiezii, când 
ziua începuse să scadă, zicea Constantin că văzuse cu ochii săi chiar pe cer, străjuind deasupra 
soarelui, semnul mărturisitor de biruinţă al unei cruci întocmite din lumină (otavpoð tpóraiov 
êk OVTO pwTOG)şi că o dată cu ea putuse desluşi un scris glăsuind: «Să biruieşti întru aceasta» 
(toútæœ víka)”. Cam în aceeaşi perioadă Chiril al Ierusalimului, Cat. 13. 36 (ed. rom. Chiril al 
Ierusalimului, Catehezele, traducere de pr. Dumitru Fecioru, EIBMBOR, Bucureşti, 1943, pp. 
216-217), elaborase o strategie complexă de a-şi face cunoscut episcopatul în relaţie cu 
cinstirea Crucii, imediat după ce împărăteasa Elena făcuse miraculoasa descoperire a Crucii în 
Palestina. 

*% Atanasie, Contra gentes 1.28-29 (în Contra gentes and De incarnatione, ed. R.W. Thomson, 
Clarendon Press, Oxford, 1971). 

*% De-a lungul istoriei creştinismului, semnul Crucii (signaculum) a fost încărcat cu sensuri 
diferite: mai întâi era făcut în numele lui lisus Hristos (amintind de pătimirea Sa mântuitoare), 
apoi în numele Treimii; de asemenea, „la început era trasat pe fruntea fiecărui credincios, 
probabil cu un singur deget, atât în Răsăritul grec cât şi în Apusul latin. ” Mai târziu, după cum 
atestă Petru Damaschinul (sec. XI-XII), se foloseau două degete de la o mână (un gest păstrat de 
unii vechi-calendarişti din Rusia până astăzi), mărturisind astfel cele două firi ale lui Hristos 
unite într-un Singur „hypostasis” (a se vedea Filocalia vol. V [ed. rom. Filocalia sfintelor 
nevoinţe ale desăvârşirii, vol. V, traducere, introducere şi note de Pr. Dumitru Stăniloae, Ed. 
Harisma, 1995] p. 189). Când au început să se folosească trei degete (pentru a reprezenta 
dogma Treimii), sensul era de la dreapta la stânga, numai în urma schismei dintre Roma şi 
Constantinopol (1054) le-a permis celor două centre religioase să modifice această practică, din 
nevoia unei diferențieri polemice şi a unei discontinuități istorice. 


*7 David Brakke a sugerat existenţa unei legături între demonologia lui Origen şi cea însuşită de 
Antonie. 
*% Instructions of Theodore 3.44 (ed. Veilleux, în Pachomian Koinonia, vol. III, Cistercian 


E] 


Publications, 1982, p. 118) vorbeşte despre „războiul Crucii”. 


Din punctul de vedere al Sfântului Atanasie, toate practicile ascetice îndurate de 
către eremit sunt o prelungire şi o personalizare a vieţii Crucii. “° Diavolii sunt 
alungaţi prin semnul Crucii şi în numele lui Hristos. Luat în sine, obiectul de lemn 
al crucii n-are nici o putere (deci nu poate fi o amuletă). Doar prin mărturisirea lui 


A a > 41 
Hristos, puterea Crucii e restaurată. i 


a E š : iza x x >> 411 
In De Incarnatione, Atanasie cel mare vede diavolii ca pe nişte „idoli? ~ care pun 


stăpânire peste imaginația noastră amestecată. Demonii incită la violență şi produc 
efecte secundare pentru a întreține cultura morții. In contrast, Crucea lui Hristos 


*% V, Anton. 13 (ed. Stăniloae, pp. 200-201). 

9 Unele Evanghelii apocrife (cum este Evanghelia după Toma) au tendinţa să diminueze rolul 
Crucii în biografia lui lisus. Aceasta este unul dintre motivele pentru care Biserica primară le-a 
înlăturat din procesul de formare a canonului scriptural. Pentru excepția valentiniană, a se 
vedea The Gospel of Truth 18.22-32 la J. M. Robinson, The Nag Hammadi Library in English, 
2nd edition, Harper Collins, 1988. 

* Atanasie, inc. 1 (ed. Stăniloae, p. 89). 


ridicată în văzduh are un efect purificator. Întreg cosmosul poluat de prezenţa 

nevăzută a demonilor e curățat prin înălțarea lui Hristos pe Cruce. 


Atanasie face aici aluzie la doctrina paulină (Ef. 6, 12) despre „duhurile răutății 
care sunt în văzduhuri (tà nvevuarikă ts nmovnpiac év tois ¿novpaviois)”. Unii 
cititori moderni vor vedea în acest limbaj o simplă perspectivă mitologică asupra 
lumii, definitiv dezvrăjită prin revoluția cosmologică din secolul XVII. Este 
adevărat: de la Filon Alexandrinul (20 î. Hr. - 50 d. Hr.) până la Plutarh (46-127 d. 
Hr.), comentatorii lumii elenistice socot aproape la unison că aerul reprezintă 
habitatul natural al demonilor. În tradiţia creştină, au existat numeroşi comentatori 
care au vorbit despre „materialitatea subțire” a diavolilor - fapt care le permite să 
plutească deasupra pământului, vânând sufletele celor care se ridică la cerurile 
superioare. 


Sfântul Antonie 
cel Mare, pro- 
naosul bisericii 


Mănăstirii Co- 


= zia, 1391 
Sfântul Antonie cel mare, pronaosul bisericii Mănăstirii Cozia, 1391 


* Atanasie, inc. 25 (ed. Stăniloae, pp. 120-121) şi V. Anton. 21 (ed. Stăniloae, p. 206). 


Interpretând Crucea ca un instrument „ecologic” de restaurare a clarităţii văzdu- 
hului şi de alungare a diavolilor, Sfântul Atanasie vorbeşte cu egală forță şi 
relevanţă fiecărei generaţii de creştini. În ce fel? Biruinţa Crucii este un act 
concret, verificabil, prin etica non-retalierii pe care monahul (sau creştinii) o aplică 
în faţa agresiunii fizice şi verbale. Noul Testament ne lasă să identificăm 
maşinaţiunile diavoleşti în spatele tratamentului inuman pe care soldaţii romani l- 
au aplicat lui Hristos. Gândul diabolic plăsmuieşte trădarea lui Iuda, tot la fel cum 
gândul deznădejdii îl încearcă pe anahoretul Antonie în pustiu. În faţa ispitelor 
aparent insuportabile ale puterilor vrăjmaşe, Sfântul Antonie ne reaminteşte că 
„Împărăţia Cerurilor” se ia „prin străduință” (Mt. 11, 12). 


Una dintre cele mai vizibile şi cele mai răspândite semne ale prezenţei demonice 
este violenţa de limbaj vizibilă în hulă şi ocară. Crucea *! ne înfăţişează ciocnirea 
dintre două tipuri de discurs. Retorica demoniacă dă naştere unei atmosfere greu 
respirabile. Denunţul e limba maternă a diavolilor. În contrast cu sudalma 
soldaților şi disprețul făţiş al unuia dintre tâlhari, Domnul Hristos alege tăcerea. În 
fața blestemului, Fiul lui Dumnezeu se roagă. Dracii înşală *!* şi dau naştere 
judecăților părelnice. 


+ Despre dimensiunea cosmică a Crucii, a se vedea Irineu de Lyon, Demonstratio apostolica 
34, în St. Irenaeus, The Demonstration of the Apostolic Preaching, ed. A. Robinson, SPCK, 
Macmillan, 1920, pp. 100-101. Pentru universalitatea prezenţei lui Dumnezeu semnificată de 
Cruce, a se vedea Grigorie de Nyssa, De tridui inter mortem et resurrectionem Domini nostri 
Jesu Christi spatio, edit. E. Gebhardt, Gregorii Nysseni opera, Vol. 9.1, Leiden, Brill, 1967, pp. 
300.8-301.1.), în special acest fragment: „El [Apostolul Pavel în FA 9, 18] a văzut că această 
formă, împărțită în patru planuri/direcţii din intersectarea lor centrală, simbolizând puterea şi 
purtarea de grijă a celui închipuit pe ea, pătrunde toate lucrurile. Pentru acest motiv, el numeşte 
fiecare direcţie/plan/ dimensiune cu un titlu diferit, numindu-le «adâncime» partea de la mijloc 
în jos, «înălțime» partea de sus, iar «lărgimea» şi «lungimea» părțile care pornesc din centru 
într-o parte şi în alta, ca şi cum ar numi o parte «lărgimea» iar cealaltă «lungimea». Prin 
aceasta vrea să indice, după părerea mea, ceea ce spune, că nici o existenţă nu e lipsită de 
stăpânirea Fiinţei Divine, din ceea ce este sus în cer, jos sub pământ, ce se întinde în toate 
direcţiile până la marginea întregii lumi existente. Prin «înălțime» el numeşte cele de sus, prin 
«adâncime» cele ce sunt sub pământ, iar prin «lărgime» şi «lungime» dimensiunile care pornesc 
din mijloc ce sunt ţinute strâns de puterea care stăpâneşte universul.” A se vedea de asemenea 
Grigorie de Nyssa, or. cat. 32 (ed. rom. Marele cuvânt catehetic sau despre învăţământul 
religios în Grigorie de Nyssa, Scrieri. Partea a doua, PSB 30, traducere Pr. Teodor Bodogae, 
pp. 329-332. La Maxim Mărturisitorul, în cap. theol. 67 (ed. rom. Capete teologice, în Filocalia, 
vol. II, traducere Pr. Dumitru Stăniloae, p. 182) găsim această reflecţie: „Toate cele văzute 
(fenomenele) se cer după cruce, adică după deprinderea de-a stăvili afecțiunea față de ele a 
celor ce sunt duşi prin simţuri spre ele. lar cele inteligibile (numenale) toate au trebuinţă de 
mormânt, adică de nemişcarea totală a celor ce sunt purtaţi spre ele de minte. ” 

“4 Atanasie, inc. 55 (ed. Stăniloae, pp. 152-153). 


Imaginile astfel plăsmuite agită sufletul şi cheamă la uzur-parea dreptăţii. Nevoia 
de-a pedepsi un ţap ispăşitor obnubilează discernământul şi rațiunea. Demonii nu 
sunt întotdeauna fățişi în lucrare şi se ascund în spatele altor agenţi ai distrugerii. 


În faţa acestui concert malefic, Hristos apare victorios. În ce fel? Mai întâi, cuvin- 
tele sale dezvăluie laşitatea falşilor profeţi, gata să comită crima prin serviciul 
„mercenarilor” (i.€., soldații romani). Biruinţa lui Hristos nu are conotaţii mun- 
dane. Nu prin răzbunare, ci prin asumarea nudităţii şi îmbrăcând veşmintele 
sărăciei, * Fiul lui Dumnezeu e răstignit împreună cu tâlharii la marginea cetăţii. 
El se mărturiseşte Tatălui şi nu caută să dea răspuns la denunţurile inamicilor. 


După cum spune Sfântul Atanasie, „EI a răbdat ocara noastră de la oameni 
(nap? dvOponrwv 5bpw) ca noi să moştenim nestricăciunea (ăpOapoiav). 


În pofida durerii fizice cumplite şi dincolo de abandonul aparent al Tatălui, Hristos 
„n-a fost vătămat întru nimic (EBi&nrero uv yàp aùtòç oùõév).” 110 Această 
afirmaţie nu pune la îndoială veracitatea suferinţei lui Hristos la răstignire; mai 
degrabă presupune că El a trecut peste această suferință cu supremă demnitate. 
Fără să fie cu nimic vinovat, El s-a făcut pe Sine „blestem (xkatápa)” (Gal. 3, 13) 
în locul poporului său defăimat. 


“5 Atanasie, inc. 24 (ed. Stăniloae, p. 119): „De aceea nu i-a venit moartea trupului de la Sine, 
ci din uneltire (č ErBoviiiş),ca chiar moartea pricinuită Lui de alții să o desființeze. ” Aceeaşi 
idee o dezvoltă Grigorie de Nyssa, or. cat. 26 (ed. Bodogae, pp. 322-324). 

* Atanasie, inc. 54 (ed. Stăniloae, p. 151). 

Fi z mpe 


Sfinții cuvioşi Eutihie, Maxim Mărturisitorul, Ilarion, Petru Athonitul şi alți doi 
eremiți, naosul bisericii bolniței Mănăs-tirii Bistriţa, 1522 


În faţa multiplelor acuzații, Iisus tace. Neprihănit fiind, Fiul lui Dumnezeu refuză 
contra-atacul. Tăcerea hristică recapitulează, într-un anumit sens, toată muțenia 
milioanelor de oameni persecutați pe nedrept de ideologiile tiranice ale lumii. Fiul 
lui Dumnezeu interiorizează condiția victimei inocente. Asumarea naturii umane 
de către Cuvântul increat capătă concretețe. Nu există om a cărui nefericită soartă 
să fie străină de Hristos. Prin Cruce, întruparea umple cu har toate colţurile 
universului văzut şi nevăzut. * Luând carnea omenească şi intrând în genealogia 
istorică a unui popor de mici dimensiuni, Hristos şi-a arătat smerenia: „pe oamenii 
cei ce pătimeau i-a atras şi îi ridică întru nepătimirea Sa.” 4'5 


Crucea este punctul terminus al chenozei divine. Deşertarea de sine atinge ultimul 
prag. În loc să răspundă călăilor şi torţionarilor, Fiul rosteşte un psalm. Discursul 
înveninat devine irelevant. Diavolii, pe cale de consecinţă, sunt ridiculizaţi. Crucea 
răstoarnă condiţia omului căzut, iar prăpastia dintre om şi Dumnezeu e anulată. 


In chip îngeresc, Fiul rosteşte o doxologie. Demonii îi cer apostazia sub povara 
calomniei umane. Pe Cruce, însă, Hristos înalţă cereri către Tatăl şi încă mijloceşte 
pentru păcatele oamenilor. El recunoaşte duplicitatea „celor care grăiesc pace către 


* Irineu, adv. haer. 2.22.4. (Sancti Irenaei episcopi Lugdunensis libri quinque adversus 
haereses, vol. 1I, ed. W. W. Harvey, Cambridge University Press, Cambridge, 1857). 
“8 Atanasie, inc. 54 (ed. Stăniloae, p. 151). 


aproapele lor, dar cele rele sunt în inimile lor” (Ps. 27, 4). Hristos devine „ocara 
oamenilor şi defăimarea poporului”. În rugăciunea către Tatăl, Fiul se mărturiseşte 
astfel: „m-au batjocorit, grăit-au cu buzele, clătinat-au capul”. Violenţa fizică este, 
de asemenea, comparată cu împunsătura taurului şi răcnetul de leu (Ps. 21, 12-13). 
Cu toate acestea, Hristos rezistă logicii retribuţiei. “° El nu întoarce aceeaşi mone- 
dă celor care îl blestemă şi nici nu se răzbună pe ei. Crucea devine emblema 
rezistenţei binelui în faţa răului - a culturii vieţii în faţa nihilismului de orice speţă. 


A rezista oricărei momeli vindicative creşte imunitatea creştinului faţă de ispitele 
drăceşti. Refuzând retalierea, ispititorul îşi pierde din putere. În acest fel a văzut 
Sfântul Pavel biruinţa lui Hristos, Cel care, „dezbrăcând de putere începătoriile şi 
stăpâniile, le-a dat de ocară în văzul tuturor, biruind asupra lor prin cruce” (Col. 2, 
15). 


Singurul său răspuns a fost unul îngeresc: rugăciunea de mulţumire adresată Tată- 

lui. “° Tăcerea subsecventă anticipează biruinţa adevărului asupra falsităţii şi a 

vieţii asupra morții. 


Imitând această tăcere divină, Antonie cel mare poate practica smerenia. Împotriva 
cacofoniei demonice, ”! Antonie aduce psalmodierea îngerilor. ° Tăcerea cultivă 
interioritatea, dar amenajează spaţiul ascultării şi al întâlnirii cu celălalt. Alţi mari 
Părinţi ai deşertului încuviinţează că „dacă-l smintim pe frate, păcătuim împotriva 
lui Hristos.” 4° 


* Un ecou la această rugăciune se găseşte în FA 7, 60. 

9 Avva Ierax (ed. Grigorie Dascălu, pp. 112-113): „Un frate a întrebat pe avva lerax, zicând: 
spune-mi un cuvânt, ca să mă mântuiesc. I-a zis bătrânul: şezi în chilia ta şi de îţi este foame, 
mănâncă iar de îţi este sete, bea şi nu vorbi de rău pe cineva şi te mântuieşti. ” Avva Macarie cel 
mare 20 (ed. Grigorie Dascălu, p. 134): „De s-a făcut întru tine defăimarea ca laudă şi sărăcia 
ca bogăţie şi lipsa ca îndestulare, nu vei muri. ” 

1 V, Anton. 9 (ed. Stăniloae, p. 198). 

* Pahomie, Instructions 1.22 (ed. Veilleux, în Pachomian Koinonia, Cistercian Publications, p. 
21): „Nu blestema chipul lui Dumnezeu. ” 

“2 Antonie 9/11 (ed. Bădiliță, p. 44/ed. Grigorie Dascălu, p. 9) 


Sfântul Pahomie cu îngerul şi Sfinţii cuvioşi Pavel Tebeul şi 
pronaosul bisericii Mănăstirii Snagov, 1563 


Dacă oraşul este locul furiei şi al agitaţiei, deşertul Sfântului Antonie îi rezervă 
privilegiul serenităţii. In pofida unei vârste înaintate, chipul sfântului radia de 
bucurie, emanând o putere carismatică încât atrăgea mulțimile în jurul său.** 


Îngerul-monah Antonie urmează drumul Crucii şi inversează logica triumfa- 
lismului politic. Părăsind lumea şi imitându-L pe Hristos, Antonie sfidează furtuna 


puterilor vrăjmaşe. Ascetismul include, pe lângă alte forme de înfrânare, refuzul 

vorbirii malițioase. Aparent „ieftinătate” (evredeo)a morții lui Hristos ** se 


transformă într-o devoalare a slăbiciunii demonilor. Chenoza şi mustrarea de sine 

nu sunt o înjosire, ci o biruință bărbătească asupra tentației narcisice a vechiului 

Adam. 


“4 V. Anton. 69 (ed. Stăniloae, p. 233). 

+5 Aceasta însumează critica monastică a formelor false de asociere civică constituite din critica 
infatuată şi calomnia nejustificată împotriva aproapelui nostru. Părăsind satul în care s-a 
născut, Antonie scrie un protest împotriva regimului inautentic de socializare (hrănit prin 
cântece zgomotoase şi zvonuri). 

*& Paladie, Hist. laus. 18 (ed. rom. Paladie, Istoria lausiacă, traducere de Pr. Dumitru 
Stăniloae, EIBMBOR, Bucureşti, 1993, p. 49) înregistrează un monolog de-al avvei Macarie cel 
mare: „Ce vrei, bătrâne rău? lată, te-ai uns şi cu untdelemn şi ai gustat şi vin. Ce mai vrei, 
bătrâne rău?” 


Excurs şi epilog 


Pedagogia limbajului monastic e cu atât mai importantă cu cât ideologiile totalitare 
ale modernităţii ne-au demonstrat, în chip brutal, demonica perversitate a limba- 
jului urii. Revoluții de proporții planetare s-au născut plecând de la ura de clasă sau 
ura de rasă. Registrul doxologic (adică funcția angelică a laudei) a fost secularizat 
prin „omagiile" aduse liderilor supremi. Zeci de mii de preoţi şi monahi au fost 
condamnaţi la marginalizare, întemniţare, izolare sau moarte. Decenii la rândul, în 
Europa şi Asia, în Africa sau America Latină, frica şi minciuna au tronat în locul 
libertăţii. Ideologia egalitară a comunismului, bunăoară, a căutat să canalizeze 
afectele negative ale urii şi invidiei. S-a născut o societate claustrofobă, bazată pe 
controlul funcțiilor animalice ale omului. Resentimentul față de aristocrație, 
preoţie, burghezie sau ţăranii înstăriți s-a putut propaga prin efectul bulgărelui de 
zăpadă. Revoluții culturale succesive au reuşit să înlocuiască respectul şi civilitatea 
cu limbajul denigrator. Patologia denunţului şi plăcerea învrăjbirii au putut masca 
intențiile tiranice ale noilor regimuri totalitare, de la Moscova şi Beijing până la 
Bucureşti, Havana şi Tirana. Aşa au apărut filajul, şicanele, turnătoria. 


Manifestul primilor monahi creştini rămâne actual tocmai plecând de la funcția 
terapeutică a doxologiei. Pustia Egiptului s-a constituit printr-o recunoaştere 
spontană a diferenţelor dintre oameni şi comunităţi. În plus, cultul sfinţilor - atât de 
caracteristic pentru creştinismul apostolic - pleacă de la acceptarea ierarhiilor 
cereşti: nu doar îngerii diferă, ci şi cetele drepţilor. Unii au înmulţit doi, alții patru 
talanţi. Privind la bogăţia de daruri a celor desăvârşiţi, neofitul se îmbogăţeşte. 
Bucuria şi dragostea îi cuceresc inima, în locul invidiei calculate. Cenzura geloziei 
conduce la explozia admiraţiei. În lumea monahilor, iubirea exprimată prin cuvinte 
îşi recuză orice sentimentalism. Monahul strangulează gândul judecății răutăcioase 
pentru a păstra distanţa binevoitoare a respectului. Imitarea îngereştilor cete presu- 
pune o dureroasă renunțare, prin Cruce, la etica vechiului Adam. 


lată lecţia cea mai importantă pentru o lume rănită de voluptatea bârfei şi mojiciei 
imunde. Acolo unde sabotajul găunos şi contestaţia vehementă domină relațiile 
umane, nevoia terapiei prin doxologie este chiar evidentă. Dacă lumea modernă 
asumă uneori paricidul în virtutea „progresului”, lumea creştinismului antic 
gândeşte altfel raportul între filalitate şi autoritatea paternă. Preţuirea mirată şi 
bucuria descoperirii reciproce întrețin relaţia dintre ucenic şi maestru. Egali- 
tarismul revoluţionar, dimpotrivă, e obraznic şi impetuos. Întrebările mor şi creşte 
buruiana perfidiei şi a dispreţului. 


Prin Cruce, însă, limbajul uman se poate transforma într-un sol fertil pentru 
Cuvântul lui Dumnezeu. Deşertul ajunge să fie, astfel, o oază roditoare. Exorcizând 
puterile răului, vizibile în discursul defăimării, Crucea face posibilă celebrarea 
comuniunii de iubire. 


